
[bookmark: _Toc429716922][bookmark: _Toc430155315]פרק 4 - ניהול נכסי השקעה
1. [bookmark: _Toc502744982]הוראות כלליות
(1) גוף מוסדי ינהל נכסי השקעה בכפוף למדיניות הדירקטוריון ולמדיניות ועדת השקעות רלבנטית, ביחס לכל קופת גמל, מסלול השקעה או התחייבות ביטוח.
(2) על קופת גמל בניהול אישי יחולו הוראות סעיף 11 והוראות סעיפים קטנים 2(ה) ("מערך עורפי") ו- 2(ו)("בקרת השקעות").


2. [bookmark: _Toc502744983]תשתית ארגונית ותפעולית
(1) [bookmark: _Ref502741838][bookmark: _Toc502744984]מערכים משותפים לקבוצת משקיעים[footnoteRef:2] [2:  מקור: מהדורה שנייה של החוזר המאוחד, פרק ניהול נכסי השקעה, תחילה- 10 ביוני 2014. ] 

ניתן להקים מערכים משותפים לגופים מוסדיים הכלולים בקבוצת משקיעים אחת, ולמנות אחראי אחד לכל המערך. במקרה כאמור יוסדר מארג היחסים שבין המערך המשותף לגופים שלהם הוא משותף וייקבעו מראש מנגנונים מוסכמים לטיפול באירועים העלולים להיווצר במשך חיי ההשקעה.  
(2) [bookmark: _Toc502744985]ועדת משנה לאשראי[footnoteRef:3] [3:  מקור: חוזר 2015-9-33, תחילה 1 במארס 2016] 

(1) ועדת השקעות של משקיע מוסדי אשר כלל הנכסים שבתחום טיפולה עולה על 5 מיליארד שקלים חדשים, ומתוכם שיעור האשראי שאינו אשראי אגב השקעות מוחרג עולה על 15 אחוזים, תמנה ועדת משנה לאשראי שתפקידיה יהיו: 
(1) פיקוח על יישום מדיניות הדירקטוריון וועדת השקעות רלבנטית לעניין העמדת אשראי;
(2) אישור מראש של כל העמדת אשראי בסכומים ובשיעורים שקבעה ועדת ההשקעות רלבנטית. לגבי הלוואה מותאמת גם אישור שינויים בתנאי הלוואה, לרבות שינויים בתניות פיננסיות, וקביעת סמכויות ועדת אשראי פנימית לאשר חריגות לא מהותיות מתניות פיננסיות. 
(2)  על אף האמור בפסקת משנה (1) לעיל, אם לפחות שניים מקרב חברי ועדת ההשקעות הם בעלי מומחיות מוכחת ומובהקת בתחום האשראי, רשאית ועדת השקעות שלא למנות ועדת משנה לאשראי.
(3) מינתה ועדת השקעות, ועדת משנה לאשראי, תקבע את סמכויותיה של ועדת משנה לאשראי ואת מארג היחסים ביניהן; ועדת השקעות רשאית לקבוע סכומים ושיעורים של אשראי, לרבות הלוואות מותאמות שיאושר בידי ועדת משנה לאשראי, אשר ניתן להקצות ללא אישורה.  
(4) לא מינתה ועדת השקעות ועדת משנה לאשראי, תבצע ועדת השקעות את תפקידיה של ועדת משנה לאשראי כהגדרתם לעיל. 
(5) קביעת ועדת השקעות בדבר סמכויות ועדת משנה לאשראי ובדבר סכומים ושיעורים הטעונים אישורה, תובא לידיעת הדירקטוריון.
(6) על חבר ועדת משנה לאשראי יחולו הוראות אלה:
(1) חבר ועדת משנה לאשראי יהיה מי שהינו בעל כשירות לכהן כדירקטור חיצוני, בגוף המוסדי ובעל מומחיות וניסיון מוכחים בתחום אשראי .
(2) אם מונה כחבר ועדת משנה לאשראי, לרבות ועדת משנה לאשראי משותפת, מי שאינו חבר ועדת השקעות, יחולו עליו כל החובות והמגבלות החלות על חבר ועדת השקעות, בכל הנוגע לניהול נכסי הגוף המוסדי ונכסי לקוחותיו, ובכלל זה הוראות סעיפים 3(ב)-(ה) לחוק קופות גמל.
(7) הרכב ועדת משנה לאשראי יאושר בידי דירקטוריון הגוף המוסדי; בוועדת משנה לאשראי יכולים לכהן חברים בוועדת השקעות שמינתה אותה. ואולם, שיעורם של חברי ועדת משנה לאשראי בוועדת השקעות לא יעלה על שליש מחברי ועדת השקעות.
(8) על ועדת משנה לאשראי משותפת, יחולו הוראות אלה - 
(1) ניתן למנות ועדת משנה לאשראי משותפת לוועדות השקעות בקבוצת משקיעים – בכלל זה גם לוועדת השקעות של התחייבויות שאינן תלויות תשואה (להלן - ועדת משנה לאשראי משותפת), ובלבד שלעניין תפקידיה לפי פסקת משנה (ב)(1) לעיל - אשראי שאושר בידי ועדת משנה לאשראי משותפת ושאינו טעון אישור ועדת השקעות, יוקצה בכפוף ליחס שנקבע מראש. 
(2) הרכב ועדת משנה לאשראי משותפת יאושר על ידי כל אחד מהדירקטוריונים של הגופים המוסדיים להם היא משותפת; 
(3) שיעורם של חברי ועדת משנה לאשראי משותפת בכל אחת מוועדת ההשקעות להן היא משותפת לא יעלה על שליש מחברי כל אחת מועדות ההשקעות להן היא משותפת.
(9) ועדת משנה לאשראי תדון בדרכים ובאמצעים לגביית חוב אשר זוהה כחוב בעייתי ואשר נמצא בתחום טיפולה על פי מדרג הסמכויות. בין היתר תשקול הוועדה צעדים אלה[footnoteRef:4]: [4:  מקור: חוזר 2009-9-7, תחילה 19 באפריל 2009.] 

(1) פנייה יזומה ללווה או פניה ייזומה לנאמן החוב, במטרה לפעול מול הלווה לפירעון מוקדם של החוב, לשיפור תנאי החוב או לארגון מחדש של החוב;
(2) פנייה יזומה לבעלי חוב אחרים, לרבות גופים מוסדיים אחרים ותאגידים בנקאיים, במטרה לפעול ביחד מול הלווה לפירעון מוקדם של החוב, לשיפור תנאי החוב ו/או לארגון מחדש של החוב; 
(3) מינוי גורם חיצוני לרכז עבור הגוף המוסדי ביחד עם גופים מוסדיים אחרים את הטיפול בחוב;
(4) שיתוף פעולה עם בעלי חוב אחרים במסגרת אסיפת בעלי חוב;
(5) צורך בנקיטת אמצעים משפטיים כנגד הלווה;
(6) שיתוף פעולה עם בעלי חוב אחרים במקרה של בטוחות זהות המשרתות חובות שונים של הלווה;
(7) צורך בדרישה למימוש מיידי של בטוחות וניהול עצמאי של הבטוחות;
(8) צורך בפנייה לערבים לחוב;
(9) צעדים אחרים להבטחת גביית החוב.
במסגרת המלצתה לועדת ההשקעות תתייחס ועדת המשנה לאשראי, בין היתר, לצורך בנקיטת כל אחד מהצעדים המנויים לעיל, מידת ישימות עלויותיו והשלכותיו.
(3) [bookmark: _Ref502742302][bookmark: _Toc502744986]ועדת אשראי פנימית[footnoteRef:5] [5:  מקור: חוזר 2015-9-34, תחילה 1 במארס 2016.] 

(1) מינוי	 
(1) גוף מוסדי המעמיד הלוואות מותאמות ימנה ועדת אשראי פנימית.
(2) בוועדת אשראי פנימית יכהנו לכל הפחות שלושה חברים שהם בעלי מומחיות וניסיון מוכחים בהעמדת או באישור אשראי. לא יכהן בוועדת אשראי פנימית מי שמכהן כדירקטור, חבר ועדת השקעות או חבר ועדת משנה לאשראי בגוף המוסדי. 
(3) אם מונה כחבר ועדת אשראי פנימית מי שאינו עובד הגוף המוסדי, יחולו עליו כל החובות החלות על עובד הגוף המוסדי, בכל הנוגע לניהול נכסי הגוף המוסדי ונכסי לקוחותיו, ובכלל זה הוראות סעיפים 3(ב) עד (ה) לחוק קופות גמל.
(4) בוועדת אשראי פנימית יתקיימו שני אלה:
(1) רוב חבריה ובהם היושב ראש יהיו מי שאינם עוסקים בייזום אשראי בגוף המוסדי;  
(2) רוב חבריה יהיו מי שאינם חברים ב"מרכז חובות בעייתיים", כמשמעותו בסעיף קטן 2(ד).
(2) 	תפקידי ועדת אשראי פנימית
(1) מתן המלצה או אישור העמדת הלוואה מותאמת בהתאם לאמור להלן:
(1)  לגבי כספי קופות גמל והתחייבויות תלויות תשואה –
מתן המלצה לוועדת השקעות של קופת גמל וועדת השקעות תלויות תשואה של חברת ביטוח ולוועדת משנה לאשראי, ככל שמונתה, בדבר העמדת הלוואה מותאמת מכספי קופת גמל או כנגד התחייבויות תלויות תשואה;
(2)  לגבי כספי התחייבויות שאינן תלויות תשואה -
(1) אישור העמדת הלוואה מותאמת מכספי התחייבויות שאינן תלויות תשואה, שאינה טעונה אישור ועדת השקעות, בהתאם למדרג הסמכויות שקבע הדירקטוריון;
(2) מתן המלצה לוועדת השקעות שאינן תלויות תשואה ולדירקטוריון חברת ביטוח, בדבר העמדת הלוואה מותאמת מכספי התחייבויות שאינן תלויות תשואה של חברת ביטוח, הטעונה אישור ועדת השקעות או דירקטוריון, בהתאם למדרג הסמכויות שקבע הדירקטוריון. 
(3) לצורך מתן המלצה או אישור כאמור בפסקאות משנה (א) ו-(ב) לעיל, ועדת אשראי פנימית תבחן, בין היתר, את מאפייני ההלוואה המותאמת בהשוואה לאשראי שניתן לחברות דומות, לאגרות חוב סחירות בעלות מאפיינים דומים או להלוואות מותאמות דומות שנתן הגוף המוסדי, בשים לב למאפיינים הייחודיים בהלוואה, לרבות בטוחות, ומרווחים וכן תניות פיננסיות וחוזיות ככל שהן מהותיות.  
(2) אישור שינויים וחריגות מתנאי הלוואות מותאמות קיימות, בהתאם לפרמטרים שהוגדרו על ידי ועדת השקעות רלבנטית או הדירקטוריון, לפי העניין, ובלבד שאין מדובר בשינויים חריגים או בחריגות מהותיות.
(3) חובות בעייתיים שהם הלוואה מותאמת - 
(1) ועדת אשראי פנימית, תדון וכן תאשר או תמליץ, לפי העניין, בהתבסס בין היתר על דוח מרכז חובות בעייתיים, על אופן הטיפול בחוב בעייתי, שהוא הלוואה מותאמת, שניתנה מכספי התחייבויות שאינן תלויות תשואה שעל פי מדרג הסמכויות שקבע הדירקטוריון בתחום סמכותה. 
(2) ועדת אשראי פנימית תמליץ לוועדת השקעות רלבנטית, לוועדת משנה לאשראי ולדירקטוריון, בדבר אופן הטיפול בחוב בעייתי, שהוא הלוואה מותאמת, שניתנה מכספי קופת גמל או התחייבות תלוית תשואה, וכן בדבר אופן הטיפול בחוב בעייתי, שהוא הלוואה מותאמת שניתנה מכספי התחייבויות שאינן תלויות תשואה שעל פי מדרג הסמכויות שקבע הדירקטוריון הקצאתו אינה בתחום סמכותה. 
(4) ועדת אשראי פנימית ומרכז חובות בעייתיים יגישו לגורמים בגוף המוסדי המוסמכים להחליט לגבי אופן הטיפול בחוב, דוח מיידי אודות חוב חדש שזוהה כחוב בעייתי, המלצות לגבי המשך הטיפול בחוב וחלופות שנבחנו. הדוח המיידי יכלול את הפריטים המובאים בסעיף 4 לנספח 5.2.4.2, ככל שהם רלבנטיים.  
(3) דיווחים של בעלי תפקיד לוועדת אשראי פנימית ולמרכז חובות בעייתיים -
בעלי תפקיד רלבנטיים, ובכלל זה, מנהל אגף השקעות, מנהל מערך אשראי לא סחיר ומנהל בקרת האשראי ימסרו לוועדת אשראי פנימית ולמרכז חובות בעייתיים דיווח מיידי אודות זיהוי בעיות פוטנציאליות בחוב מסוים.
(4) [bookmark: _Ref502742060][bookmark: _Toc502744987]מרכז חובות בעייתיים[footnoteRef:6] [6:  מקור: חוזר 2015-9-34. תחילה- 1 במארס 2016.] 

גוף מוסדי ינקוט, בין בעצמו ובין אם במשותף עם אחרים, בצעדים לגביית חוב ובמקרים המתאימים להשגת הסדר חוב, בפרט מכוח חובת הנאמנות שבה הוא חב. 
גוף מוסדי ימנה גורם, אשר יהיה אחראי על ביצוע תהליך הערכת מצב חוב שייקרא "מרכז חובות בעייתיים".
מרכז חובות בעיתיים -
(1) מרכז חובות בעייתיים יכול שיהיה יחיד או צוות של בעלי תפקיד-
מונה יחיד כמרכז חובות בעייתיים – יתקיימו בו שני אלה:
(1) הוא בעל מומחיות וניסיון מוכחים בתחום האשראי או ההשקעות;
(2) הוא אינו עוסק בייזום אשראי ואינו חבר בוועדת השקעות או בוועדת משנה לאשראי של הגוף המוסדי;
מונה צוות של בעלי תפקידים כמרכז חובות בעייתיים יתקיימו בו כל אלה:
(1) כל אחד מחברי הצוות יהיה מי שהוא בעל מומחיות וניסיון מוכחים בתחום האשראי או ההשקעות.
(2) רוב חברי הצוות, ובהם היושב ראש, יהיו כאלה שאינם עוסקים בייזום אשראי בגוף המוסדי;
(3) רוב חברי הצוות יהיו כאלה שאינם חברים בוועדת אשראי פנימית של הגוף המוסדי.
(4) לא ישמש חבר בצוות מי שמכהן כדירקטור, חבר ועדת השקעות או חבר ועדת משנה לאשראי בגוף המוסדי.
(2) מרכז חובות בעייתיים יבחין בין חובות בעייתיים לחובות אחרים בשים לב, לשינויים במצבם הפיננסי של לווים ובכושר הפירעון שלהם, ובהתבסס, בין היתר,  על ניתוח דוחות כספיים, דיווחים של החברה המנפיקה לרשות ניירות ערך, דיווחים של הלווה לגוף המוסדי, אינדיקאטורים מהשוק המשני הסחיר, עמידתם של הלווים בתניות חוזיות ואמות מידה פיננסיות (קובננטים), הערכת הבטוחות שניתנו כנגד החוב, שינויים במעמדו של בעל החוב וקדימות החוב. מרכז חובות בעייתיים יסווג את החובות הבעייתיים לקבוצות הבאות: חוב בהשגחה מיוחדת; חוב בפיגור; חוב מסופק.
(3) דוח מיידי -
 ועדת אשראי פנימית ומרכז חובות בעייתיים יגישו לגורמים בגוף המוסדי המוסמכים להחליט לגבי אופן הטיפול בחוב, דוח מיידי אודות חוב חדש שזוהה כחוב בעייתי, המלצות לגבי המשך הטיפול בחוב וחלופות שנבחנו. הדוח המיידי יכלול את הפריטים המובאים הבאים ככל שהם רלבנטיים:
(1) ניתוח מצב החוב ויכולת ההחזר של הלווה;
(2) הערכת קושי פיננסי משמעותי של הלווה;
(3) מתן הערכה לגבי חדלות פירעון או ארגון פיננסי מחדש של הלווה;
(4) הפרה, ככל שהייתה, של הסכם ההלוואה מצד הלווה, ובכלל זה הפרת התניות פיננסיות;
(5) בחינה משפטית והערכה כלכלית של הביטחונות;
(6) בחינה משפטית של סוג האמצעים המומלצים על ידי פורום החוב והשלכותיהם על כספי החוסכים באמצעות הגוף המוסדי;
(7) בחינה של קדימות החוב לגוף המוסדי ביחס לחובות אחרים של הלווה;
(8) בחינת כל ההשקעות האחרות של הגוף המוסדי הקשורות בלווה;
(9) בחינת כלל החשיפות בגוף המוסדי ללווה ולקבוצת הלווים לה הוא משתייך.
(4) דוח תקופתי - 
מרכז חובות בעייתיים יגיש לגורמים המוסמכים בגוף המוסדי, ובכלל זה ועדת משנה לאשראי וועדת ההשקעות הרלבנטית, לפחות אחת לרבעון, דוח תקופתי לגבי כל אגרות החוב הלא ממשלתיות והלוואות מותאמות שבתיק הנכסים של הגוף המוסדי, הכולל את מצבת החובות הבעייתיים שזוהו, על סיווגיהם השונים, ואת ההתפתחות בחובות הבעייתיים; הדוח יכלול בנוסף גם את הפריטים המפורטים הבאים:
(1) פירוט כלל החשיפות ללווה מסוים ולקבוצת לווים, אשר חוב מסוים שלהם סווג כבעייתי, לרבות חשיפה לאקוויטי;
(2) פירוט השקעות קשורות אחרות לחוב שסווג כחוב בעייתי;
(3) חתכים של החובות הבעייתיים שזוהו על סיווגיהם השונים לפי קבוצות חוב בעלי מאפייני סיכון דומים, לרבות: סוגי לווים, ענפים ומגזרי פעילות, אזורי פעילות ובטחונות;
(4) שינוי הסיווג של חוב והשיקולים לשינוי, לרבות אירועים אשר הובילו לשינוי בסיווג;
(5) נתונים בדבר חובות בעייתיים חדשים שזוהו והטיפול שננקט לגביהם;
(6) מצב הקשר עם לווים שחוב שהנפיקו סווג על ידי הגוף המוסדי כחוב בעייתי, לרבות הסדרים שהושגו עם לווים בנוגע לחובות בעייתיים; 
(7) צעדים שננקטו לשיפור סיכויי הגבייה של חובות בעייתיים; 
(8) פירוט אגרות חוב קונצרניות בתיק הנכסים של הגוף המוסדי, אשר נסחרות בתשואה המשקפת מרווח של למעלה מ – 10 אחוזים, מעל תשואת איגרות חוב ממשלתיות דומות, אשר לא סווגו כחובות בעייתיים, בצירוף הנימוקים לאי סיווגן כאמור. 
(5) דיווחים של בעלי תפקיד לוועדת אשראי פנימית ולמרכז חובות בעייתיים -
בעלי תפקיד רלבנטיים, ובכלל זה, מנהל אגף השקעות, מנהל מערך אשראי לא סחיר ומנהל בקרת האשראי ימסרו לוועדת אשראי פנימית ולמרכז חובות בעייתיים דיווח מיידי אודות זיהוי בעיות פוטנציאליות בחוב מסוים.
(6) מרכז חובות בעייתיים יוזמן דרך קבע לכל הדיונים של הגורמים המוסמכים להחליט על אופן הטיפול בחוב בעייתי, בהן נדון אופן הטיפול בחובות בעייתיים. 
(5) [bookmark: _מערך_עורפי][bookmark: _Toc429716932][bookmark: _Toc430155325][bookmark: _Toc502744988][bookmark: _Ref502749534][bookmark: _Ref502749539][bookmark: _GoBack][bookmark: _Toc429689702][bookmark: _Toc429716933][bookmark: _Toc430155326]מערך עורפי[footnoteRef:7] [7:  מקור: חוזר 2009-9-15, תחילה –  1 בינואר 2010.] 

(1) מיקום ומשאבים
(1) יחידת המערך העורפי של גוף מוסדי תהיה נפרדת ממערך ההשקעות ותהיה כפופה באופן שיבטיח את אי תלותה במערך ההשקעות. 
(2) לגוף מוסדי אשר חלק או מלוא תפקידי יחידת המערך העורפי לפי פסקה (3) להלן מבוצע אצלו במיקור חוץ, תהיה "מערכת צל" לצפייה בנתונים, אשר תאפשר לו, בכל עת, גישה ישירה לנתוני כלל נכסיו ותאפשר לו לבקר ולנטר פעולות שבוצעו בנכסים ואת מהימנות הנתונים, ובכלל זה נתוני דוחות ודיווחים[footnoteRef:8].  [8:  תפעול באמצעות גוף מוסדי השייך לאותה קבוצת משקיעים לא ייחשב מיקור חוץ. כמו כן, ראו הגדרת "מיקור חוץ" בחוזר 2013-9-16.] 

(3) התנאים הקבועים בפסקת משנה (א) לעיל ובפסקה (2) להלן לגבי יחידת המערך העורפי יחולו לגבי הגורם בגוף המוסדי המבקר את הפעילות המבוצעת במיקור חוץ.
(2) [bookmark: _Toc429689703][bookmark: _Toc429716934][bookmark: _Toc430155327] מנהל יחידת מערך עורפי
גוף מוסדי יבטיח כי למנהל יחידת מערך עורפי יהיו הידע והניסיון הנדרשים לביצוע תפקידו.
(3) [bookmark: _Toc429689704][bookmark: _Toc429716935][bookmark: _Toc430155328] תפקידים
יחידת מערך עורפי תהיה אחראית לבקרת קיום מלאי נכסי השקעה והבטחתו, ובכלל זה:
(1) רישום נכסים במערכות התפעוליות, בהתייחס לפעילויות המנויות להלן:
(1) קליטת נתוני יתרות, תנועות ושערים של נכסים מהמערכת הבנקאית, חברי בורסה שאינם בנקים ונותני שירותים אחרים; 
(2) ביצוע תהליכי התאמה של הרישום בכל חשבונות הגוף המוסדי בין המערכת התפעולית אצלו למערכת הבנקאית, חברי בורסה שאינם בנקים ונותני שירותים אחרים אצלם מנוהלים החשבונות; 
(3) בחינת התאמת הביצוע בפועל בחשבונות הקופה, מסלול ההשקעה או ההתחייבות הביטוחית, להוראות הביצוע של מנהלי ההשקעות;
(4) וידוא אופן חישוב עמלות קניה ומכירה ועמלות משמורת של ניירות ערך ועמלות בגין ניהול נכסים והתאמתם לחיוב בפועל;
(5) העשרת מאפייני נכסים הנדרשים לצרכי דיווח ובקרה ובכלל זה שיוך נכסים לקטגוריות מוגדרות, לרבות אפיקי השקעה, מנפיקים, קבוצות לווים, סקטורים וענפים;
(6) העשרת נתוני נכסים הנדרשים לצרכי דיווח ובקרה, לרבות לצרכי חישוב והצגת חשיפות לנכסי בסיס של נגזרים פיננסיים, ובכלל זה סך ההון הנפרע של ניירות ערך סחירים, משך חיים ממוצע ותשואה לפדיון של נכסי חוב, דלתא ומחירי נכס הבסיס באופציות; 
(7) רישום חשבונאי – שיערוך נכסי ההשקעה וזקיפת שווי, לפי העניין, וכן עדכון נתוני מדדים, שערי חליפין, ציטוטים, דירוגים, הערכות מומחים ונתונים רלבנטיים אחרים; 
(8) שמירת מסד הנתונים והחישובים אשר שימשו לצורך נתוני יתרות ותוצאות לדוחות הכספיים של הגוף המוסדי. 
(2) חישוב תשואות לגבי כל תיק נכסים שבניהול הגוף המוסדי.
(3) מעקב אחר גבייה ותשלומים – מעקב אחר תשלומי דיבידנדים, ריבית וקרן ותנועות כספיות אחרות, וכן הקמת לוח סילוקין של הלוואות מותאמות ומעקב אחר גבייה שוטפת של החוב. 
(4) התראה לגורמים הרלבנטיים בגוף המוסדי אודות אינדיקציות שליליות במצב חוב או לווה אם נודע ליחידה על אינדיקציות שליליות כאמור.
(5) הכנת דוחות תקופתיים לגורמים הרלבנטיים בגוף המוסדי וכן דוחות הנדרשים על ידי הממונה על שוק ההון. 
גוף מוסדי רשאי לקבוע כי תפקידי המערך העורפי המנויים בפסקאות משנה (א)(3), (5) ו-(6) לעיל יבוצעו בידי יחידת בקרת השקעות כמשמעותה בסעיף קטן 2(ו) להלן.  
[bookmark: _בקרת_השקעות_ואשראי][bookmark: _Toc429716937][bookmark: _Toc430155330]מבלי לגרוע מהאמור לעיל, גוף מוסדי רשאי לקבוע כי חלק מתפקידי המערך העורפי יבוצעו בידי אורגן אחר בגוף המוסדי שאינו נוטל תפקיד במערך ההשקעות, ויהיה כפוף באופן שיבטיח את אי תלותו במערך ההשקעות [footnoteRef:9]. [9: מקור: מהדורה שנייה של החוזר המאוחד, פרק ניהול השקעות. תחילה- 10 ביוני 2014. ] 

(6) [bookmark: _Ref502742099][bookmark: _Toc502744989]בקרת השקעות[footnoteRef:10] [10:  מקור: חוזר 2009-9-15, תחילה –  1 בינואר 2010. ] 

(1) [bookmark: _Toc429689707][bookmark: _Toc429716938][bookmark: _Toc430155331]מיקום ומשאבים
(1) יחידת בקרת השקעות של גוף מוסדי תהיה נפרדת מיחידות ייזום, ביצוע, הקצאה והערכה של נכסי השקעה, ותהיה כפופה באופן שיבטיח את אי תלותה בגורמים האמורים.
(2) על אף האמור בפסקת משנה (א) לעיל, אפשר שיחידת בקרת השקעות תהא כפופה למנהל מערך ההשקעות, אשר כשלעצמו אינו עוסק באופן שוטף בייזום, הקצאה והערכה של השקעות, אלא בניהול והכוונת מערך ההשקעות.  
(3) ניתן לבצע את תפקידי יחידת בקרת השקעות באמצעות יחידת מערך עורפי פנימית. 
(4) ליחידת בקרת השקעות יהיו משאבים ויכולת לבצע את תפקידיה כאמור בפסקה (3) לרבות במקרה שבו ניהול ההשקעות מבוצע במיקור חוץ.
(2) [bookmark: _Toc429689708][bookmark: _Toc429716939][bookmark: _Toc430155332] מנהל יחידת בקרת השקעות 
גוף מוסדי יבטיח כי למנהל יחידת בקרת השקעות יהיו הידע והניסיון בתחום ההשקעות או בתחום האשראי אשר יהיו הולמים לביצוע תפקידיו.
(3) [bookmark: _Toc429689709][bookmark: _Toc429716940][bookmark: _Toc430155333] תפקידים[footnoteRef:11] [11:  מקור: חוזר 2009-9-15, תחילה – 1 בינואר 2010 וחוזר 2015-9-34, תחילה -1 במארס 2016.] 

יחידת בקרת השקעות אחראית לוודא, לבקר ולהעריך, לפי העניין, באופן שוטף לכל הפחות את אלה: 
(1) עמידת מערך ההשקעות במגבלות ההשקעה ובכללים לניהול השקעות שנקבעו במסגרת הוראות הדין, במסגרת מדיניות הדירקטוריון, ועדת ההשקעות הרלבנטית ובמסגרת נהלי הגוף המוסדי ביחס לכל קופת גמל, מסלול השקעה או התחייבות ביטוח; 
(2) עמידת מערך ההשקעות במדרג ההרשאות לביצוע עסקאות שנקבע בנהלי הגוף המוסדי;
(3) מידת ואופן יישום החלטות ועדת ההשקעות הרלבנטית או דירקטוריון הגוף המוסדי, לפי העניין, על ידי מערך ההשקעות ואופן יישומן; 
(4) קיום תנאי ההתקשרות והפעילות באמצעות ספקים ונותני שירותים חיצוניים, ובכלל זה מנהלי תיקים חיצוניים, בנקים, חברי בורסה, ברוקרים ומתווכים אחרים שבאמצעותם פועל הגוף המוסדי;
(5) קיום תהליך למעקב ולדיווח שוטפים אחר עמידת לווים בהתניות הפיננסיות (קובננטים)  כפי שנקבעו בהסכמי הלוואות מותאמות; 
(6) קיום תהליכי אנליזה, בקרת אשראי ודירוג  פנימי הנדרשים על פי נהלי הגוף המוסדי והוראות הדין;
(7) אופן יישום תהליכי האנליזה,  הערכת הסיכון והדירוג  הפנימי, לרבות[footnoteRef:12]:  [12:  מקור: לוח 2 בחוזר 2007-9-16 וסעיף 4(ה) בחוזר 2008-9-10, תחילה – 7 ביולי 2008.] 

(1) בחינת מהימנות מודל הדירוג הפנימי, לרבות על ידי בחינת העקרונות וההגדרות עליהם מושתת המודל ובחינת עדכוני המודל. 
(2) בחינת איכות תהליך הדירוג הפנימי, באמצעות בחינת אופן יישומו של מודל הדירוג הפנימי, לרבות בחינת מהימנות הנתונים העובדתיים שעליהם מתבסס דירוג מדגם של הלוואות מותאמות. הבחינה תיערך על בסיס השוואה לדירוגים שבוצעו על ידי חברה מדרגת או על בסיס מודל אחר של גורם שלישי שאושר בידי הממונה על שוק ההון ועל בסיס המידע ההיסטורי שיצטבר בגוף המוסדי;  
(3) ביצוע מדגמים ובחינת מקרי חדלות הפירעון לגבי אשראי שהעמיד הגוף המוסדי בהתאם לרמות  הדירוגים וההערכות השונות;
(4) בחינת איכות תהליכי האנליזה והערכת הסיכון, לרבות בחינת מהימנות הנתונים העובדתיים שעליהם הם מבוססים.
(8) קיום הליך דיווח של מנהלי ההשקעות ליחידת המערך העורפי ובכלל זה דיווח על כל עסקה, בין שהיא בנכס סחיר ובין שהיא בנכס לא סחיר, לרבות פרטי פיצול עסקאות, וזאת עד תום יום העסקים שבו בוצעה העסקה; 
(9) ווידוא כי עסקאות שבוצעו באמצעות חשבונות מפצלים פוצלו בין החשבונות השונים בהתאם לנהלי הגוף המוסדי והוראות הדין;
(10) בחינה, לפחות אחת לרבעון ולפי קביעת ועדת ההשקעות הרלבנטית, של מידת התאמת החשיפות בפועל של כל קופת גמל, מסלול השקעה או התחייבות ביטוח למדיניות ההשקעות ולתקרות החשיפה לסוגי השקעות שנקבעו על ידי הדירקטוריון ועדת ההשקעות הרלבנטית ולמדיניות ההשקעה המוצהרת של המשקיע המוסדי לפי סעיף 8 לפרק זה ביחס לכל קופת גמל, מסלול השקעה או התחייבות ביטוח. 
(11) לגבי הלוואות מותאמות -
(1) ווידוא כי כל המידע הרלבנטי בנוגע להלוואה המותאמת הוצג בפני הגורמים שהמליצו ואישרו העמדת הלוואה מותאמת, לפי העניין;  
(2) בדיקת קיומם ותקינותם של מסמכי הלוואות מותאמות ורישומן כהלכה של בטוחות הנדרשות לפעילות הלווה;
(3) בחינת תהליכי הבקרה הניהוליים של סיכוני האשראי והערכת יעילותם, בעת העמדת הלוואה מותאמת;
(4) ווידוא כי ליקויים בתהליך העמדת הלוואה מותאמת טופלו באופן מלא, על פי הנחיות ועדת ההשקעות או ועדת משנה לאשראי;
(5) קיום תהליך למעקב ולדיווח שוטפים אחר עמידת לווים בהתניות הפיננסיות (קובננטים) כפי שנקבעו בהסכמי הלוואות מותאמות; 
(6) התראה לגורמים שאישרו את העמדת ההלוואה המותאמת על כל אחד מאלה:
(1) סיכונים פוטנציאליים בפעילות מול לווה, הנגזרים מאי קיומם של מסמכים או הסכמים בין הגוף המוסדי ללווה, הנדרשים לפני נהלי הגוף המוסדי,  או מליקויים טכניים שנמצאו בהם לעומת הנדרש לפי נהלי הגוף המוסדי;
(2) קשיים טכניים אפשריים במימוש בטוחות. 
(7) התראה למרכז חובות בעייתיים על אינדיקציות שליליות בקשר להלוואה מותאמת;
(8) על בסיס מדגם מבוסס סיכון של הלוואות מותאמות, בחינה והערכה של לכל הפחות אלה:
(1) איכותם של הלווים ושל תיק ההלוואות המותאמות בכללותו, ללא תלות בגורמים העוסקים בייזום הלוואות מותאמות ובגורמים המאשרים העמדת הלוואות מותאמות בגוף המוסדי;
(2) תהליך קבלת ההחלטות להעמדת הלוואות מותאמות, בכלל זה - בחינת  מכלול השיקולים שנלקחו בחשבון על ידי גורמים העוסקים בייזום הלוואות מותאמות, וכן של הנימוקים ושיקול הדעת של הגורמים המאשרים העמדתן, בשים לב, בין היתר לתשואה מול סיכון;  
(3) התאמתן של הלוואות מותאמות למדיניות שקבע הדירקטוריון לעניין זה.

ליחידת בקרת השקעות יהיו משאבים מספקים ויכולת לביצוע תפקידיה כאמור בפסקאות משנה (א) עד (יא) לרבות במקרה שבו ניהול ההשקעות מבוצע במיקור חוץ. 
גוף מוסדי רשאי לקבוע כי כל או חלק מתפקידי יחידת בקרת השקעות  המנויים בפסקאות (א) עד (יא) יבוצעו בידי אורגן אחר בגוף המוסדי שאינו נוטל תפקיד במערך ההשקעות, שכפיפותו מבטיחה את אי תלותו במערך ההשקעות, והוא בעל המומחיות והמשאבים המתאימים לביצוע התפקידים כאמור. 
(4) דיווחים למנהל השקעות ולגורמי בקרה ופיקוח
(1) למנהלי השקעות
יחידת בקרת השקעות תמסור למנהלי ההשקעות הרלבנטיים: 
(1) דוחות מידיים כל אימת שתתגלה קרבה מהותית למגבלות ההשקעה. במקרה שבו ניהול ההשקעות מבוצע במיקור חוץ, יוודא הגוף המוסדי כי תהליך כאמור מתקיים גם בגוף המנהל.
(2) דוח בקרה יומי בנוגע למצבת החשיפות, לרבות חשיפה במישרין או בעקיפין לנכסי בסיס, ובכלל זה בשל עסקאות באופציות וחוזים עתידיים. 
(3) דוח בקרה תקופתי, לפחות אחת לרבעון, בנוגע למצבת נכסי ההשקעה ביחס למגבלות מעודכנות בכל קופת גמל, מסלול השקעה או התחייבות ביטוח.
(2) לגורמי בקרה ופיקוח
(1) יחידת בקרת השקעות תמסור לוועדת השקעות בהתאם לאמור בסעיף קטן 9(ד) לפרק זה ("מסירת דיווחים לוועדת השקעות") דיווחים רבעוניים אודות תשלום הוצאות ישירות בשל ביצוע עסקאות.
(2) יחידת בקרת השקעות תדווח לוועדת השקעות רלבנטית על אופן הצבעת המשקיע המוסדי בפועל בהתאם לאמור בסעיף קטן 10(ב) ("פרסום מדיניות ההצבעה ואופן ההצבעה") בתדירות שקבעה ועדת ההשקעות הרלבנטית ואשר לא תפחת מדיווח אחד בכל 60 יום. הדיווח יכלול, בין היתר, את הסיבות בעטיין המשקיע המוסדי לא פעל בהתאם למדיניות ההצבעה של ועדת ההשקעות או המלצת ההצבעה של הגורם המקצועי, לפי העניין [footnoteRef:13].  [13:  מקור: מהדורה שנייה של החוזר המאוחד, פרק ניהול השקעות. תחילה- 10 ביוני 2014.] 

(3) יחידת בקרת השקעות תמסור למנהל הכללי, לוועדת ההשקעות הרלבנטית ולדירקטוריון הגוף המוסדי, דוח מידי כל אימת שתתגלה חריגה מהותית, שלא תוקנה, ממדיניות ההשקעות או מגבלות ההשקעה שנקבעו בהתייחס לאותה קופת גמל, מסלול השקעה או התחייבות ביטוח. עותק של הדוח יימסר גם למנהל ההשקעות הרלבנטי. 
(4) יחידת בקרת השקעות תעביר לוועדת ההשקעות הרלבנטית, דיווחים שוטפים בכל דיון של ועדת ההשקעות, לגבי כל קופה, מסלול השקעה או התחייבות ביטוח רלבנטית, כמפורט להלן:
(1) הרכב ההשקעות בפועל בתיק הנכסים, לרבות חשיפות לנכסי בסיס בגין פעילות בנגזרים פיננסיים;
(2) הרכב ההשקעות בפועל בתיק הנכסים, ביחס למגבלות שנקבעו על ידי הועדה לגבי אותו תיק נכסים;
(3) מעקב אחר ביצוע בפועל של החלטות והנחיות ועדת ההשקעות ביחס לתיק הנכסים. 
(7) [bookmark: _Toc429716942][bookmark: _Toc430155335][bookmark: _Toc502744990]מערך אשראי לא סחיר[footnoteRef:14] [14:  מקור: חוזר 2007-9-16, תחילה- 28 בפברואר 2008. חוזר 2008-9-10, תחילה- 7 ביולי 2008.] 

(1) [bookmark: _Toc429689712][bookmark: _Toc429716943][bookmark: _Toc430155336]הקמה
(1) גוף מוסדי שסכום כל האשראי הלא סחיר אגב השקעות, שאינו אשראי מוחרג, שהעמיד עולה על 300 מיליון ש"ח יקיים מערך לייזום[footnoteRef:15] ולטיפול באשראי לא סחיר וימנה לו מנהל שמתקיימים בו התנאים שבפסקה (2) להלן.  [15:  ייזום - בניית עסקת אשראי לא סחיר.] 

(2)  ניתן להקים מערך אשראי לא סחיר משותף לקבוצת משקיעים, בכפוף לתנאים המנויים בסעיף קטן 2(א) ("מערכים משותפים לקבוצת משקיעים") לעיל. 
(2) [bookmark: _Toc429689713][bookmark: _Toc429716944][bookmark: _Toc430155337] מנהל מערך אשראי לא סחיר
  מנהל מערך אשראי לא סחיר יהיה בעל מומחיות וניסיון מוכחים בתחום האשראי. 
(3) [bookmark: _Toc429689714][bookmark: _Toc429716945][bookmark: _Toc430155338] תפקידי מערך אשראי לא סחיר 
(1) יצירת תשתית נהלים להעמדת האשראי הלא סחיר, הערכתו, תפעולו וניהולו בכפוף למדיניות שקבע הדירקטוריון.
(2) ייזום אשראי לא סחיר. 
(3) פיתוח ותחזוקת מודל דירוג פנימי סידורי, בר השוואה למודלים של חברות מדרגות שאושרו בידי הממונה על שוק ההון, וכן שיטות וכלים אשר יאפשרו להעריך הסתברות לחדלות פירעון של לווים ולהעריך את ההפסדים הצפויים בהינתן חדלות פירעון, קיום הליך להערכת האיכות, הדיוק ועקביות רכיבי הסיכון; עדכון מודל הדירוג הפנימי באופן שוטף; תיעוד השינויים במודל הדירוג הפנימי; התפקיד יבוצע על ידי יחידת הערכת סיכוני אשראי, נפרדת מיחידת ניהול האשראי ומיחידת תפעול האשראי[footnoteRef:16]. כפיפות יחידת הערכת האשראי צריכה להבטיח את אי תלותה בגורמים העוסקים בהעמדת האשראי[footnoteRef:17]. [16:  מקור: לוח 2 בחוזר 2007-9-16, תחילה- 31 ביולי 2008.]  [17:  מקור: לוח 2 בחוזר 2007-9-16, תחילה – 31 ביולי 2008] 

(4) דירוג אשראי לא סחיר מסוים במועד מתן האשראי ובמשך חיי האשראי; הערכת אשראי לא סחיר מסוים בהתאם לעקרונות האנליזה ותהליך הערכת הסיכון במקרים שבהם אין הסתמכות על דירוג פנימי ; זיהוי בעיות באשראים והמלצה לגבי סיווגם ואופן הטיפול בהם. התפקיד יבוצע על ידי גורם אשר אינו מתוגמל או מתומרץ, במישרין או בעקיפין, כתוצאה מהעמדת האשראי שדורג או הוערך[footnoteRef:18]. [18:  מקור: לוח 2 בחוזר 2007-9-16, תחילה – 31 ביולי 2008.] 

(5) טיפול באשראי לא סחיר, גבייתו, טיפול בחובות בעייתיים והפרשה לחובות מסופקים, וכן פיקוח על מגבלות חשיפה. התפקיד יבוצע על ידי יחידת תפעול האשראי, נפרדת מיחידת ניהול האשראי ומיחידת הערכת סיכוני אשראי[footnoteRef:19]. [19:  מקור: לוח 2 בחוזר 2007-9-16, תחילה – 31 ביולי 2008.] 

(4) [bookmark: _Toc429689715][bookmark: _Toc429716946][bookmark: _Toc430155339]  דרכי עבודה 
(1)  הצעת אשראי לא סחיר למקבלי החלטות
(1) כל אשראי לא סחיר יוצע לראשונה על ידי מערך האשראי הלא סחיר של גוף מוסדי, בו זמנית, לפי יחס שיעורים שנקבע מראש, בנפרד למקבלי ההחלטות בדבר הקצאת אשראי לא סחיר אגב השקעות מכספי קופות גמל, כספי התחייבויות תלויות תשואה או כספי התחייבויות שאינן תלויות תשואה, לפי העניין, בהתאם למדרגי הסמכויות שנקבעו על ידי הדירקטוריונים וועדות ההשקעות הרלבנטיים.[footnoteRef:20]  [20:  מקור: מהדורה שנייה של החוזר המאוחד, פרק ניהול השקעות. תחילה- 10 ביוני 2014.] 

לעניין פסקת משנה זו, "מקבלי החלטות בדבר הקצאת אשראי לא סחיר" – ועדת השקעות, ועדת משנה לאשראי[footnoteRef:21] או מנהל השקעות, בהתאם למדרג הסמכויות שנקבע על ידי הדירקטוריונים וועדות ההשקעות הרלבנטיים. [21:  מקור: חוזר  2015-9-34, תחילה- 1 במארס 2016.] 

(2) על אף האמור בפסקת משנה (1) - ניתן לקבוע שיעורים, סכומים וסוגי אשראי, בפרט אשראי לא סחיר המוצע במכרז לגופים מוסדיים, אשר לא יוצעו על פי התנאים הקבועים בפסקת משנה (1) לעיל, בכפוף לאלה:  
(1) שיעורים, סכומים וסוגי אשראי כאמור נקבעו מראש בנוהל שאושר על ידי כל מקבלי ההחלטות בדבר הקצאת אשראי לא סחיר, בהתאם למדרגי הסמכויות שנקבעו על ידי הדירקטוריונים וועדות ההשקעות הרלבנטיים ובלבד שבנוהל כאמור נקבעו הסדרים למניעת העדפה וכן מנגנונים לדיווח תקופתי לכל הגורמים שהנוהל אושר בידם. 
(2) ניתן להותיר בידי מנהלי ההשקעות את הסמכות להחליט על סכום ההשקעה מתוך הכספים שבניהולם, גם לגבי אשראי לא סחיר, למעט הלוואה מותאמת מכספי קופת גמל או התחייבויות תלויות תשואה, הטעון אישור ועדת משנה לאשראי[footnoteRef:22] אך אינו טעון אישור של ועדת השקעות, ובלבד שנקבעו הסדרים למניעת העדפה ולמניעת ניגודי עניינים במצבים כאמור ושההחלטה תועדה באופן מפורט. [22:  מקור: חוזר 2015-9-34, תחילה- 1 במארס 2016.] 

(3) כל החזר חוב הנובע מאשראי לא סחיר, יוחזר לכל סוג התחייבות של חברת ביטוח, קופת גמל או קרן פנסיה, על פי חלקה בחוב.
(5) [bookmark: _Toc429689716][bookmark: _Toc429716947][bookmark: _Toc430155340]תנאים ספציפיים לגוף מוסדי בעל היקף פעילות נמוך
גוף מוסדי שאינו חייב בהקמת מערך אשראי לא סחיר ובמינוי מנהל מערך אשראי לא סחיר לפי פסקה (1) לעיל, אינו פטור מביצוע תפקידיו לפי פסקה (3) לעיל.
(8) [bookmark: _Toc502744991]ראה עמדת ממונה – פיקוח על פעילות השקעות[footnoteRef:23] [23:  מקור: מסמך שה. 2016-20537 מיום 31 באוקטובר 2016. ] 



3. [bookmark: _טיפול_בחובות_בעייתיים][bookmark: _תנאים_וכללים_להשקעת][bookmark: _Toc429689724][bookmark: _Toc429716590][bookmark: _Toc429716778][bookmark: _Toc429716955][bookmark: _Toc502744992]עבודה באמצעות חשבון מפצל וסלי השקעה
(1) [bookmark: _Toc502744993]סלי השקעה[footnoteRef:24] [24:  מקור: חוזר 2016-9-7, תחילה  31במאי 2016.] 

בסעיף קטן זה – 
"סל לא סחיר" – סל המכיל נכסים כאמור בפסקת משנה (1)(ג)(9)(א) שלהלן, למעט סל שבו תשעים אחוז לפחות מהנכסים הם מזומנים, שווי מזומנים, איגרות חוב שקליות של מדינת ישראל הנפדות תוך שנה ומק"מ. 
"הלוואות" – למעט הלוואות למבוטח או לעמית כנגד יתרת החיסכון הצבורה.
(1) ניהול השקעות באמצעות סלי השקעה
מספר משקיעים מוסדיים הנמנים על אותה קבוצת משקיעים והנשלטים בידי אותו אדם יהיו רשאים לנהל את השקעותיהם באמצעות סלי השקעה אם התקיימו התנאים הבאים:
(1) דירקטוריון
הפעילות באמצעות סלי השקעה תקבל את אישורו מראש של דירקטוריון גוף מוסדי; במסגרת הדיון  בדירקטוריון יוצגו, בין היתר, היתרונות והחסרונות הגלומים בהפעלת הסלים.
(2) ועדת ההשקעות
(1)  ועדת ההשקעות תקבע את סוגי הנכסים שיוחזקו בכל סל (למשל, מניות, אג"ח קונצרני, אג"ח ממשלתי) ובלבד שבכל סל ינוהל אפיק השקעה אחד. יובהר כי ועדת ההשקעות רשאית לקבוע כי הסל יכלול גם נכסים שהחשיפה בגינם היא לנכס הבסיס שמוגדר לסל וכן מק"מ או איגרות חוב שקליות של מדינת ישראל הנפדות תוך שנה המשמשים כבטוחות לנכסים כאמור, וכן מזומנים הנובעים מפעילות שוטפת של ביצוע עסקאות בסל. 
(2) ועדת ההשקעות תקבע מי הם הגופים המוסדיים שמשקיעים בכל סל.[footnoteRef:25]  [25:  לדוגמא - ועדת ההשקעות רשאית לקבוע שקופת גמל מסוימת לא תנהל את השקעותיה באמצעות סלי השקעה, או בסל מסוים.] 

(3) ועדת ההשקעות תאשר פירוק של סל ותקבע את הכללים לפירוקו. 
(4) ועדת ההשקעות תקבע מנגנונים ונהלים לפיקוח, בקרה ודיווח לעניין הפעלת הסלים.
(5)   ועדת ההשקעות תקבע מנגנונים ונהלים לביצוע פעולות פנימיות בסלים סחירים בין כמה  משקיעים מוסדיים המחזיקים באותו הסל (למשל, כאשר משקיע מסוים רוצה למכור מספר יחידות בסל ומשקיע מוסדי אחר מעוניין לרכוש את אותו מספר יחידות).
(6) ועדת ההשקעות תקבע את מפתח הפיצול כאמור בפסקת משנה (ג)(9)(ג).
(7) ועדת ההשקעות תקבע את השעה המאוחרת ביותר בכל יום עסקים שעד אליה ניתן להגיש הוראות רכישה ומכירה של יחידות בסלים סחירים. 
(3) תנאים כלליים
(1) כל סל יתנהל בהתאם לאינטרס המשותף של כל הגופים המוסדיים שמחזיקים יחידות באותו סל[footnoteRef:26]. [26:  משקיע מוסדי רשאי לקבוע שהוא משקיע בנכסים סחירים או לא סחירים באופן ישיר, בנוסף להשקעה באמצעות סלים.] 

(2) אחריות של כל גוף מוסדי תהיה בהתאם לחלקו ומוגבלת לשיעור הנכסים המוחזקים על ידו בסל. 
(3) לא ניתן לנהל סל השקעה שכולל ניירות ערך סחירים וניירות ערך לא סחירים, אולם ניתן יהיה לנהל סל השקעה כמפורט להלן:
(1) לכלול בסל שכולל ניירות ערך סחירים, גם ניירות ערך לא סחירים שמטרתם גידור סיכוני ההשקעה הנובעים מהחזקה בניירות ערך סחירים הכלולים בסל או ניהול החשיפה של אותו הסל.
(2) לכלול בסל שכולל נכסים לא סחירים, גם ניירות ערך סחירים שמטרתם גידור סיכוני ההשקעה הנובעים מהחזקה בנכסים לא סחירים הכלולים בסל או ניהול החשיפה של אותו הסל.
(4) רכישת יחידות או מכירתן ביום עסקים מסוים תתבצע לפי שער הסל שייקבע בתום אותו יום העסקים שבו הוגשו הוראות הרכישה או המכירה. 
(5) בעת הקמת סל, שווי הנכסים שיועברו אליו יהיה בהתאם לתקנות הפיקוח על שירותים פיננסיים(קופות גמל) (חישוב שווי נכסים), התשס"ט-2009. חלקו של כל משקיע מוסדי יהיה יחסי בהתאם לשווי הנכסים אותם העביר לסל.
(6) בעת פירוק סלים- כל משקיע מוסדי יקבל את חלקו בהתאם לשווי הנכסים בפועל בעת  הפירוק. 
(7) כל סל יכלול לפחות 15 נכסים ושווי כל נכס לא יעלה על 10 אחוזים מהשווי הכולל של הסל. תנאי זה לא יחול על סל שאפיק ההשקעה בו הוא איגרות חוב של מדינת ישראל ולא על מסלולים מתמחים מחקי מדד שיושקע בהתאם להרכב המדד ובלבד שבכל אחד מהם יוחזקו לפחות 5 נכסים. 
(8) על אף האמור בפסקת משנה (7), קבוצת משקיעים שמשקיעה בפחות מ-15 נכסי נדל"ן, תהיה רשאית לנהל סל משותף של קרנות השקעה, מניות לא סחירות ונכסי נדל"ן ובלבד שכל סל יכלול לפחות 15 נכסים ושווי כל נכס לא יעלה על 10 אחוזים מהשווי הכולל של הסל.
(9) בסלים לא סחירים יחולו גם הוראות אלה:
(1) סלים לא סחירים יכללו הלוואות, איגרות חוב, פיקדונות, מניות לא סחירות, נכסי נדל"ן וקרנות השקעה. 
(2) לא תבוצענה עסקאות פנימיות בין משקיעים מוסדיים למעט האמור בפסקאות משנה (ג) ו-(ד) להלן.
(3)  לאחר הקמת הסל, השקעת הכספים על ידי משקיעים מוסדיים תבוצע אך ורק בשל רכישת נכסים חדשים. השקעת הכספים תעשה בהתאם לשיעורי ההחזקה בפועל של כל אחד מהמשקיעים המוסדיים בסל או על פי מפתח פיצול שאושר מראש על ידי ועדת ההשקעות. מפתח הפיצול שייקבע על ידי ועדת ההשקעות יהיה תקף לתקופה שלא תפחת משנה. ואולם, ועדת ההשקעות רשאית לקבוע, בנסיבות חריגות, כי מפתח פיצול יהיה תקף לתקופה קצרה משנה.
(4)  במפתח הפיצול לא יחולו שינויים מהותיים בין שנה לשנה, כך שטווח הסטייה של כל מסלול או קופת גמל בין שנה לשנה יהיה עד 3 נקודות האחוז משיעור האחזקה בסל. ואולם, ועדת ההשקעות רשאית לאשר, בנסיבות חריגות, סטייה מעל הטווח של 3 נקודות האחוז כאמור.
(5) משיכת הכספים מהסל תבוצע בהתאם לשיעורי האחזקה בפועל או על פי מפתח פיצול שאושר מראש על ידי ועדת ההשקעות. מפתח הפיצול שייקבע על ידי ועדת ההשקעות יהיה תקף לתקופה שלא תפחת משנה. ואולם, ועדת ההשקעות רשאית לקבוע, בנסיבות חריגות, כי מפתח פיצול יהיה תקף לתקופה קצרה משנה.
(6) רכישת ומכירת נכסים על ידי מנהל הסל תבוצע בהסכמה מראש של כל המשקיעים המוסדיים השותפים בסל.
(7) בסלים של נכסי נדל"ן, מניות לא סחירות, או קרנות השקעה, החלטה על שינוי הקצאת היחידות בסל תתקבל לפחות 14 ימי עסקים לפני מועד שינוי הקצאת היחידות בפועל, ובלבד ש-50 אחוזים לפחות משווי הנכסים בכל סל שוערכו במחצית השנה לפני השינוי בפועל בהקצאת היחידות. 
(8) בהקמת סל לא סחיר חדש - עד למועד שבסל יהיו 15 נכסים ושווי כל נכס לא יעלה על 10 אחוזים מהשווי הכולל של הסל, משיכת הכספים תהיה לפי שיעורי האחזקה בפועל ולא בהתאם למפתח פיצול. 
(2) עמידה בכללי השקעה
משקיע מוסדי רשאי להשקיע בסלי השקעה ובלבד שיראו את ההשקעות שביצע באמצעות הסל לעניין כל דין כאילו נעשו במישרין בידי המשקיע המוסדי או קבוצת המשקיעים, לפי העניין.
(3) דיווחים 
(1) הפעלת סל חדש תדווח לממונה על שוק ההון לפחות עשרה ימי עסקים לפני מועד הפעלת הסל. בדיווח יפורטו האפיק המאושר של הסל, סוגי הנכסים המוחזקים בסל וזהות הגופים המוסדיים המחזיקים יחידות בסל וכן הפרוטוקול הרלוונטי של וועדת ההשקעות.
(2) פירוק של סל ידווח לממונה על שוק ההון לפחות עשרה ימי עסקים לפני מועד הפירוק.
(3) כל החלטה של ועדת ההשקעות, כאמור בפסקת משנה (1)(ג)(9)(ג) כי מפתח פיצול יהיה תקף לתקופה קצרה משנה תדווח לממונה על שוק ההון לפחות עשרה ימי עסקים לפני מועד ביצוע ההשקעה בפועל. הדיווח יכלול את הסיבה להחלטה ואת הפרוטוקול הרלוונטי.
(4) כל החלטה של ועדת ההשקעות, לאשר סטייה מעל הטווח של 3 נקודות האחוז, כאמור בפסקת משנה (1)(ג)(9)(ד) לעיל, תדווח לממונה על שוק ההון לפחות עשרה ימי עסקים לפני השימוש במפתח הפיצול החדש. הדיווח יכלול את הסיבה לאישור שניתן ואת הפרוטוקול הרלוונטי.
(5) בדיווחים השונים הנדרשים על פי דין או על פי הוראות הממונה על שוק ההון, יראו את נכסי הסל כאילו הם מוחזקים במישרין על ידי הגוף המוסדי לפי חלקו (למשל, לעניין דיווח על רשימת נכסי הגופים המוסדיים ברמת הנכס הבודד). 
(4) הוראת מעבר
ככל שלאחר 18 חודשים מיום הקמת הסל, לא מתקיימים התנאים המפורטים בפסקת משנה (1)(ג)(7) לעיל, יפורק הסל בהתאם להוראות פסקה (1)(ג)(6) לעיל.
(2) [bookmark: _Toc502744994]חשבון מפצל[footnoteRef:27] [27:  מקור: חוזר 2016-9-15, תחילה 30 באוקטובר 2016.] 

(1) כללים לפעילות בניירות ערך סחירים ובנכסים נגזרים באמצעות חשבון מפצל
(1) ועדות השקעה של מספר משקיעים מוסדיים הנמנים על אותה קבוצת משקיעים יקבעו נוהל משותף לפיצול עסקאות בניירות ערך סחירים ובנכסים נגזרים שבוצעו באמצעות חשבון מפצל לחשבונות ההשקעה השונים (להלן - נוהל הפיצול); נוהל הפיצול יתייחס, בין היתר, לנושאים הבאים:
(1) סוגי פעולות המסחר שניתן לבצע בחשבון המפצל;
(2) הגדרת קריטריונים לפיצול פעולות שמבוצעות באמצעות החשבון המפצל;
(3) גורם מוסמך לאשר חריגה מהקריטריונים שנקבעו;
(4) כללים לניהול משותף הכוללים, בין היתר, התייחסות למניעת ניגודי עניינים בין המשקיעים המוסדיים. 
(2) משקיע מוסדי רשאי לפצל פעולות שבוצעו באמצעות חשבון מפצל באופן שונה מהמוגדר בנוהל הפיצול, ובלבד שאופן הפיצול הוגדר מראש ותועד, לרבות שם הגורם שאישר את הפיצול ושעת קביעת אופן הפיצול.
(3) עסקאות שבוצעו בבורסה או בבורסת חוץ יפוצלו עד לפתיחת יום המסחר הבא באותה הבורסה או עד לקבלת שער הסגירה בהתאם לכללים הנהוגים באותה בורסת חוץ.
(4) לפחות אחת לשנה יעביר משקיע מוסדי לוועדת השקעות דיווח מרוכז אודות כל העסקאות שפוצלו בהתאם לפסקת משנה (ב) לעיל.
(2) פיצול עסקאות בנכסים לא סחירים
(1) ועדות השקעה של מספר גופים מוסדיים שלהם מערך אשראי לא סחיר משותף, הנמנים על אותה קבוצת משקיעים, יקבעו נוהל משותף לפיצול עסקאות בנכסים לא סחירים. הנוהל יגדיר קריטריונים לפיצול סוגי נכסים שונים בין הגופים.
(2) עסקה בנכס לא סחיר תפוצל בהתאם לקריטריונים שהוגדרו בנוהל.
(3) [bookmark: _Toc429716962][bookmark: _Toc430155352]על אף האמור בפסקת משנה (ב) ניתן לפצל באופן שונה מהקבוע בנוהל באישור פרטני מראש ובכתב של כל ועדות ההשקעה הרלבנטיות. 

4. [bookmark: _Toc502744995]תנאים וכללים לניהול נכסי אשראי וחוב בידי גוף מוסדי
(1) [bookmark: _אנליזה_כתובה_1][bookmark: _Ref502742265][bookmark: _Toc502744996]מדיניות העמדת אשראי[footnoteRef:28] [28:  מקור: חוזר 2007-9-15, תחילה 1 בינואר 2008.] 

(1) דירקטוריון
במסגרת מדיניות ההשקעה הכוללת שקובע הדירקטוריון עליו להתייחס, בין היתר, לכל אלה: 
(1) קביעת סוגי פעילות אשר בהן יעמיד הגוף המוסדי אשראי אגב פעילות השקעות, תוך התייחסות לסוגים השונים של האשראי ושל הלווים;
(2) קביעת גבולות החשיפה לסיכונים השונים הנובעים מהעמדת האשראי כאמור, תוך התייחסות, בין היתר, לסוגים השונים של האשראי, הבטוחות, הלווים, ענפים ומגזרים שונים ולאזורים גיאוגרפים בישראל ובמדינות אחרות, ולגבי התחייבויות שאינן תלויות תשואה של חברת ביטוח ייקבעו גבולות החשיפה כאמור, גם ביחס להון העצמי של חברת הביטוח;
(3) קביעת פרופיל סיכוני האשראי בחתכים רלבנטיים בתיק האשראי הכולל של הגוף המוסדי[footnoteRef:29], ובכלל זה קביעת גבולות מרביים לניהול חשיפה כוללת לבעל חוב בודד ולקבוצת לווים והערכות הגוף המוסדי לניהולה, הכול בכפוף למגבלות ולתנאים הקבועים בתקנות ההשקעה או בתקנות מס הכנסה, לפי העניין, ולהוראות כל דין; לגבי התחייבויות שאינן תלויות תשואה של חברת ביטוח ייקבעו גבולות החשיפה כאמור גם ביחס להון העצמי של חברת הביטוח; [29:  כלל חשיפות האשראי של הגוף המוסדי, אגב פעילות השקעות ואגב כל פעילות אחרת.] 

(4) קביעת כללים לאישור מראש של כל העמדת סוג חדש של אשראי אגב פעילות השקעות; 
(5) הערכות הגוף המוסדי לניהול גבולות החשיפה שקבע הדירקטוריון בהתאם להוראות פסקאות משנה (2) ו- (3), ולבקרה שוטפת על ביצוע ניהול גבולות החשיפה כאמור.
(6) מדיניות העמדת הלוואות מותאמות, בהתייחס, בין היתר לאלה[footnoteRef:30]: [30:  מקור: חוזר 2015-9-33, תחילה 1 במארס 2016.] 

(1) סוגי לווים, הלוואות ובטוחות;
(2) דרכי הערכה ואישור של בטוחות, בקרה שוטפת על איכות בטוחות שהועמדו, הערכה תקופתית של ערכן, לרבות במקרה של מימוש מיידי, ושמירת מידע הנוגע לכל אלה; 
(3) כללים לגבי יחס מרבי בין סכום ההלוואה המותאמת לבין שווי הבטוחה שהועמדה כנגדה (LTV) -  ככל שנדרש, בהתחשב, בין היתר, בסוג הלווה, ההלוואה ומאפייניה; 
(4) שיעור ההלוואות המותאמות בתיק הנכסים של הגוף המוסדי, בכלל זה קביעת שיעור מרבי של הלוואות מותאמות שיינתנו לתאגידים שעיקר פעילותם מחוץ לישראל; במסגרת זו, ייקבעו אמות מידה לגבי הגידול בהיקף ההשקעה בהלוואות מותאמות בתיק הנכסים של הגוף המוסדי, בהתחשב בסיכוני לווים וקבוצות תאגידים, במשאבי הגוף המוסדי ובמיומנות מערך האשראי הלא סחיר ומערך הבקרה של הגוף המוסדי;
(5)  נהלי חיתום להעמדת הלוואות מותאמות.
(7) קביעת התהליכים, סדר הפעולות, מדרג הסמכויות ותחומי האחריות של כל הגורמים בגוף המוסדי המעורבים בתהליך העמדת האשראי הלא סחיר. בחברת ביטוח קביעה כאמור תבוצע, הן לגבי העמדת אשראי לא סחיר הניתן מתוך כספי התחייבויות תלויות תשואה והן לגבי העמדת אשראי לא סחיר הניתן מתוך כספי התחייבויות שאינן תלויות תשואה[footnoteRef:31].   [31: המקור לפסקאות משנה (ז)- (יב): חוזר 2007-9-16, תחילה- 28 בפברואר 2008.] 

(8) אישור מודל הדירוג פנימי, העקרונות העומדים בבסיסו, אופן יישומו ואופן ניהולו, ובכלל זה התהליכים, הבקרות ואיסוף הנתונים התומכים בהערכת סיכון האשראי.
(9) אישור עקרונות הבדיקה ותהליך הערכת הסיכון לגבי מקרים בהם אין הסתמכות על מודל דירוג פנימי, בכפוף להוראות הפיקוח, בקרה ודיווח בפסקה (4) להלן.
(10) קביעת מדיניות כללית לאיתור, סיווג וטיפול בחובות בעייתיים, עקרונות לקביעת ההפרשות לחובות מסופקים ודרכי תיעוד החלטות בענין סיווג חובות וקביעת הפרשות לחובות מסופקים, ובכלל זה החלטות שלא לסווג או שלא לבצע הפרשות לחובות מסופקים במקרים בהם נשקל הצורך בפעולות אלה. 
(11) הגדרת מהו מצב חדלות פירעון של לווה וקביעת כלים ואמצעים לתיעוד כל מקרי חדלות הפירעון של לווים ולאיסוף ושמירת נתוני לווים שהגיעו לחדלות פירעון.
(12) אישור כללים לתמחור אשראי בהתחשב בסיכון העסקה.
(2) ועדת השקעות
במסגרת תפקידיהן של ועדות ההשקעות עליהן להתייחס, בין היתר, לכל אחד מאלה: 
(13) קביעת שיעור האשראי בתיק ההשקעות וקביעת גבולות חשיפה מרביים, בין היתר, בהתייחס לסוגי אשראי וסוגי לווים, הכול במסגרת מדיניות ההשקעות והאשראי הכוללת שקבע הדירקטוריון;
(14) קביעת מנגנונים ונהלים לזיהוי מכלול החשיפות של הגוף המוסדי ללווה בודד ולקבוצת לווים ולזיהוי קשרים פיננסיים מהותיים בין לווים; 
(15) קביעת כללים לזיהוי חשיפה הנובעת מאי שמירה של הלווה על חוקים ותקנות ובכלל זה בתחום הגנת הסביבה; 
(16) קביעת כללים לתמחור אשראי בהתחשב בסיכון העסקה, ובפרט בהעדר מדד אובייקטיבי לבדיקת איכות האשראי;
(17) קביעת מדיניות וכללים להערכה ואישור של קבלת בטוחות, בקרה שוטפת על איכות בטוחות שהועמדו, הערכה עדכנית של ערכן וכן שמירת מידע הנוגע לכל אלה;
(18) העמדת אשראי לצדדים קשורים, בכפוף למגבלות ולתנאים הקבועים בתקנות ההשקעה או בתקנות מס הכנסה, לפי העניין, ובכפוף להוראות כל דין, וכן קביעת נהלים לזיהוי שוטף של צדדים קשורים.  
(19) קביעת מגבלות פנימיות על מתן אשראי ללווים בעלי רמות מינוף גבוהות באופן משמעותי מהמקובל בענף, וסף מהותיות, כך שכל אשראי בסכום גבוה ממנו יהיה כפוף למגבלות אלו. ועדת ההשקעות רשאית לקבוע במסגרת המדיניות את הסמכות לאישור עסקאות החורגות מהמגבלות כאמור[footnoteRef:32]. [32:  מקור: חוזר 2015-9-20, תחילה 1 באוגוסט 2015. בחוזר המקורי נקבע שאלו יהיו תפקידי הגוף המוסדי, בחוזר המאוחד נקבע שאלו יהיו תפקידי וועדת ההשקעות.] 

(20) דרך חישוב של רמת המינוף של הלווים[footnoteRef:33]. [33:  מקור: חוזר 2015-9-20, תחילה 1 באוגוסט 2015. בחוזר המקורי נקבע שאלו יהיו תפקידי הגוף המוסדי, בחוזר המאוחד נקבע שאלו יהיו תפקידי וועדת ההשקעות.] 

(3) מדיניות נפרדת
מדיניות הדירקטוריון כאמור בפסקה (1) לעיל תיקבע בחברת ביטוח בנפרד לגבי התחייבויות תלויות תשואה ולגבי התחייבויות שאינן תלויות תשואה בחברה מנהלת ייקבעו מדיניות הדירקטוריון וועדת ההשקעות כאמור בפסקאות (1) ו-(2) לעיל לכל קופת גמל או קרן פנסיה שבניהולה, בנפרד.
(4) פיקוח, בקרה ודיווח
(1) אחת לרבעון לפחות ידונו ועדות ההשקעות בחשיפה לאשראי אגב פעילות השקעות, שאינו אשראי מוחרג, בתיק ההשקעות שבטיפולן, ובכלל זה בהרכבו, בהיקף החשיפה לסיכונים שונים, כגון: לווים, ענפים ומגזרים, ובהתאמת התשואה לסיכון הגלום בו.
(2) ועדות ההשקעות יאשרו נהלים להבטחת זיהוי מוקדם של כשלים שעשויים לקרות בנוגע לאשראי שהעמיד הגוף המוסדי וכן נהלים לדיווח, טיפול ומעקב על כשלים כאמור. 
(3) דירקטוריון גוף מוסדי וועדות ההשקעות יאשרו נהלי בקרה למעקב שוטף אחר יישום המדיניות, הנהלים וההחלטות שקבעו ולתיקון הליקויים שנמצאו. 
(4) דירקטוריון גוף מוסדי וועדות השקעות יאשרו נהלים לדיווחים תקופתיים לדירקטוריון ולועדות ההשקעות של מבצעי המדיניות לגבי הנהלים וההחלטות שקבעו, כאשר כל חריגה מהמדיניות שקבעו תדווח להם מיידית.
(5) ועדות השקעות יהיו אחראיות על אישור מראש והקצאה של כל העמדת אשראי אגב פעילות השקעות, אשר אינו אשראי מוחרג, ללווה בודד ולקבוצת לווים, מעל סכומים או שיעורים שיקבעו. קביעה בדבר סכומים ושיעורים כאמור תובא לידיעת הדירקטוריון. 
לעניין הלוואות מותאמות[footnoteRef:34]- ועדת השקעות של קופת גמל או ועדת השקעות תלויות תשואה של חברת ביטוח יאשרו מראש כל העמדת הלוואה מותאמת, שינויים בתנאי הלוואה מותאמת ושינויים בתניות פיננסיות, בהתאם למדרג הסמכויות שקבע הדירקטוריון. [34:  מקור: חוזר 2015-9-33, תחילה - 1 במארס 2016.] 

(6) דירקטוריון גוף מוסדי יאשר נהלים למניעת ניגודי עניינים בהעמדת אשראי לא סחיר, ובכלל זה בהתייחס לייעוד האשראי[footnoteRef:35].  [35:  המקור לפסקאות משנה (ו)- (יא): חוזר 2007-9-16, תחילה- 28 בפברואר 2008 וחוזר 2008-9-10, תחילה- 7 ביולי 2008.] 

(7) דירקטוריון גוף מוסדי יאשר, בנוסף למודל הדירוג הפנימי, כלים ושיטות להערכת יכולת ההחזר של הלווים וכן להערכת ההפסדים הצפויים בהינתן חדלות פירעון.
(8) דירקטוריון חברת ביטוח יאשר מראש העמדת אשראי לא סחיר מסוים, מעל סכום או שיעור שקבע, הניתן מתוך כספי התחייבויות חברת ביטוח שאינן תלויות תשואה. 
(9) דירקטוריון גוף מוסדי יקבל דיווח, אשר יכלול נתונים אודות חוסנם הפיננסי של הלווים ושיעורי ההפסד בפועל, אל מול ההערכות, בהתייחס לכל רמת דירוג במודל הדירוג הפנימי. דירקטוריון הגוף המוסדי יקבע את תדירות הדיווח, ובלבד שלא תפחת מאחת לשנה.
(10) דירקטוריון גוף מוסדי יקבל דיווח, מדי רבעון, על החובות הבעייתיים או המצויים בהשגחה מיוחדת וכן לגבי דרך הטיפול בהם.
(11) דירקטוריון גוף מוסדי יאשר נהלים לתיעוד התהליכים המנויים בסעיף קטן 4(א) ("מדיניות העמדת אשראי") לרבות הבטחת קיומם של כלים ואמצעים לתיעוד עסקאות ודירוגים ולשמירת נתונים. 


(2) [bookmark: _Ref502742383][bookmark: _Toc502744997]טיפול בחובות בעייתיים ופעולות גופים מוסדיים לגביית חוב
(1) קביעת קווים מנחים[footnoteRef:36] [36:  מקור: חוזר 2009-9-7, תחילה - 6 ביולי 2009.
] 

דירקטוריון גוף מוסדי יאשר מסגרת קווים מנחים באשר לקיומה של בקרה שוטפת אחר מצב חוב ולקיומו של תהליך עבודה מובנה, שיתקיים בגוף המוסדי לזיהוי מוקדם של ירידה באיכות האשראי, זיהוי מוקדם של כשלים במשך חיי חוב ולזיהוי ואיתור חוב בעייתי (להלן - תהליך הערכת מצב חוב), וכן לפעולות שיינקטו על ידי הגוף המוסדי לטיפול בחוב כאמור. מסגרת הקווים המנחים תתייחס, בין היתר, לסוגיות אלה:
(1) דרכי המעקב השוטף אחר מצב הלווה ומצב החוב, לרבות בחינת יכולת עמידת הלווה בסעיפי הסכם החוב (התניות פיננסיות ואחרות) ובחינה שוטפת של מצב הביטחונות וההפסד הצפוי בהינתן חדלות פירעון;
(2) הגורמים שייטלו חלק בתהליך הערכת מצב חוב;
(3)  הבקרות הנדרשות בתהליך על מנת לוודא שאיתור חובות בעייתיים, החלטות בדבר סיווגם ואופן הטיפול בהם, לא יבוצעו באופן בלעדי על ידי גורמים העוסקים בהקצאת אשראי;
(4) עקרונות תהליך הערכת מצב החוב ועקרונות לסיווג חוב בעייתי ולטיפול בחוב כאמור בהתאם למהות החוב (אג"ח סחיר, אג"ח לא סחיר, וכיו"ב) ולסיווגו; 
(5) תדירות תהליך הערכת מצב חוב, ובלבד שלא יפחת מאחת לרבעון;
(6) נסיבות מיוחדות המחייבות קיום תהליך הערכת מצב חוב של כלל החוב בתכיפות גבוהה יותר מזו שנקבעה לפי פסקת משנה (ה) לעיל;
(7) נסיבות מיוחדות המחייבות קיום תהליך הערכת חוב ספציפי, בתכיפות גבוהה יותר מזו שנקבעה לפי פסקה ה' לעיל, במקרים בהם ישנה אינדיקציה לפגיעה ביכולת הלווה להחזיר את החוב לרבות בעת קבלת הודעה מהנאמן לחוב או מהלווה; 
(8) הגורמים המוסמכים להחליט לגבי אופן הטיפול בחוב בעייתי, ובלבד שהסמכות תיקבע לכל הפחות בהתאם למדרג הסמכויות להקצאת חוב ובשים לב למהותיות החוב בתיק נכסי ההשקעה של הגוף המוסדי ולמהותיות חלקו של הגוף המוסדי בחוב; 
(9) הנחיות בדבר הניהול העסקי של החובות הבעייתיים ובדבר הליכים לגביית החובות מיום שזוהו כחובות בעייתיים. זאת בשים לב לסיווגו של החוב ולמהותיות חלקו של הגוף המוסדי בחוב; ההנחיות בדבר ההליכים לגביית חובות בעייתיים יקבעו בהתחשב באמור בפסקה (2) להלן לגבי פעולות ועדת האשראי לגביית חובות;
(10) הנחיות בדבר ההליך לאישור הסדרי חוב לרבות קביעת הגורמים הרלוונטיים בגוף המוסדי שתהא בידם הסמכות לאשר את ההסדר, בכפוף למדרג הסמכויות שנקבע לפי פסקה (ח) לעיל, ולרבות קביעת סוג המידע שיידרש לצורך קבלת ההחלטה, ובכלל זה דרישה לפירוט בדבר השיקולים המנחים בהעדפה של אישור הסדר על פני נקיטת פעולות אחרות לגביית החוב, התנאים הכלכליים של הסדר החוב (כגון שינוי תנאי הפירעון, פיצוי בעלי חוב באמצעות מניות או ניירות ערך המירים, העמדת בטחונות וכו'), התנאים המשפטיים והתנאים הנלווים להסדר החוב, לרבות אלו שעניינם הגנה על בעלי החוב (כגון הגבלות על חלוקת דיבידנדים ועל עסקאות בעלי עניין, התניות פיננסיות וכו'). 
(11) קביעת הגורמים העשויים לשמש נציגי הגוף המוסדי בנציגות בעלי חוב; 
(12) קביעת הגורמים העשויים לשמש נציגי הגוף המוסדי באסיפת בעלי חוב שעניינה הסדר חוב או נקיטת אמצעים להבטחת החוב; 
(13)  אופן ומתכונת הדיווח לדירקטוריון בדבר תהליך הערכת החוב, חובות שסווגו כבעייתיים והפעולות שננקטו לטיפול בהם; 
(14) אופן הפעולה של הגוף המוסדי ותהליכי האישור הנדרשים במקרים בהם נדרש תהליך החלטה מהיר, לרבות אפיון מקרים אלה; 
(15) הנחיות לגבי תיעוד, כמפורט בפסקה (5) להלן. 
(2) החלטה בדבר אישור תנאי הסדר חוב[footnoteRef:37]  [37:  מקור: חוזר 2009-9-7, תחילה - 6 ביולי 2009.] 

(1) לצורך קבלת החלטה בדבר אישור הסדר חוב תתבצע בדיקת נאותות מעודכנת על מצב החברה הלווה, בהסתמך על מצגים שיתקבלו מהחברה הלווה או מגורם אחר, הכוללת דוחות וניתוחים, המאפשרים לבסס את ההחלטה בדבר הטיפול בחוב, בין היתר, בעניינים אלה, ככל שהם מהותיים ורלבנטיים:
(1) ניתוח תזרים המזומנים, רווח והפסד והמאזן של החברה הלווה, בארבעת הרבעונים שקדמו למועד הדיון באישור ההסדר;
(2) דוח אודות רכישות חוזרות של ניירות ערך שהנפיקה החברה הלווה במהלך ארבעת הרבעונים שקדמו למועד הדיון באישור ההסדר;
(3) דוח אודות מצבת החובות העדכנית וחובות שנפרעו במהלך ארבעת הרבעונים שקדמו למועד הדיון באישור ההסדר, הכולל לפחות את אלה:
(1) היקף החובות – פירוט כל חוב בנפרד;
(2) פירוט הגורמים המלווים בכל חוב;
(3) הבטוחות שניתנו כנגד כל חוב, לרבות ערבויות אישיות וערבויות של צדדים שלישיים;
(4) התניות פיננסיות ואחרות שנקבעו לגבי כל חוב.
(4) לוח סילוקין של כל חוב בנפרד;
(5) דוח אודות המצבת העדכנית נכסי החברה הלווה, שווים ההוגן ותזרים המזומנים העשוי לנבוע מהם; 
(6) דוח אודות מצבת השעבודים של נכסי החברה הלווה;
(7) דוח בדבר הסכמים שיש לחברה הלווה עם שותפים בנכסיה;
(8) דוח בדבר מצבת המנהלים של החברה הלווה ותנאי העסקתם;
(9) דוח בדבר הסכמים של החברה הלווה עם בעלי עניין ופירוט עסקאות שבוצעו עימם בארבעת הרבעונים שקדמו למועד הדיון באישור ההסדר;
(10) דוח בדבר הוצאות הנהלה וכלליות של החברה הלווה. 
(2) מבלי לגרוע מהאמור בפסקת משנה (א), בעת אישור הסדר ייבדקו נושאים אלו, ככל שהם רלבנטיים להסדר המוצע: 
(1) תוכנית עבודה דו שנתית לחברה הלווה, ובכלל זה תכנית התייעלות;
(2) התניות פיננסיות ואמות מידה אחרות להפרת תנאי ההסדר והעמדת החוב לפירעון מיידי;
(3) הוראות מפורטות באשר לפיקוח בעלי החוב על יישומו;
(4) פירוט דוחות שיוגשו על ידי החברה הלווה לצורך מעקב אחר יישום ההסדר. 
(3) החלטה שלא לאשר הסדר חוב, לרבות בנסיבות בהן ההחלטה אינה מחייבת דיון בוועדת השקעות, תתועד, לרבות הנימוקים המשפטיים והכלכליים שהיוו בסיס להחלטה שנתקבלה. 
(3) פעולות גוף מוסדי לגביית חוב בעייתי, השתתפות בנציגות בעלי חוב ואישור תנאי הסדר חוב[footnoteRef:38] [38:  מקור: חוזר 2015-9-34, תחילה – 1 במארס 2016.] 

גורמים המוסמכים להחליט על אופן הטיפול בחובות בעייתיים ולאשר הסדר חוב יהיו:
(1) לגבי הלוואות מותאמות – ראו סעיף קטן 2(ג) לעניין תפקידי ועדת אשראי פנימית.
(2) לגבי הלוואות מותאמות ואשראי מסוג אחר, ביחס לכספי משקיע מוסדי – ועדת משנה לאשראי, ככל שמונתה, ועדת השקעות תלוית תשואה וועדת השקעות של קופת גמל.
(3) לגבי הלוואות מותאמות ואשראי מסוג אחר בהתחייבויות שאינן תלויות תשואה של חברת ביטוח– ועדת משנה משותפת לאשראי, ככל שמונתה, וועדת השקעות שאינן תלויות תשואה.
(4) הסדר לגבי חוב המוחזק כנגד התחייבויות שאינן תלויות תשואה של חברת ביטוח, שהקצאתו הייתה טעונה גם אישור הדירקטוריון - יאושר בידי הדירקטוריון.
(4) [bookmark: _Toc429689764][bookmark: _Toc429716995][bookmark: _Toc430155385]מימון הסדר חוב ונקיטת אמצעים לגביית חוב[footnoteRef:39] [39:  מהדורה שנייה של החוזר המאוחד, תחילה – 10 ביוני 2014. ] 

בפסקת משנה זו, "קופת גמל"- לרבות התחייבויות תלויות תשואה של מבטח.
(1) לעניין תקנה 2(3) לתקנות הוצאות ישירות, יראו בהוצאות הקשורות להסדר חוב או לנקיטת אמצעים משותפים אחרים לגביית חוב, בין אם מדובר בחוב סחיר ובין אם מדובר בחוב בלתי סחיר, כהוצאה ישירה בגין הלוואה, ובלבד שההוצאות סבירות. 
לעניין זה, יראו בהוצאות שנגבו מקופת גמל או מהתחייבויות תלויות תשואה של חברת ביטוח כהוצאות סבירות רק אם מתקיימים כל אלה:  
(1) החברה המנהלת או חברת הביטוח, לפי העניין, נושאות בהוצאות בסכום שאינו נמוך מזה שייפרע מכל קופות הגמל שבניהולן.  
(2) מונתה נציגות שהחברים בה הם גופים מוסדיים בלבד, תהא הנציגות רשאית להשית הוצאות גם על גופים מוסדיים אחרים המחזיקים באיגרות חוב במועד מינוי הנציגות, בנסיבות שבהן הלווה אינו נושא בהוצאות, אף שאינם חברים בנציגות, על פי שיעור החזקתו של כל גוף מוסדי באיגרת החוב.
(3) נתקבלו החזרי הוצאות בידי בעלי חוב מאת הלווה, סכום החזר ההוצאות יחולק בין קופת הגמל או התחייבות תלוית תשואה לבין החברה המנהלת או חברת הביטוח, לפי העניין בהתאם לחלקן היחסי במימון ההוצאות.
(2) ועדת השקעות- 
(1) תקבל דיווחים תקופתיים אודות הוצאות ששולמו מכספי קופת גמל בשל נקיטת אמצעים או בשל גיבוש הסדרי חוב.
(2) תוודא כי הגוף המוסדי פועל אל מול הלווה וגורמים אחרים להחזר הוצאות ששולמו מכספי קופת גמל בשל נקיטת אמצעים או בשל גיבוש הסדרי חוב.
(5) [bookmark: _נקיטת_אמצעים_לגביית][bookmark: _הענות_להצעת_מנפיק]תיעוד
(1) גוף מוסדי יקבע נהלים לתיעוד ההחלטות והנימוקים ביחס לטיפול בחובות ממועד זיהויים כחובות בעייתיים ואת חומר הרקע התומך בהחלטות אלה.
(2) גוף מוסדי ישמור תיעוד של כל הדוחות והפרוטוקולים של הדיונים, ובכלל זה דיונים עם בעלי חוב אחרים בדבר שיתוף פעולה, לתקופה של שבע שנים לפחות. 
(6) הדרכה
גוף מוסדי יקיים הדרכה לחברי הוועדות בדבר העקרונות הקבועים בסעיף קטן 4(ב) ("טיפול בחובות בעייתיים ופעולות גופים מוסדיים לגביית חוב אשר רלבנטיים לעבודתם. 
(7) חובת פרסום 
גוף מוסדי יפרסם במקום בולט וברור באתר האינטרנט שלו, בצמוד לפרסום רשימת הנכסים הרבעונית שלו, מידע בכל הנוגע למסגרת הכללית של היערכותו לזיהוי ולטיפול בחובות בעייתיים.
(8) הענות להצעת מנפיק לרכישה חוזרת של אגרות חוב לא ממשלתיות
גוף מוסדי יענה להצעת מנפיק לרכישה חוזרת של איגרת חוב לא ממשלתית שהנפיק ואשר מהווה חלק מנכסיו, כאשר ידוע לגוף המוסדי כי המנפיק הוא הצד הנגדי לעסקה, רק לאחר קבלת אישורה מראש של ועדת ההשקעות הרלבנטית. 
היה שיעורן של איגרות החוב שמכר הגוף המוסדי במסגרת הצעה כאמור גבוה מ-10 אחוזים משווי אגרות החוב שבמחזור או שהיה שוויין גבוה מ-20 מיליון ש"ח, יחולו לגבי המכירה הוראות כאילו מדובר בהסדר חוב. 
(9) דיווח לממונה אודות הסדרי חוב בהם נטל חלק גוף מוסדי[footnoteRef:40] [40:  מקור: חוזר 2015-9-19, תחילה החל מהדיווחים בגין הרבעון השני של שנת 2015] 

(1) גוף מוסדי ימסור לממונה דוח אודות הסדרי חוב שבמסגרתם בוצע שינוי בתנאי החוב המקוריים, במסגרת הדיווחים הנלווים לדוחות הכספיים (במבנה שבמתכונת הקבועה בטופס 16).
(2) הוראות חוזר גופים מוסדיים 2009-9-10 "אחריות ההנהלה על הבקרה הפנימית על דיווח כספי" והוראות חוזר גופים מוסדיים 2010-9-7 "בקרה פנימית על דיווח כספי- הצהרות, דוחות וגילויים" לא יחולו על הדוח.
(3) דגשים לדיווח
(1) סכומים כספיים ידווחו באלפי ש"ח.
(2) תאריכים ידווחו במבנה dd/mm/yyyy.
(3) שערי ריבית ידווח באחוזים עם שתי ספרות לאחר הנקודה העשרונית.

(3) [bookmark: _Ref502743125][bookmark: _Toc502744998] הוראות לעניין השקעת גופים מוסדיים באיגרות חוב לא ממשלתיות[footnoteRef:41] [41:  מקור: חוזר 2010-9-3, תחילה- 1 באוקטובר 2010 וחוזר 2011-9-4, מועד פרסום -  23 במארס 2011.] 

בסעיף קטן זה – 
"איגרת חוב" – איגרת חוב סחירה או איגרת חוב לא סחירה ולמעט איגרות החוב הבאות: ניירות ערך מסחריים, אשראי ספציפי (tailor made), מוצרי מדדים (כהגדרתם בתקנון הבורסה), מוצרים מובנים כגון: תעודות פיקדון, איגרות חוב המגובות בנכסים (כגון: CDO, CLN ואחרים) ואיגרות חוב שתשואתן מותנית בביצועי נכס בסיס כלשהו, כגון: מדדים, ריביות, שערי חליפין וסחורות. 
"איגרת חוב סחירה" – איגרת חוב לא ממשלתית, שמוצעת לציבור על פי תשקיף, או הנסחרת בבורסה.
"איגרת חוב לא סחירה" - איגרת חוב לא ממשלתית, שאינה איגרת חוב סחירה, ושמוצעת ל-4 קבוצות משקיעים לפחות.
(1) תנאים ומסמכים נדרשים לרכישת איגרת חוב בשוק הראשוני 
גוף מוסדי יהא רשאי לרכוש איגרת חוב, שהונפקה בישראל, בשוק הראשוני, ובלבד שקיבל את המסמכים הבאים בלוחות הזמנים המצוינים לצדם:
(1) מסמכי הנפקה, וזאת לא יאוחר משבעה ימי עסקים לפני המועד שבו עליו להגיש הזמנה או הצעה לרכישת איגרת חוב, או לפני המועד שבו עליו להגיש התחייבות מוקדמת לרכישת אותה איגרת החוב, לפי העניין; מובהר כי במסגרת קבלת מסמכי ההנפקה, יקבל הגוף המוסדי את התאריך המיועד להנפקה.
(2) מסמכי הנפקה מעודכנים, אם חלו בהם שינויים לעומת מסמכי ההנפקה שהוגשו כאמור בפסקת משנה (א) לעיל, וזאת לא יאוחר מ-48 שעות לפני המועד שבו עליו להגיש הזמנה או הצעה לרכישת איגרות חוב, או לפני המועד שבו עליו להגיש התחייבות מוקדמת לרכישת אותן איגרות חוב, לפי העניין;
(3) הוראות פסקאות משנה (א) עד (ב) לא יחולו על הרחבת סדרה של אגרת חוב[footnoteRef:42] [42: הסעיף חל גם על איגרת חוב בלתי סחירה.] 

(4) הוראות פסקת משנה (ב) יחולו על רכישת איגרת חוב לפי דוח הצעה להנפקה על פי תשקיף מדף, גם אם תשקיף המדף הונפק לפני יום ה-1 באוקטובר 2010.
(2) [bookmark: _תנאים_להעמדת_אשראי_1]רישום הלוואה מותאמת ואגרת חוב לא סחירה בלשכת רישום[footnoteRef:43] [43:  מקור: סעיף 7 בחוזר 2010-9-3,  וסעיף 11 בחוזר 2013-9-22 , תחילה – 30 בדצמבר 2013.] 

גוף מוסדי רשאי לתת הלוואה מותאמת ביחד עם גוף מוסדי אחד אחר או קבוצת משקיעים אחת אחרת לפחות או להשקיע באגרת חוב לא סחירה, ובלבד שקיימת התחייבות מראש ובכתב של המנפיק או של הלווה כי עד שלושה ימי עסקים לאחר העמדת ההלוואה או לאחר ההנפקה של איגרת החוב, לרבות באמצעות הרחבת סדרה, יעביר הלווה או המנפיק ללשכת הרישום את המסמכים הבאים: שטר איגרת החוב או תנאי ההלוואה, לוח סילוקין, שטר נאמנות, ככל שמונה נאמן, דוח דירוג וכל מסמך נלווה אליו, ככל שקיים. 
במהלך התקופה שבה הוא מחזיק בהלוואה או באגרת החוב, לפי העניין, יוודא הגוף המוסדי כי המנפיק או הלווה העביר ללשכת הרישום את המסמכים והמידע הבאים אודות ההלוואה או אגרת החוב, בתוך שלושה ימים מהמועד שבו נודע לו על אחד מאלה: שינויים שחלו בתנאי ההלוואה או אגרת החוב אשר עשויים להשפיע על מחירן לרבות עסקאות חדשות בהן, שינוי דירוג, שינוי בתזרים מזומנים, פדיון מוקדם ותנאי הסדר חוב. 
(3) הכנת אנליזה כתובה לאיגרת חוב שהונפקה בישראל
הגוף המוסדי הכין אנליזה כתובה, בהתאם לנוהל ועדת השקעות לעניין זה, טרם רכישה של איגרת חוב[footnoteRef:44] אשר תמליץ האם לרכוש את איגרת החוב המוצעת, באופן הבא: [44:  לרבות בעת הרחבת סדרה.] 

(1) האנליזה תבוסס, בין היתר, על מסמכי ההנפקה ועל ניתוח של דוחות כספיים קודמים של המנפיק לתקופה של שלוש שנים לפחות, ככל שקיימים;
(2) האנליזה תתייחס לפרמטרים הקשורים למאפייני המנפיק, מאפייני איגרת החוב, ייעוד תמורת ההנפקה ומקורות פירעון איגרת החוב; נספח 5.2.4.6 מונה פרמטרים שראוי כי גוף מוסדי יתייחס אליהם במסגרת הכנת אנליזה.
(3) על גבי האנליזה יצוין תאריך עריכתה, והיא תהא חתומה באופן אישי על ידי עובד הגוף המוסדי, שמאשר שהאנליזה עומדת בסטנדרטים שאושרו על ידי הגוף המוסדי, גם אם הכין אותה גורם אחר (לרבות גורם חיצוני). במידה וניהול ההשקעות מבוצע במיקור חוץ, האנליזה תהא חתומה באופן אישי על ידי מנהל ההשקעות שביצע את ההשקעה.
(4) אנליזה תהא תקפה לפרק זמן בהתאם למדיניות ועדת השקעות לעניין זה, בשים לב לאירועים מהותיים אשר התרחשו במהלך פרק זמן זה ומשפיעים על תקפות האנליזה;  בכל מקרה, פרק הזמן כאמור לא יעלה על שנה. 
(5) גוף מוסדי יהא רשאי, בכפוף לנוהל ועדת ההשקעות הרלבנטית, לרכוש איגרת חוב סחירה בשוק המשני ללא הכנה של אנליזה כתובה, ובלבד ששווי כלל איגרות החוב, שלא הוכנה בגינן אנליזה, לא יעלה בכל עת על 5 אחוזים משווי סך איגרות החוב הסחירות של הקופה או המסלול המנוהלים על ידי הגוף המוסדי; ביחס להתחייבויות שאינן תלויות תשואה – השווי כאמור לא יעלה על 5 אחוזים מן ההון העצמי של הגוף המוסדי.
(4) הכנת אנליזה כתובה לאיגרת חוב שהונפקה מחוץ לישראל
גוף מוסדי יגבש מדיניות ביחס להיקף האנליזה הנדרש טרם רכישה של איגרת חוב[footnoteRef:45] שהונפקה מחוץ לישראל ומשך תקופתה. [45:  לרבות בעת הרחבת סדרה.] 

(5) קביעות מפורשות באיגרת חוב[footnoteRef:46] [46:  יובהר כי ביחס לרכישה של איגרת חוב, סחירה או לא סחירה, אשר הונפקה במסגרת הרחבת סדרה כאשר הסדרה המקורית הונפקה לפני יום 1 באוקטובר 2010, הגוף המוסדי יגבש מדיניות ביחס לתחולת סעיף משנה זה,  והוא יהיה רשאי לסטות מן המדיניות שגיבש ביחס להרחבת סדרה ספציפית ובלבד שסטייה זו  תהא מנומקת מראש.] 

באיגרת החוב נקבעו קביעות ביחס לנושאים המנויים בנספח 5.2.4.7.
(6) רכישת איגרת חוב לא סחירה המונפקת על ידי תאגיד מדווח
ברכישת איגרת חוב לא סחירה שהונפקה על ידי תאגיד מדווח, בשוק הראשוני או בשוק המשני, שבמסגרתה עמד מספר קבוצות המשקיעים באיגרת החוב על ארבע לפחות - המנפיק מינה נאמן לאיגרת החוב.
(7) רכישת איגרת חוב לא סחירה המונפקת על ידי תאגיד שאינו מדווח[footnoteRef:47] [47:  יובהר כי ביחס לרכישה של איגרת חוב, סחירה או לא סחירה, אשר הונפקה במסגרת הרחבת סדרה כאשר הסדרה המקורית הונפקה לפני יום 1 באוקטובר 2010, הגוף המוסדי יגבש מדיניות ביחס לתחולת סעיף משנה זה,  והוא יהיה רשאי לסטות מן המדיניות שגיבש ביחס להרחבת סדרה ספציפית ובלבד שסטייה זו  תהא מנומקת מראש. ] 

ברכישת איגרת חוב לא סחירה שהונפקה על ידי מנפיק שהוא תאגיד שאינו מדווח, בשוק הראשוני או בשוק המשני - בכפוף למדיניות ועדת ההשקעות הרלבנטית והתקיימו כל התנאים הבאים:
(1) לגבי השוק הראשוני - הגוף המוסדי קיבל מן המנפיק את מזכר ההנפקה.
(2)  לגבי השוק המשני - הגוף המוסדי קיבל את הדוח השנתי ואת הדוח הרבעוני המעודכנים ביותר שיש בידי המנפיק, בהתאם להתחייבות המנפיק לפי פסקאות משנה (ג)(1) ו-(ג)(2) להלן, וכן את כל הדיווחים המיידים בהתאם לפסקת משנה (ג)(3) להלן, אשר המנפיק דיווח ממועד הדוח השנתי או הרבעוני האחרון, לפי העניין, למעט כאשר איגרת החוב המקורית הונפקה לפני יום 1 בינואר 2011[footnoteRef:48]. [48:  מהדורה שנייה של החוזר המאוחד, פרק ניהול השקעות. תחילה- 10 ביוני 2014. ] 

(3) הגוף המוסדי קיבל מן המנפיק התחייבות בכתב למסור לו, לרבות באמצעות נאמן:
(1) דיווח שנתי הכולל את המידע המפורט בנספח 5.2.4.8, לא יאוחר מ-60 יום מהמועד שבו היה נדרש המנפיק לפרסם את הדוחות השנתיים אילו היה תאגיד מדווח; 
(2) דיווח רבעוני הכולל את המידע המפורט בנספח 5.2.4.9, לא יאוחר מ-30 יום מהמועד שבו היה נדרש המנפיק לפרסם את הדוחות הרבעוניים אילו היה תאגיד מדווח; 
(3) דיווח מיידי אם אירע אחד מן האירועים המפורטים בנספח 5.2.4.10, במועד שנקבע בתקנה 30(ב) לתקנות דוחות תקופתיים ומידיים. 
(4) הגוף המוסדי קיבל מן המנפיק התחייבות בכתב לשאת בכל הוצאות ההנפקה ובהן: מיסים, הוצאות סבירות של טיפול משפטי בהליכים שינוהלו בשם מחזיקי איגרות החוב, הוצאות סבירות הקשורות בהערכת מצב החוב, הסדרי חוב, הליכי פירעון, הליכי גבייה, הערכות שווי ותשלומים לנאמן, ככל שמונה נאמן.
(5) עמד מספר קבוצות המשקיעים באיגרת חוב על ארבע לפחות: 
(1) המנפיק מינה נאמן לאיגרת החוב, והגוף המוסדי קיבל מן המנפיק התחייבות בכתב להעביר לנאמן כל מידע שנדרש להעביר לגופים המוסדיים, כאמור בפסקת משנה (ג) לעיל. 
(2) הגוף המוסדי קיבל מן המנפיק התחייבות בכתב למסור לנאמן דיווח על פי דרישתו, כמפורט להלן:
(1) מסמכים, פרטים או מידע, כפי שיידרשו באופן סביר על ידי הנאמן, בהתאם לשיקול דעתו, לשם יישום והפעלת סמכויות הנאמן או באי כוחו על פי שטר הנאמנות, בכפוף לחתימת הנאמן על כתב הסודיות ובכפוף למתן הרשאה לנאמן לפעול בהסתמך על המידע שקיבל;
(2) המנפיק הסכים בכתב כי הנאמן יהיה רשאי, בהתאם לשיקול דעתו, להעביר את המידע שיימסר לו לגופים המוסדיים. 
(3) הגוף המוסדי קיבל מהמנפיק התחייבות בכתב כי כל המסמכים, המנויים לעיל, יהיו חתומים על ידי המנהל הכללי של המנפיק ובעל התפקיד הבכיר ביותר בתחום הכספים שלו. 
(8) קביעת מדיניות השקעות ביחס לתניות חוזיות ואמות מידה פיננסיות[footnoteRef:49] [49:  יובהר כי ביחס לרכישה של איגרת חוב, סחירה או לא סחירה, אשר הונפקה במסגרת הרחבת סדרה כאשר הסדרה המקורית הונפקה לפני יום 1 באוקטובר 2010, הגוף המוסדי יגבש מדיניות ביחס לתחולת סעיף משנה זה,  והוא יהיה רשאי לסטות מן המדיניות שגיבש ביחס להרחבת סדרה ספציפית ובלבד שסטייה זו  תהא מנומקת מראש. ] 

(1) גוף מוסדי יקבע מדיניות השקעות ביחס לרכישת איגרות חוב, אשר תהא מתועדת ומנומקת, כמפורט  להלן:
(1) מדיניות לעניין תניות חוזיות:
(1) גוף מוסדי ייקבע מדיניות השקעות לעניין תניות חוזיות אשר יכללו באיגרות חוב שהוא רוכש, תוך שקילת התניות החוזיות המפורטות בסעיפים (1) ו-(2) בנספח 5.2.4.3, ותניות נוספות, ככל שרלוונטי. סעיפים (1) ו- (2) בנספח 5.2.4.3 מפרטים תניות חוזיות מקובלות שהן עילות לפירעון מיידי של איגרת חוב, אשר ככלל ראוי כי ייכללו באיגרת חוב שרוכש גוף מוסדי. קביעת מדיניות שאיננה מתייחסת לתניות החוזיות המפורטות בנספח 5.2.4.3 תנומק.
(2) מדיניות גוף מוסדי לעניין תניות חוזיות, יכול שתתייחס לסיווג איגרת החוב או לפרמטרים אחרים כגון: ענף פעילות, דירוג, מינוף פיננסי, שעבודים קיימים ואפשריים וזהות בעל השליטה. 
(2) מדיניות לעניין אמות מידה פיננסיות:
(1) גוף מוסדי ייקבע מדיניות השקעות לעניין אמות מידה פיננסיות אשר ייכללו באיגרות חוב שהוא רוכש, תוך שקילת אמות המידה הפיננסיות המפורטות בסעיף 3 בנספח 5.2.4.3, ואמות מידה נוספות, ככל שרלוונטי. סעיף 3 בנספח 5.2.4.3 מפרט אמות מידה פיננסיות מקובלות, אשר ככלל ראוי כי ייכללו באיגרת חוב שרוכש גוף מוסדי. קביעת מדיניות שאיננה מתייחסת לאחת מקבוצות אמות המידה המפורטות בנספח י' תנומק.
(2) מדיניות גוף מוסדי תגדיר טווחים רצויים של אמות מידה, בהתייחס לפרמטרים שונים, כפי שייקבעו על ידי הגוף המוסדי, כגון: סיווג איגרת החוב, ענף פעילות, דירוג, מינוף פיננסי, שעבודים קיימים ואפשריים וזהות בעל השליטה.
(3) מדיניות הגוף המוסדי תתייחס לפעולות שיינקטו בעת הפרה של אמת מידה פיננסית, לפי מנגנונים שייקבעו בשטר הנאמנות. מדיניות הגוף המוסדי תתייחס לאפשרות של מתן ארכה למנפיק בגין אי עמידה באמת מידה פיננסית; מנגנונים אפשריים כוללים:
(1) בסטייה מהותית מאמת מידה פיננסית – תכונס נציגות דחופה של מחזיקי איגרות החוב. גוף מוסדי יחויב לכהן כחבר בנציגות דחופה, למעט אם הגוף המוסדי הוא צד קשור למנפיק. 
(2) בסטייה שאינה מהותית מאמת מידה פיננסית – תינתן למנפיק ארכה אוטומטית של 90 יום לעמידה בתנאי אמת המידה הפיננסית. 
לעניין זה, הגדרתה של סטייה כמהותית או כאינה מהותית תיקבע בשטר הנאמנות. 
(3) מדיניות לעניין שיעורי השקעה רצויים באיגרות חוב לפי סוגים שונים. סיווג אפשרי של איגרות חוב יכול שיהא לפי קיומן של בטוחות או לפי סדר הנשייה בעת פירעון החוב (לדוגמה: איגרות חוב מובטחות, איגרות חוב לא מובטחות בכירות ואיגרות חוב לא מובטחות נדחות, וכיוצא בזה). 
(4) גוף מוסדי יוודא כי שטר הנאמנות משקף את מדיניות ההשקעה שנקבעה על ידו. נספח 5.2.4.13 כולל תניות חוזיות לדוגמה, היוצרות מודל של הגנות למחזיקי אגרות החוב, ודגשים לניסוחן. כמו כן, כולל הנספח מסמך המתאר את "תמצית התניות" אשר על גוף מוסדי לקבל מן המנפיק כחלק ממסמכי ההנפקה, אשר יאפשר לגוף המוסדי להעריך באופן יעיל את היקף ההגנות אשר מקנה לו אגרת החוב. הנספח מתייחס למגוון נושאים אשר לא כולם יהיו רלוונטיים בכל מקרה. הנספח אינו מייתר את הצורך בבחינה פרטנית של כל מנפיק וכל אגרת חוב לגופה, ומן הגוף המוסדי מצופה לשקול באופן ספציפי את התאמתן של התניות המוצעות לנסיבות ולמאפיינים המיוחדים של כל השקעה, ולבצע את האיזונים וההתאמות הנדרשים[footnoteRef:50].   [50:  מקור: חוזר 2014-9-9, תחילה- 10 ביוני 2014. הוראות סעיף זה יחולו על רכישת איגרת חוב שהונפקה החל מיום 1 בנובמבר 2013, אך לא יחולו על הרחבת סדרה של איגרות חוב שהונפקו עד ליום 31 באוקטובר 2013.] 

(2) גוף מוסדי יהא רשאי לקבוע מדיניות השקעות נפרדת, ביחס לרכישת איגרות חוב של תאגיד בנקאי או מבטח; לעניין זה, תאגיד בנקאי ומבטח – לרבות חברה בשליטתם, אשר נועדה להנפיק תעודות התחייבות בלבד.
(3) גוף מוסדי יהא רשאי לסטות מן המדיניות שגיבש ביחס לאיגרת חוב ספציפית, ובלבד שסטייה זו תהא מנומקת מראש.
(9) חובת קבלת החלטה בהפרה של תניה לפירעון מידי [footnoteRef:51] [51:  מקור: חוזר 2015-9-20, תחילה – 1 באוגוסט 2015. ] 

גוף מוסדי המשקיע באיגרת חוב לא ממשלתית שבה קיימת תניה המאפשרת בעת הפרתה להעמיד את החוב לפירעון מידי ותניה זו הופרה, יפנה אל נאמן איגרת החוב על מנת שייכנס אסיפה של בעלי איגרות החוב תוך 30 ימים מהמועד שבו הופרה התניה, לצורך קבלת החלטה בעניין.
(4) [bookmark: _Toc502744999]חובת גילוי ביחס לאשראי שנלקח לצורך רכישת מניות השליטה בתאגיד או החזקה בהן[footnoteRef:52] [52:  מקור: חוזר 2015-9-20, תחילה- 1 בינואר 2016.] 

גוף מוסדי יהיה רשאי לתת הלוואה מותאמת לתאגיד בסכום העולה על חמישים מיליוני ש"ח רק לאחר שיביא בחשבון, בין היתר, מידע אודות חוב שנלקח על ידי מי שמחזיק או רוכש מניות שליטה בתאגיד לצורך מימון רכישת מניות השליטה בתאגיד או מידע אודות שעבוד של מניות כאמור, כמפורט להלן:
(1) פרטים אודות חוב שנלקח על ידי בעל השליטה בתאגיד הלווה לצורך רכישת מניות שליטה ומועד פירעונו הסופי;
(2) שעבודים - שעבד בעל מניות את מניות השליטה, שעבוד של 5 אחוזים לפחות מהון המניות של התאגיד, לגורם מממן, יינתן גילוי אודות קיום השעבוד, לטובת מי הוא קיים ופרטים אודות החוב בגינו ניתן השעבוד;
(3) התחייבויות מול המלווים - גילוי אודות תכניות חלוקת דיבידנד, התחייבויות לשינויים עסקיים מהותיים או שינוי תחומי פעילות מהותיים של התאגיד הלווה;
(4) תניות כלפי המלווים - גילוי אודות תניות הקשורות לתאגיד הלווה ובפרט אודות תניות הקשורות לנתונים מהדוחות הכספיים של התאגיד;
(5) תניות הקשורות לשווי ניירות הערך של התאגיד הלווה - גילוי אודות תניות הקשורות לשווי ניירות הערך, שעשויות להצריך חיזוק של הבטוחות במצב של ירידה בערכו של נייר הערך. 
הוראות סעיף זה יחולו גם במקרה בו הגוף המוסדי רכש הלוואה מותאמת שניתנה בעבר על ידי צד שלישי.
(5) [bookmark: _Ref502742482][bookmark: _Toc502745000]נהלי חיתום ואנליזה להלוואות מותאמות[footnoteRef:53] [53:   מקור: חוזר 2015-9-20, תחילה- 1 באוגוסט 2015.] 

(1) נהלי חיתום
גוף מוסדי יקבע נוהלי חיתום לפעילות בתחום ההלוואות המותאמות, בצורה שתשקף את תיאבון הסיכון להלוואות כאמור. הנהלים יכללו התייחסות, לכל הפחות, לנושאים הבאים:
(1) כללים לגבי המקרים שבהם ידרוש הגוף בטוחות;
(2) קביעה מה תחשב כבטוחה מספקת לרבות קביעת מדדים ובקרות מותאמות סיכון וקווים מנחים בנוגע ל- LTV (Loan To Value);
(3) הערכת סוגים שונים של בטוחות;
(4) קביעת מתודולוגיות מקובלות של הערכת שווי, וקווים מנחים בדבר תדירות הסקירות התקופתיות;
(5) בהלוואות מגובות בנכסים, שהם חלק ממבנה החוב הכולל, יש לקבוע כללים לגבי השימוש בבקרות על הבטוחות (לדוגמה, בדיקות וחקירות, הערכות שווי בלתי תלויות, וחשבון הפקדות של תשלומים (lockbox) ודרישות דיווח תקופתיות;
(2) [bookmark: _Ref502743065]אנליזה
גוף מוסדי יכין אנליזה כתובה טרם מתן הלוואה מותאמת. האנליזה תתייחס, לכל הפחות, לנושאים הבאים, ככל שרלוונטי:
(1) בחינת נאותות הנחות הבסיס העסקיות עבור ההלוואה והתאמתן למבנה ההון של הלווה;
(2) הערכת יכולתו של הלווה לפרוע את חובותיו על פני פרק זמן סביר;
(3) תזרים מזומנים צפוי ובחינה שאין הסתמכות על תחזיות שאינן סבירות או חסרות ביסוס לגבי מכירות, רווחים וסינרגיה ממיזוגים ורכישות;
(4) ניתוח נזילות ובו התייחסות למדדי הביצוע המתאימים לענף הכלכלי של הלווה, פירוט צורכי המזומנים התפעוליים של הלווה, והיכולת לעמוד במועדי הפירעון של החוב;
(5) בדיקת התחזיות במבחני קיצון, לרבות מקרה בו מפר הלווה תניה פיננסית;
(6) הערכת תשואות צפויות מותאמות סיכון, לרבות בחינת פוטנציאל ההפסד; 
(7) אופן הגידור של הלווה מפני סיכונים פיננסיים, ובפרט סיכוני ריבית ושער חליפין;
(8) מידת ההסתמכות, לצורך החזר ההלוואה, על שווי חברה ונכסים בלתי מוחשיים;
(9) בחינה האם הסכם ההלוואה מתיר דילול, מכירה, או החלפה של בטוחות או נכסים מניבי מזומן, ללא אישור הגוף המוסדי;
(10) הגנות באמצעות תניות פיננסיות בהסכם ההלוואה, לרבות ביצועים פיננסיים, דרישות דיווח (כגון יחס חוב לתזרים מזומנים, יחס כיסוי ריבית, או יחס כיסוי תשלומים קבועים (FCCR - Fixed Charge Coverage Ratio)[footnoteRef:54]. [54:  היחס בין הרווחים לפני מס, תשלומי ריבית והוצאות שאינן במזומן, ובין העלויות הקבועות. לעניין זה, עלויות קבועות כוללות בדרך כלל הוצאות הוניות (CAPEX), מסים, החזרי קרן וריבית, ותשלומי דיבידנד נדרשים.] 

(11) תניות המבטיחות יכולת לדרוש פירעון של ההלוואה במקרה של הסטת פעילות לתחומים חדשים (כגון פעילות בחו"ל בענפים חדשים או באזורים בסיכון גבוה) או במקרה של שינוי בעלות; 
(12) כללי הפצה של נתונים פיננסיים שוטפים ונתוני אשראי רלוונטיים אחרים לכל המשתתפים והמשקיעים, במקרה של עסקת סינדיקציה;
(13) בהלוואה ממונפת, יתייחס גוף מוסדי לשווי החברה הנרכשת כאל מקור החזר משני רק אם סבר כי שווי זה נתמך באופן מיטבי, במקרה ומקור ההחזר העיקרי הופך לבלתי מספק.
הוראות סעיף קטן 4(ה) ("אנליזה") יחולו גם במקרה בו הגוף המוסדי רכש הלוואה מותאמת שניתנה בעבר על ידי צד שלישי.
(6) [bookmark: _Toc502745001]ערבים בעסקאות[footnoteRef:55] [55:  מקור: חוזר 2015-9-20, תחילה- 1 באוגוסט 2015.
] 

מבלי לגרוע מהוראות כל דין, בבואו להעמיד הלוואה מותאמת, לא יסתמך גוף מוסדי על ערב אלא אם התקיימו התנאים הבאים:
(1) קיימת ערבות בכתב של הערב.
(2) הגוף המוסדי בחן את הנושאים הבאים:
(1) המגבלות למימוש הערבות;
(2) הדוחות הכספיים ודוחות הנזילות של הערב, לרבות היכולת לתמוך בריבוי עסקאות ובהתחשב ביכולתו הפיננסית לתמוך בהלוואה, אם יידרש;
(3) אופן התנהלות הערב לגבי חלוקת דיבידנדים והזרמת הון (Capital Contribution) בתאגידים שבשליטתו.
הוראות סעיף זה יחולו גם במקרה בו הגוף המוסדי רכש הלוואה מותאמת שניתנה בעבר על ידי צד שלישי.
(7) [bookmark: _Toc502745002]הלוואה מותאמת לתאגיד ולבעל שליטה בתאגיד שהיו בקשיים[footnoteRef:56] [56:  מקור: חוזר 2015-9-21, תחילה – 1 בינואר 2016.] 

[bookmark: _Toc502679277][bookmark: _Toc502745003]בסעיף קטן זה -
"הלוואה  מותאמת" – הלוואה לבעל שליטה או לתאגיד נשלט שסך ההלוואות המותאמות שנטלו בישראל או מחוץ לישראל מאותו גוף מוסדי או מאותה קבוצת משקיעים, לרבות ההלוואה הנדונה, עולה במועד נטילת ההלוואה על 50 מיליון ש"ח.
בעת מתן הלוואה מותאמת על ידי גוף מוסדי לתאגיד, בעל השליטה בו או תאגיד אחר הנשלט על ידו, שהיו מעורבים בשבע השנים שקדמו למתן האשראי באחד מהאירועים העסקיים הבאים, גוף מוסדי יביא בחשבון, בין היתר, את המידע הבא: 
(1)  פשיטת רגל אישית של בעל השליטה.
(2)  פירוק שלא מרצון של תאגיד בשליטת בעל השליטה (להלן - תאגיד נשלט).
(3)  הסדר נושים לפי סעיף 350 לחוק החברות של תאגיד נשלט.
(4) קיומם של הליכים שבמסגרתם הוטלה על בעל השליטה אחריות אישית בידי בית המשפט או גוף רגולטורי בקשר עם אירוע עסקי של תאגיד (ובכלל זה קביעה בדבר הפרת חובות אמונים או זהירות של בעל השליטה, לרבות בהליכים שנסתיימו בפשרה).
(5) אחד מן האירועים הנמנים על פסקאות המשנה לעיל שאירע מחוץ לישראל. 
(8) [bookmark: _Toc502745004]הלוואות ממונפות[footnoteRef:57] [57:  מקור: חוזר 2015-9-22, תחילה – 1 באוגוסט 2015.] 

בסעיף קטן זה - 
"הלוואה ממונפת" - הלוואה מותאמת (Tailor Made) שניתנה לצורך רכישת שליטה בתאגיד, הלוואה מותאמת שהבטוחה העיקרית בגינה היא מניות שמקנות שליטה בתאגיד או הלוואה מותאמת שניתנה לצורך תשלום דיבידנד;
"עסקת סינדיקציה" - מתן הלוואה על-ידי קבוצה של מלווים במשותף.

(1) ועדת השקעות של גוף מוסדי תדון לפחות אחת לשנה במדיניות הגוף המוסדי ביחס להלוואות ממונפות. 
(2) הדיון יכלול התייחסות, לכל הפחות, לנושאים הבאים:
(1) מדיניות הגוף המוסדי ביחס למתן הלוואות ממונפות (סוג התאגידים, שיעור המימון, סוגי ההלוואות, סוגי הבטוחות וכדומה);
(2) היקף החשיפה הכולל של הגוף המוסדי להלוואות ממונפות ושיעור החשיפה להלוואות כאמור בתאגיד בודד ובקבוצת תאגידים;
(3) הלוואות לרכישת אמצעי שליטה, שאין לגביהן זכות חזרה ללווה.
(3) דיווח בגין הלוואות ממונפות יינתן אחת לשנה לוועדת ההשקעות. הדיווח יתייחס, בין היתר, לנושאים הבאים:
(1) פירוט חשיפות בודדות לפי לווה וחשיפות ברמת התיק הכולל;
(2) התפלגות דירוגי הסיכון וניתוח שינוי הדירוג;
(3) פרופיל של תמהיל ענפי וטווחי תקופות לפירעון;
(4) הסתברויות לכשל בפירעון הלוואה ממונפת, והפסד בהינתן כשל;
(5) מדידת ביצועי התיק, לרבות הפרת תניות פיננסיות, ארגון מחדש של חובות, הלוואות שאינן צוברות קרן או ריבית ומחיקות חשבונאיות;
(6) ההיקף הכולל של חריגות ממדיניות שהתווה הגוף המוסדי להלוואות ממונפות;
(7) חשיפות לפי סוג הבטוחה, עסקאות שאינן מובטחות וכאלה שבהן שווי מניות התאגיד הוא מקור ההחזר להלוואות ממונפות. בעסקת סינדיקציה יתייחס הדיווח גם לחלקו של הגוף המוסדי בבטוחה;
(8) בהלוואה שבה המניות הן בטוחה להלוואה - נתונים על מחירים ומחזורי מסחר של המניות, בשוק משני, אם זמינים;
(9) נתוני מרווח של איגרות חוב של הלווה בשוק משני, ככל שקיימות;
(10) פירוט זהות נותני הערבויות בהלוואות;
(11) ריכוזיות צדדים נגדיים לגידור סיכון האשראי הנובע מהלוואות ממונפות שנתן הגוף המוסדי, ככל שרלוונטי; חלוקה חזויה של עסקאות שטרם הושלמו, כמפורט להלן: 
(1) התחייבות של הגוף המוסדי להעמיד הלוואה שטרם מומשה. 
(2) הלוואה שהועמדה ללווים ושהליך מכירתה לצד ג' טרם הסתיים.
בפסקת משנה זו, "עסקה שטרם הושלמה" - עסקה שבה הגוף המוסדי לא העביר ללווה את כל יתרת ההלוואה לרבות עסקת סינדיקציה שבה הגוף המארגן טרם השלים את הליך המכירה או החלוקה של האשראי למשתתפים בעסקת סינדיקציה.
(4) ועדת ההשקעות של גוף מוסדי תדון לפחות אחת לשנה במצב התיק הכולל של ההלוואות הממונפות, לרבות עמידה בתניות פיננסיות ודיון מפורט בכל הלוואה שחרגה מסכום מינימום שאותו קבעה ועדת ההשקעות.
(9) [bookmark: _Toc502745005]תנאים להשתתפות בעסקת קונסורציום או סינדיקציה (להלן - עסקת קונסורציום)[footnoteRef:58]  [58:  מקור: חוזר 2015-9-23, תחילה- 1 באוגוסט 2015.] 

בסעיף קטן זה- 
"קונסורציום ישראלי" - עסקה שלפחות שליש מהיקפה ממומן על ידי תאגידים ישראליים. 
מבלי לגרוע מהוראות סעיף קטן 4(יב) ("מתן הלוואות, השאלת ניירות ערך והשקעה בנכסי חוב לא סחירים") גוף מוסדי רשאי להשתתף בעסקת קונסורציום בהתקיים כל התנאים הבאים:
(1) ניגוד עניינים 
(1) הגוף המוסדי יקבל גילוי בכתב ממארגן העסקה על כל חשש ממשי לניגוד עניינים מהותי, הקיים, ככל הידוע לו, במועד ביצוע העסקה, בין מארגן העסקה לבין שאר המלווים בקשר עם העסקה ובכלל זה, גילוי אודות:
(1) פערים בתנאי העסקה בין המארגן לבין שאר המלווים, לרבות סוג אשראי, דרגת עדיפות, בטוחות, מח"מ, תנאי הלוואה, או יכולת השפעה של כל מלווה כשנדרשת החלטת המלווים.
(2) דיווח של המארגן אם האשראי שניתן מיועד לפרוע, במישרין או בעקיפין, חובות אחרים של הלווה כלפיו, או אם האשראי שניתן ישפר את יכולת הפירעון של חובות אחרים של הלווה כלפיו.
(2) בעסקה שבה אין גורם מארגן, יעבירו המלווים אחד לשני מידע רלוונטי הקיים בידיהם במועד ביצוע העסקה אודות עניין שעשוי ליצור ניגוד עניינים מהותי ושיש בו כדי להשפיע על תנאי ההלוואה.
(3) הגוף המוסדי יערוך ניתוח כתוב של ניגודי עניינים פוטנציאליים שדווחו לפי פסקאות משנה (א) ו- (ב) לעיל ושל הצעדים שננקטו למזעורם או לנטרולם, ככל שננקטו.
(2) מידע 
(1) גוף מוסדי יקבל גילוי בכתב ממארגן העסקה על סוגים של עמלות, הטבות ותשלומים שמקבל המארגן בקשר עם העסקה;
(2) פרק זמן מינימלי
(1) ועדת ההשקעות של גוף מוסדי תקבע את פרק הזמן המינימלי בין מועד קבלת המידע הנדרש על ידי הגוף המוסדי לבין מועד השלמת עסקת הקונסורציום. פרק הזמן שייקבע יותאם למורכבות העסקה, לעסקי הלווה ולמסמכי ההלוואה. בכל מקרה, לגבי עסקאות קונסורציום למימון פרויקטים של תשתיות, פרק זמן זה לא יפחת מ-21 ימי עסקים לפני ביצוע העסקה. בנסיבות מיוחדות הנוגעות לעסקה ספציפית ניתן להפחית את פרק הזמן האמור ובלבד שהתקבל לכך אישור של ועדת ההשקעות. 
(2) ניתן לקבוע פרקי זמן שונים לסוגי מימון שונים או לשלבים בהעמדת אשראי. ועדת ההשקעות של גוף מוסדי רשאית לקבוע מדיניות לגבי פרקי זמן שונים, הדרושים לקבלת מידע טרם ביצוע ההשקעה בעסקאות קונסורציום. בקביעת המדיניות כאמור, תתחשב ועדת ההשקעות בסוג העסקה ובמאפייניה לרבות היקף, מורכבות ואופי העסקה וכן המשאבים שעומדים לרשות הגוף המוסדי.
(3) גוף מוסדי ידרוש לקבל את מלוא המידע שהעמיד הלווה לרשות המארגן בקשר עם ההלוואה, לרבות דוחות של יועצים שנשכרו על ידי המארגן. אם בידי המארגן חוות דעת של יועצים חיצוניים, אשר הן רלוונטיות לעשיית העסקה, יוודא הגוף המוסדי כי קיבל גם את חוות דעת אלה.
(3) דרישות מינימום 
(1) דירקטוריון גוף מוסדי יקבע דרישות מינימום לעסקאות קונסורציום, בהתייחס לסוגי עסקאות וסוגי לווים, ובכללן דרישות מינימום ממארגן, כגון: התניות חובה בהסכם בין המארגן לבין המלווים ובין המלווים לבין עצמם, הגדרת תפקידי חובה למארגן ומידע שעליו להמציא לשאר המלווים ואחריותו. ניתן לקבוע דרישות מינימום שונות בהתאם לסוגי העסקאות. 
(2) גוף מוסדי יוודא כי המארגן התחייב להחזיק בכל עת לפחות 10 אחוזים משווי ההלוואה ולא לבצע פעולות לגידור סיכון האשראי שנובע מהתחייבותו להחזקה כאמור. יחד עם זאת, המארגן יהיה רשאי לרדת משיעור החזקה של 10 אחוזים או לגדר את סיכון האשראי של העסקה אחרי פירעון של שליש מקרן ההלוואה.
(3) החזקה של פחות מ-10 אחוזים על ידי המארגן, שלא בהתאם לאמור בפסקת משנה (ב), בין אם במועד ביצוע העסקה או במהלך חיי החוב, תחייב אישור של ועדת ההשקעות של הגוף המוסדי. 
(4) תפקידי מארגן העסקה בקונסורציום ישראלי
(1) ככל שלא יוסכם בין הגוף המוסדי לבין המארגן, בהסכם שייחתם בין המארגן לבין הגוף המוסדי, כי המארגן יבצע פעולות אלה, כולן או חלקן, יהיה הגוף המוסדי אחראי על ביצוען של פעולות אלה: 
(1) בטרם העמדת הלוואה - הבטחת תוקפן של בטוחות שנתנו הלווה או צד שלישי לטובת המלווים. על הגוף המוסדי לוודא כי הבטוחות יתוארו בהסכם ההלוואה תיאור מלא ומדויק;
(2) בחינה, מעת לעת ולפחות פעם אחת בשנה, של תוקפן של בטוחות כאמור בפסקת משנה (1) לעיל, ובדיקה במידת הצורך של הנכסים המשועבדים;
(3) מעקב אחר ביצוע התחייבויות הלווה המופיעות בהסכם ההלוואה לרבות עמידה במגבלות פיננסיות והתקיימות עילות להעמדה לפירעון מידי;
(4) מעקב אחר עמידה באבני הדרך הרלוונטיות במקרה של מימון בשלבים.
(2) הגיע אל המארגן או אל אחד המלווים מידע, לרבות מידע שהגיע אליו בקשר עם עסקיו האחרים עם הלווה, אשר עשוי להעיד על הרעה ביכולת הפירעון של הלווה את האשראי שהועמד לו, יודיע על כך למארגן, ובאחריות המארגן לעדכן את שאר המלווים בכך.
(3) נודע למארגן על קיומה של הפרה מהותית של הסכם ההלוואה, או על קיומה של עילה לנקיטת צעדים בידי המלווים על פי הסכם ההלוואה, או פנה אליו אחד מהמלווים ומסר לו כי לדעתו חלה הפרה מהותית או קמה עילה לנקיטת צעדים בידי המלווים - יכנס המארגן אסיפה של המלווים כדי לדון באמצעים ובפעולות שיש לנקוט להבטחת זכויותיהם.
(5) שוק משני של עסקאות
ההוראות לפי פסקאות (2)-(4) יחולו גם על עסקאות קונסורציום בשוק המשני, למעט בעסקה שבה הגוף המוסדי קונה מהמארגן גם את הלוואת הקונסורציום וגם את תפעולה.
(10) [bookmark: _Toc502745006]החזקה מעל עשרים אחוזים באמצעי שליטה של תאגיד[footnoteRef:59] [59:  מקור: חוזר 2015-9-24, תחילה - 11 במאי 2015.] 

בסעיף קטן זה, "משקיע מוסדי" - לרבות קבוצת משקיעים;
משקיע מוסדי שעקב מימוש אמצעי שליטה שהיו ערובה לחיוב, הפך לשולט בתאגיד לווה או למחזיק מעל 20 אחוזים מאמצעי השליטה של תאגיד לווה, יהיה רשאי להמשיך ולשלוט או להחזיק בשיעור כאמור, לפי העניין, בהתקיים התנאים הבאים:
(1) המשקיע המוסדי מסר דיווח לממונה על שוק ההון מיד לאחר שהחל לשלוט בתאגיד הלווה או להחזיק במניות המקנות לו החזקה מעל 20 אחוזים (להלן - המניות העודפות);
(2) המניות העודפות הועברו לידי נאמן;
(3) המניות העודפות לא ייחשבו כמניות בעלות זכות הצבעה של המשקיע המוסדי;
(4) המשקיע המוסדי ימכור את המניות העודפות תוך תקופה שיקבע הממונה על שוק ההון לאחר שניתנה למשקיע המוסדי הזדמנות להשמיע את טענותיו;
(5) ועדת ההשקעות של המשקיע המוסדי תקבל דיווח חודשי אודות החזקה זו עד למועד מכירתה.
יובהר כי אין בכוונת הממונה על שוק ההון להטיל עיצום כספי על החזקה המקיימת את התנאים כאמור בסעיף קטן זה.
(11) [bookmark: _Toc502745007] ליווי פיננסי[footnoteRef:60] [60:  מקור: חוזר 2016-9-28, תחילה – 1 בינואר 2017. הוראות סעיף קטן 4.11 לא יחולו על הסכמים למתן אשראי שנחתמו ערב יום 1 בינואר 2017.
] 

(1) שוברי תשלום
גוף מוסדי לא יממן פרוייקט בנייה בשיטת הליווי הפיננסי כהגדרתו בחוק המכר (דירות) (הבטחת השקעות של רוכשי דירות), התשל"ה-1974 (להלן - חוק המכר), אלא אם יתקיימו התנאים הבאים באשר לחשבון הפרויקט:
(1) הגוף המוסדי יפיק פנקס שוברי תשלום בגין כל דירה בפרויקט אותה עתיד הקבלן למכור,  וימסור אותו לקבלן; שוברי התשלום ישמשו לכל תשלום אותו עתיד הרוכש לשלם בגין מחיר הדירה, החל מהתשלום הראשון ועד האחרון והם יכללו את כל הפרטים שלהלן, ואותם בלבד, ככל שהם ידועים לגוף המוסדי במועד הפקת השובר:
(1) מספר מזהה חד ערכי של הפנקס והשובר;
(2) שם הקבלן ומספר מזהה חד ערכי של הקבלן;
(3) שם הפרויקט ומספר חד ערכי של הפרויקט;
(4) מספר מזהה חד ערכי של הדירה הנמכרת;
(5) מספר גוש וחלקה של הדירה הנמכרת;
(6) מיקומו הגיאוגרפי של הפרויקט;
(7) מספר חשבון הפרויקט;
(8) מספר הטלפון של הגורם בגוף המוסדי עמו יכול הרוכש ליצור קשר, על מנת לוודא את התאמת פרטי השובר לרישום בגוף המוסדי;
(9) כיתוב המבהיר, כי עם תשלום השובר המקורי קמה לרוכש הדירה הזכות לקבל מהגוף המוסדי ערבות או לקבל בטוחה אחרת בהתאם להוראות חוק המכר, בגין סכום הכסף ששולם באמצעות השובר;
(10) כיתוב המבהיר, כי על הגוף המוסדי להוציא לרוכש הדירה ערבות, או לוודא הוצאה או מתן בטוחה אחרת, בהתאם להוראות חוק המכר, תוך 14 ימי עסקים מיום התשלום;
(11) כיתוב המפנה את תשומת לב הרוכש לרצף מספרי השוברים;
(12) כיתוב המבהיר כי לא ניתן לשנות פרט כלשהו המוטבע על השובר;
(13) כיתוב המבהיר כי אין בתשלום השובר ובהוצאת ערבות בעקבותיו, כשלעצמם, כדי ליצור זכות לרוכש מעבר לזכויותיו על פי דין, לרבות לעניין מכתב החרגה בגין שעבוד המקרקעין לגוף המוסדי, בנסיבות בהן אין הגוף המוסדי מחויב לעשות כן.
(2) שם הרוכש, מספר זהותו והסכום לתשלום, ימולאו על ידי הרוכש. אין באמור כדי למנוע מגוף מוסדי המפיק שוברים, לנקוט בשיטה שלפיה פרטים אלה, או חלקם, ימולאו על ידיו מראש.
(2) הוצאת ערבות בנקאית או מתן בטוחה אחרת
הגוף המוסדי יוציא לרוכש הדירה ערבות בגין הסכום ששולם באמצעות שובר התשלום המקורי כאמור בפסקה (1) לעיל או יוודא את הוצאתה או מתן בטוחה אחרת על פי חוק המכר, בתוך 14 ימי עסקים מיום התשלום.
(3)  פרטים בהסכם הליווי
גוף מוסדי יכלול בהסכם הליווי עם הקבלן, בין היתר, את הפרטים הבאים:
(1) חובת הקבלן למסור את שוברי התשלום לרוכש;
(2) חובת הקבלן לעשות מאמץ סביר להחזרתם לגוף המוסדי של כל שוברי התשלום שטרם שולמו, במקרה שבו בוטל הסכם מכר הדירה;
(3) קביעה כי תשלום של הרוכש באמצעות השובר מהווה הוראה בלתי חוזרת של הקבלן לגוף המוסדי להוציא ערבות לרוכש;
(4) הסכמת הקבלן למתן מידע לרוכש, כמפורט בפסקה (4) להלן;
(5) הסכמת הקבלן לכך, שהגוף המוסדי יאשר לתאגיד בנקאי הנותן לרוכש הלוואה לשם רכישת הדירה מהקבלן, והפונה אליו לשם העברת כספי ההלוואה לחשבון הפרויקט, כי פרטי חשבון הפרויקט המצויים בידו תואמים את הפרטים הרשומים בגוף המוסדי;
(6) חובת הקבלן לקבוע בהסכם מכר הדירה עם הרוכש, שהדרך היחידה והבלעדית לתשלום סכום כלשהו מהרוכש לקבלן בגין מכירת הדירה תהיה באמצעות שוברי התשלום.
(7) חובת הקבלן לקבוע בהסכם מכר הדירה, את הדרכים שבאמצעותן יוכל הרוכש לקבל מהגוף המוסדי את המידע המפורט בפסקה (4) להלן.
(8) חובת הקבלן להמציא לגוף המוסדי העתקים של כל הסכמי המכר שנחתמו, תוך 7 ימי עסקים ממועד החתימה על כל אחד מהם.
(4) מידע לרוכש
גוף מוסדי יאשר לרוכש שמוסר לו מספר חשבון פרויקט ושם פרויקט, כי הפרטים שמסר תואמים את הפרטים הרשומים בגוף המוסדי, באמצעות כל אחד מאלה:
(1) במשרדי הגוף המוסדי;
(2) באמצעות מענה טלפוני - בפנייה של הרוכש לגורם אותו קבע הגוף המוסדי לעניין זה, ואשר מספר הטלפון המאפשר גישה אליו יופיע בשובר התשלום כאמור בפסקת משנה (1)(א)(8)לעיל.
(3) באמצעות אתר האינטרנט של הגוף המוסדי, על ידי הקלדת פרטים מסוימים מתוך השובר שבידי הרוכש.
(5) שיתוף פעולה עם צד שלישי
על אף האמור בפסקאות (1) עד (5), בעסקאות בהן נטל גוף מוסדי חלק במימון פרויקט בשיטת ליווי פיננסי תוך כדי שיתוף פעולה עם צד שלישי במימון הפרויקט, רשאי הגוף המוסדי שלא לבצע את הפעולות האמורות בסעיפים אלו בעצמו, ובלבד שווידא כי פעולות אלה בוצעו במלואן על ידי הצד השלישי.
(12) [bookmark: _Ref502742548][bookmark: _Toc502745008] מתן הלוואות, השאלת ניירות ערך והשקעה בנכסי חוב לא סחירים[footnoteRef:61] [61:  מקור: חוזר 2016-9-17, תחילה- 29 בספטמבר 2016.] 

בסעיף קטן זה- 
"הלוואה" - הלוואה לא סחירה אשר הינה אשראי ספציפי (Tailor made);
"הלוואה לדיור" - הלוואה המקיימת אחד מאלה, ובלבד שלא ניתנה למטרת עסק:
(1) הלוואה המיועדת לרכישה או לחכירה של דירת מגורים, בנייתה, הרחבתה, או שיפוצה;
(2) הלוואה המיועדת לרכישת מגרש לבניית דירת מגורים או לרכישת זכות בדירת מגורים תמורת דמי מפתח;
(3) הלוואה המיועדת למימון פירעון מוקדם של הלוואה כאמור בסעיפים קטנים (1) עד (2) במלואה או בחלקה;
(4) ההלוואה ניתנה במשכון דירת מגורים.
(1) תנאים למתן הלוואה, השאלת נייר ערך והשקעה בנכס חוב לא סחיר
גוף מוסדי רשאי לתת הלוואה, להשאיל נייר ערך או להשקיע בנכס חוב לא סחיר במהלך הרגיל של עסקיו, בתנאים מסחריים רגילים ובהתקיים אחד מאלה:
(1) הלוואה
לגבי הלוואה, התקיים אחד מאלה, ואולם הייתה ההלוואה הלוואה לדיור, יחולו גם[footnoteRef:62] הוראות פסקת משנה (4):  [62:  אם ההלוואה לדיור מקיימת רק את התנאים של פסקת משנה (4) (ולא גם את התנאים הקבועים באחת מפסקאות משנה (3-(1)) יחולו רק התנאים של פסקת משנה (4).] 

(1) ההלוואה מדורגת בדירוג BBB- ומעלה על פי מודל דירוג פנימי שאושר על ידי הממונה (להלן -  מודל דירוג פנימי) או על ידי חברה מדרגת שאושרה על ידי הממונה או שאושרה על ידי הרשות לניירות ערך (להלן - חברה מדרגת), והגוף המוסדי המלווה ביצע אנליזה, כאמור בסעיף קטן 4(ה)(2) ("אנליזה").
(2) ההלוואה ניתנת לאחר שנעשה חיתום להלוואה על ידי צד שלישי על בסיס עקרונות מודל מוגדרים, ובלבד שהתקיימו שלושת אלה:
(1) ועדת ההשקעות של הגוף המוסדי אישרה כי עקרונות מודל החיתום האמור של הצד השלישי מקובלים על הועדה; 
(2) ועדת ההשקעות של הגוף המוסדי בחנה אחת לשנה לפחות את תקפות עקרונות מודל החיתום ואת השינויים שחלו בהם, מעת לעת, ככל שחלו. 
(3) סכום כל הלוואה, למעט הלוואה לדיור, אינו עולה על הסכומים הבאים:
(1) צד שלישי שהוא בנק - 5,000,000 ש"ח;
(2) צד שלישי שאינו בנק - 1,000,000 ש"ח.
(3) ההלוואה היא השתתפות בהלוואה שמעמיד גוף מוסדי אחר או בנק (להלן - הגוף היוזם) או הלוואה בתנאים זהים (למעט הבדלים הנובעים מסביבה חוקית שונה) להלוואה שמעמיד גוף מוסדי אחר או בנק ובלבד שהתקיימו כל אלה:
(1) ההלוואה מדורגת לפי מודל דירוג פנימי של בנק או לפי מודל דירוג פנימי של גוף מוסדי אחר, בדירוג BBB- ומעלה והוצגו עיקרי הדירוג לגוף המוסדי.
(2) הגוף המוסדי המלווה ביצע אנליזה בעצמו כאמור בפסקה 4(ה)(2) ("אנליזה") לעיל או לפי האפשרות המנויה בפסקאות משנה(1)(א)(2)(א)-(ב) לעיל.
(3) לגוף היוזם חלק מהותי מסכום ההלוואה;
(4) חלקו של הגוף המוסדי המלווה מובטח בתנאים מהותיים דומים לאלה שניתנו לגוף היוזם. 
(4) הייתה ההלוואה הלוואה לדיור, התקיימו בה כל אלה: 
(1) נרשמה משכנתה ראשונה על נכס נדל"ן לטובת הגוף המוסדי; ואולם, היה הגוף המוסדי שותף במתן ההלוואה, או בתיק הלוואות, יחד עם תאגיד נוסף – ניתן יהיה לרשום משכנתה ראשונה על נכס הנדל"ן לטובת התאגיד הנוסף, ובלבד שהתאגיד הנוסף משמש כנאמן עבור הגוף המוסדי;
(2) סכום כל ההלוואות ללווה אחד, שלהבטחת החזרתן נרשמה המשכנתה, אינו עולה על 60 אחוזים מהבטוחות המצוינות בפסקת משנה (א); ואולם, לשם רכישת דירת מגורים רשאי גוף מוסדי לתת הלוואה בשיעור העולה על 60 אחוזים מהבטוחות המצוינות בפסקת משנה (א), ובלבד שההלוואה תבוטח בביטוח אשראי למגורים המובטח במשכנתה, ויחס ההלוואה לבטוחות לאחר מתן כיסוי כאמור לא יעלה על 55 אחוזים;
(3) הייתה ההלוואה לדיור, הלוואה מהסוגים המפורטים בפסקאות משנה (1)(א)(1) עד (1)(א)(3), תעמוד ההלוואה גם בתנאים המפורטים בפסקאות משנה אלו.
(4) תחול הוראה מספר 451- "נהלים למתן הלוואות לדיור" בהוראות ניהול בנקאי תקין (להלן - הוראה 451), בשינויים שיחולו מעת לעת, בשינויים הבאים[footnoteRef:63]: [63:  מקור- חוזר 2004/24, תחילה- 1 ביולי 2005.] 

(1)  בכל מקום בהוראה 451 בו כתוב "תאגיד בנקאי", יבוא במקום "גוף מוסדי". 
(2) במקום סעיף 4ג(ב)(7) בהוראה 451 יבוא: "הסיכונים אותם דורש הגוף המוסדי שיהיו מכוסים בביטוח, וכן את פרמיית הביטוח. 
(3) סעיף 6(ג) להוראה 451 לא יחול על גוף מוסדי.
(4) במקום סעיף 7א בהוראה 451 יבוא: "גוף מוסדי לא יסרב לבקשת רוכש דירת מגורים, להסב ערבות על פי חוק המכר לטובת תאגיד בנקאי או גוף מוסדי אחר שהעמיד הלוואה לאותו רוכש". 
(5) סעיפים 13(א) ו-14(ב) לא יחולו על גוף מוסדי. 
(6) בסעיף 16ב, במקום כל המועדים הנקובים בו, יבוא "1/07/05", הכול לפי העניין. 
(7) בסעיף 19(א), במקום "בחשבונו" יבוא "בשל ההלוואה".
(8) בסעיף 19(ב) במקום "בחשבון" יבוא "בשל ההלוואה".
(5) יחולו הוראות סעיפים , 2, 3(א)(4), 3(ג), 4, 5, 6, 15, 16, 16א, 17א, 17ב, 21 29,26, 30(ו) ו-32 בשינויים שיחולו מעת לעת, מתוך "כללי הבנקאות (שירות ללקוח)(גילוי נאות ומסירת מסמכים), התשנ"ב –1992", ובכל מקום בו נרשם "בנק" או תאגיד בנקאי" יבוא "גוף מוסדי" למעט בסעיף 15(8)(ב).
(6) יחול "צו הבנקאות (פירעון מוקדם של הלוואה לדיור), התשס"ב-2002" (להלן - הצו), בשינויים שיחולו מעת לעת, בשינויים הבאים:
(1) בכל מקום בצו, במקום "תאגיד בנקאי" , יבוא "גוף מוסדי".
(2) במקום סעיף 12(ב) יבוא: " לעניין סעיף זה, "דף הסבר": דף הנמסר ללווה בעת מתן ההלוואה והכולל בין השאר פרטים אלה:
(1) הבהרה בדבר האפשרות לתת הודעה מוקדמת של עשרה ימים לפני מועד הפירעון, וההשלכות של אי מתן הודעה כאמור;
(2) כל סוגי עמלות הפירעון המוקדם, שעשוי הלווה להתחייב בהן בעת ביצוע הפירעון המוקדם".
(5) ההלוואה היא הלוואה בערבות מלאה או חלקית של  מדינת ישראל והגוף המוסדי ביצע אנליזה בעצמו כאמור בפסקה 4(ה)(2) ("אנליזה") לעיל או בהתאם לקבוע בפסקאות משנה (1)(א)(2)(א)-(ב) לעיל.
(6)  הוראת שעה – 
בתקופה שעד ליום 29 בספטמבר 2018, הלוואה שהיא בגדר ליווי פיננסי כהגדרתו בחוק המכר, לצורך מימון לפרויקט בנייה כהגדרתו בחוק האמור, אם התקיימו בה התנאים הבאים:
(1) בהלוואה יתקיימו כל התנאים הבאים:
(1) ההלוואה של הגוף המוסדי הינה בשותפות עם בנק (להלן יחד - המלווים); כספי ההלוואה ותשלומי רוכשי הדירות ינוהלו בחשבון בנק נפרד המשמש למטרה זו בלבד;
(2) סכום ההלוואה הכולל שהעמידו המלווים לא יעלה על 100 מיליון ש"ח;
(3) הבנק חתם על התחייבות בפני הגוף המוסדי שהוא פועל לפי הוראות ניהול בנקאי תקין שמספרו 326 ("ליווי פיננסי").
(2) במסגרת העמדת הלוואה כאמור יוכל הגוף המוסדי להסתמך על מודל הדירוג של הבנק ובלבד שעקרונותיו של מודל הדירוג יאושרו על-ידי ועדת השקעות של הגוף המוסדי לפחות אחת לשנה."
(2) השאלת נייר ערך
לגבי השאלת נייר ערך שאינה השאלה לבנק או לחבר בורסה (להלן - השאלת נייר ערך) - ההשאלה היא לגוף המדורג בדירוג BBB- ומעלה על פי מודל דירוג פנימי או על ידי חברה מדרגת, והגוף המוסדי ביצע אנליזה;
(3) השקעה בנכס חוב לא סחיר (מובנה או נגזר)
לגבי השקעה בנכס חוב מובנה לא סחיר או בנכס חוב נגזר לא סחיר (להלן - נכס חוב לא סחיר) - הצד הנגדי להשקעה והגורם אליו יש חשיפה בהשקעה, מדורגים בדירוג BBB- ומעלה על פי מודל דירוג פנימי או על ידי חברה מדרגת, והגוף המוסדי ביצע אנליזה, למעט אם הצד הנגדי להשקעה והגורם אליו יש חשיפה בהשקעה הם מדינת ישראל, בנק ישראל, מדינת חוץ מאושרת, מבטח או בנק בעלי בדירוג BBB- ומעלה; 
(4) לגבי השקעה בשותפות או בתאגיד שאינו סחיר - ניתנה הלוואת בעלים לצורך ההשקעה.
(2) אפשרות נוספת למתן הלוואה, השאלת נייר ערך והשקעה בנכס חוב לא סחיר
על אף האמור בפסקאות משנה (1)(א)(1),(2),(3), (5) ו- (ו) (ב),(ג) גוף מוסדי רשאי לתת הלוואה, להשקיע בנכס חוב לא סחיר או להשאיל נייר ערך, לפי העניין, ובלבד שהתקיימו כל אלה:
(1) הגוף המוסדי ביצע אנליזה בעצמו לפי פסקה 4(ה)(2) ("אנליזה") או לפי האפשרות המנויה בפסקאות משנה (1)(א)(2)(א) ו-(ב) לעיל. 
(2) הגוף המוסדי בחן את הצורך בקבלת בטוחה כנגד ההלוואה;
(3) היקף ההשקעות  אינו עולה יחד, על 3 אחוזים, מכל אחד מאלה, לפי העניין: 
(1) השווי המשוערך של נכסי המשקיע המוסדי;
(2) נכסים המוחזקים כנגד כל סוג התחייבות 10, 40 או 70 בנפרד. לעניין זה – "סוג התחייבות" – כמשמעותו בתקנה 28 לתקנות כללי השקעה;
(3) ההון העצמי המזערי הנדרש של חברה מנהלת.
(13) [bookmark: _Ref502744750][bookmark: _Toc502745009]הלוואה למבוטח או לעמית[footnoteRef:64] [64:  מקור: חוזר 2016-9-17, תחילה- 29 בספטמבר 2016.] 

בפסקה (1) - "כספים נזילים" - כספים שניתנים למשיכה לפי כל דין.
(1) כללים למתן הלוואה
(1) גוף מוסדי רשאי לתת הלוואה למבוטח או לעמית, כנגד יתרת החיסכון הצבורה שלו, למעט כספים בגין מרכיב הפיצויים, בהתקיים כל אלה: 
(1) סכום כל ההלוואות למבוטחים או לעמיתים הניתן כנגד כספי המשקיע המוסדי אינו עולה על 10 אחוזים מהשווי המשוערך של נכסיו.
(2) ניתנה הלוואה למבוטח או לעמית כנגד כספים נזילים, או כספים בפוליסת ביטוח שלא הוצאה על פי קופת ביטוח, סכום ההלוואה למבוטח או לעמית אינו עולה על 80 אחוזים מערך הפדיון בעת מתן ההלוואה או מהסכום העומד לזכותו בקופת הגמל בעת מתן ההלוואה, לפי העניין;
(1) ניתנה הלוואה לעמית כנגד כספים לא נזילים בקרן השתלמות – סכום ההלוואה לעמית אינו עולה על 50 אחוזים מהסכום העומד לזכותו בקרן ההשתלמות בעת מתן ההלוואה;
(2) ניתנה הלוואה למבוטח או לעמית כנגד כספים שאינם מנויים בפסקאות משנה (2) ו- (3) לעיל - סכום ההלוואה למבוטח או לעמית אינו עולה על 30 אחוזים מערך הפדיון בעת מתן ההלוואה או מהסכום העומד לזכותו בקופת הגמל בעת מתן ההלוואה, לפי העניין;
(3) ההלוואה ניתנת לתקופה שאינה עולה על שבע שנים;
(4) ההלוואה ניתנת בתנאים מסחריים רגילים ובהתאם לנוהל שקבעה ועדת ההשקעות של הגוף המוסדי לעניין זה;
(5) ההלוואה נושאת ריבית או הפרשי הצמדה וריבית בשיעורים שאינם פוחתים משיעור הריבית או הפרשי ההצמדה וריבית, לפי העניין, שמקבל הגוף המוסדי או שהיה יכול לקבל על הלוואות בתנאים זהים או דומים;
(6) המבוטח או העמית התחייב בכתב כלפי הגוף המוסדי לסלק את התשלומים כאמור;
(7) בתנאי ההלוואה נקבע כי המבוטח או העמית רשאי לפרוע את ההלוואה טרם מועד פירעונה בתנאים דומים לאלה הנהוגים לגבי הלוואות דומות.
(8) מועד תחילת פירעון ההלוואה (למעט בקרן השתלמות ובפוליסת ביטוח שלא הוצאה על פי קופת ביטוח) נקבע כלא יאוחר מתום השנה הראשונה ממועד מתן ההלוואה[footnoteRef:65]; [65:  תשלום קרן או ריבית ייחשבו כמועד תחילת פירעון ההלוואה.] 

(9) כספים שאינם צפויים להיות נזילים בעת מועד פירעונה הסופי של ההלוואה לא ייחשבו כבטוחה על ידי המשקיע המוסדי לצורך ההחלטה האם לתת את ההלוואה ולעניין קביעת תנאיה.
(2) ועדת השקעות של גוף מוסדי תבחן את אפיק ההלוואות למבוטחים ולעמיתים באותו אופן שבו נבחנת כל השקעה אחרת ותקבע נוהל להעמדת הלוואות למבוטחים ולעמיתים ולגבייתן. הנוהל יתייחס, לכל הפחות, לכל אלה:
(1) אופן הערכת יכולת ההחזר של הלווה וקביעת קריטריונים נחוצים לשם כך, כגון הקריטריונים הבאים:
(1) הכנסתו וכושר ההשתכרות של הלווה לרבות שיעור החזר ההלוואה מהכנסתו;
(2) נתונים נוספים המעידים על מצבו הפיננסי של הלווה (תדפיס חשבון בנק עדכני, הלוואות אחרות שנטל מעורבותו בבתי משפט, הוצאה לפועל, חשבון מוגבל וכיו"ב);
(3) מידע הזמין מכוח חוק נתוני אשראי, התשס"ב-2002;
(4) מידע אודות פירעון הלוואות קודמות אשר ניתנו ללווה על ידי הגוף המוסדי.
(2) קביעת המקרים שבהם נדרשות בטוחות, מיפוי בטוחות אפשריות שאותן ניתן לקבל כנגד ההלוואה, קביעת איכות הבטוחה וכללים לתמחורה.
(3) קביעת רמת הסיכון של ההלוואה וכללים לתמחורה בהתאם למאפייני הלווה, מאפייני ההלוואה עצמה וטיב הבטוחות.
(4) צעדים נדרשים לזיהוי מוקדם של כשלים אפשריים בפירעון עתידי של ההלוואה, וכן נהלים לדיווח, טיפול ומעקב על כשלים כאמור.
(5) הצעדים שיש לנקוט לצורך גביית כספי הקרן או הריבית במקרה שלא נפרעו במועדם, ולוחות הזמנים לביצועם, לרבות האפשרות של גביית ריבית פיגורים בגין תשלומים שלא נפרעו במועדם. 
(3) לא פרע מבוטח או עמית הלוואה שקיבל מאת הגוף המוסדי במועד שנקבע לכך במסמכי ההלוואה, יפעל הגוף המוסדי לפירעון ההלוואה בתוך 30 ימי עסקים ממועד הפירעון כאמור, בהתאם לנהלים שקבע לפי פסקת משנה (ב) ובכפוף להוראות כל דין.
(4) גוף מוסדי רשאי לתת הלוואה לפי פסקת משנה (א) לעיל גם למבוטח או לעמית הנמצאים במסלול אשר לא מאפשר נטילת הלוואה, לקבל הלוואה כנגד יתרת החיסכון הצבור שלו, ממסלול השקעה אחר באותה קופה המנוהלת על ידי הגוף המוסדי. כמו כן, רשאי גוף מוסדי לאפשר למבוטח או לעמית שעבר ממסלול השקעה אחד למסלול השקעה אחר באותה קופה המנוהלת על ידי הגוף המוסדי, להמשיך לשלם את ההלוואה שנטל במסלול הראשון על אף שעבר למסלול אחר. 
(5) גוף מוסדי ידווח לוועדת הביקורת אחת לרבעון אודות מצבת ההלוואות העדכנית של נושאי המשרה באותו רבעון; הדיווח יכלול פירוט אודות תנאי ההלוואה שניתנה לכל אחד מנושאי המשרה ואודות עמידת כל נושא משרה בתנאי פירעון ההלוואה.
(6) משקיע מוסדי ידווח לוועדת השקעות, אחת לשישה חודשים לפחות, אודות תהליכים שנערכו לבחינת הצורך בהפחתת שווי הנכס בהתייחס להלוואות למבוטחים ולעמיתים, ובתוצאותיהם וידווח את השיעור הכולל של הלוואות הנמצאות בפיגור ולא נפרעו במועדן; אחת לשנה לפחות ידווח משקיע מוסדי לוועדת השקעות את שיעור ההלוואות למבוטחים ולעמיתים מתוך כלל תיק הנכסים והתפתחות אפיק השקעה זה לאורך השנים.
(2) ראה עמדת ממונה– איסור גביית דמי טיפול בהלוואות[footnoteRef:66] [66:  מקור: מסמך שה. 2017-22527 מיום 3 בדצמבר 2017.] 

(14) [bookmark: _Toc502745010]הלוואה לסוכן ביטוח[footnoteRef:67] [67:  מקור: חוזר 2005-1-2 , תחילה- 1 בינואר 2005.] 

בסעיף קטן זה - "סוכן ביטוח" או "סוכן לווה" - לרבות סוכן הנשלט על ידם, או סוכן השולט בהם.

(1) משקיע מוסדי לא יהיה רשאי לתת הלוואה לסוכן ביטוח; היה סוכן הביטוח מבוטח או עמית של המשקיע המוסדי רשאי המשקיע המוסדי לתת לו הלוואה בהתאם להוראות סעיף קטן 4(יג). 
(2) מבטח יהיה רשאי לתת הלוואה לסוכן ביטוח כנגד התחייבויות שאינן תלויות תשואה בהתקיים אחד מאלה:
(1) המבטח העמיד כנגד ההלוואה הון עצמי בשיעור השווי המשוערך של ההלוואה בכל עת וההלוואה ניתנה בהתאם להוראות פסקאות משנה (ב)(1)(ג)-(ו) שלהלן.
(2) ההלוואה ניתנה בהתאם להוראות הבאות:
(1) תנאים ומגבלות כללים
(1) ועדת השקעות שאינן תלויות תשואה תהיה אחראית לקביעת המדיניות בנושא מתן הלוואות לסוכני ביטוח. המדיניות תקבע בהתאם להוראות המפורטות להלן. הועדה רשאית לקבוע תנאים נוספים על אלה הקבועים בהוראות האמורות. 
(2) הוועדה תפקח באופן שוטף על מתן ההלוואות לסוכני ביטוח ותנהל מעקב אחר יישום ההוראות והמגבלות שנקבעו. 
(3) המבטח וסוכן הביטוח יחתמו על הסכם הלוואה בכתב אשר יפרט את תנאי ההלוואה. המבטח והסוכן יהיו רשאים לחתום על הסכם מסגרת כללי להלוואות לסוכן, אליו יצורף נספח פרטני בגין כל הלוואה.
(4) לפחות אחת לשנה יעביר המבטח לסוכן הביטוח, העתק מלוח הסילוקין של ההלוואה בהתאם לתנאיה. 
(5) המבטח ינהל תיק לווה לכל סוכן ביטוח במסגרתו ישמרו החישובים לפיהם נקבעו תנאי כל הלוואה וסכום ההלוואה, וכן כל מידע רלוונטי אחר הנוגע ללווה. 
(6) הלוואה לסוכן ביטוח תינתן בתנאים מסחריים רגילים. שיעור הריבית על ההלוואה יקבע בהתאם לתנאי השוק וסיכון הלווה.
(7) הלוואה לסוכן ביטוח אשר אינה עומדת, בכל עת, בהוראות סעיף קטן 4(יד), תראה כנכס המוחזק על ידי המבטח בניגוד לתקנות ההשקעה ומשום כך תהווה נכס בלתי מוכר, כהגדרתו בתקנות הון עצמי של חברת ביטוח.
(2) הלוואה תינתן, בהתקיים אחד מאלה:  
(1) כנגד ההלוואה תועמד ערבות בלתי מותנית, שניתנה מבנק המדורג BBB ומעלה.
(2) ההלוואה דורגה בדירוג BBB ומעלה.
(3) ההלוואה היא בשעבוד פוליסת ביטוח חיים בהתאם להוראות הדין הרלבנטיות.
(4) כבטחון להחזרת ההלוואה נרשמה לטובת המבטח משכנתה ראשונה. 
(5) כבטחון להחזרת ההלוואה שועבד כלי רכב בכפוף לתנאים הבאים:
(1) ההלוואה ניתנה לתקופה שאינה עולה על 3 שנים.
(2) סכום ההלוואה אינו עולה על 50 אחוזים מערך כלי הרכב ביום מתן ההלוואה. ערך כלי הרכב יקבע בהתאם למחירון. לעניין זה, "מחירון" - קובץ מחירים וכללים שיטתי, מקצועי ובלתי תלוי המשמש לקביעת ערך שוק של כלי רכב מכל הדגמים בין קונה מרצון ומוכר מרצון ואשר מתפרסם ומתעדכן באופן סדיר, ושניתן לעיין בו בכל עת.
(3) הלוואות לזמן ארוך לסוכן לווה
היה סוכן הביטוח גם סוכן לווה, יהיה רשאי המבטח לתת לו הלוואות, נוסף על האמור בפסקת משנה (2)(ב)(2) לעיל, בתנאי שכנגד ההלוואה עומד כבטוחה תזרים המזומנים הנובע מעמלות שצפוי הסוכן לקבל מהמבטח בגין פוליסות שנמכרו קודם למתן ההלוואה בענף ביטוח חיים ובענף ביטוח מפני מחלות ואישפוז ובכפוף לכל אלה:
(1) סכום ההלוואה (לפני היוון) אשר מבטח רשאי לתת לסוכן לווה לא יעלה על מכפלת הסכומים המפורטים להלן:
(1) 50 אחוזים מתזרים העמלות העתידי נטו (לא כולל מס ערך מוסף) שצפוי המבטח לשלם בגין פוליסות ביטוח שנמכרו על ידי הסוכן הלווה. ועדת ההשקעות תהא רשאית מטעמים מיוחדים שנרשמו בפרוטוקול הדיון ובכפוף לדיווח לדירקטוריון, להגדיל את השיעור האמור ל – 60 אחוזים;
(2) שיעורי ההישרדות (פוליסות שאינן מבוטלות) השנתיים הצפויים של פוליסות הביטוח בגינן משולמות העמלות, ובלבד שהשיעור האמור לא יעלה על 85 אחוזים.  
(2) תזרימי העמלות העתידיים כמפורט לעיל יהוונו בריבית שוק בהתאם להחלטת ועדת ההשקעות. 
(3) משך החיים הממוצע (להלן - מח"מ) של ההלוואה לא יעלה על 4 שנים.
(4) המבטח יקבל שעבוד או משכון מדרגה ראשונה בלבד על תזרים העמלות הצפוי להיות משולם על ידו לסוכן הלווה, ותהא לו זכות קיזוז אוטומטית כנגד תשלומים שוטפים של העמלות במקרה של אי פירעון ההלוואה במועד. 
(5) פירעון קרן ההלוואה יתחיל לא יאוחר מתום שנה מיום מתן ההלוואה.
(6) לוח הסילוקין שיקבע להלוואה יהא תואם, ככל האפשר, לתזרים העמלות הצפוי של הסוכן, אשר משועבד כבטוחה להלוואה.
(4) הלוואות לזמן קצר לסוכן לווה
היה סוכן הביטוח גם סוכן לווה, רשאי המבטח לתת לו, נוסף על האמור בפסקאות
 (2) ו-(3) לעיל, הלוואה המקיימת אחד מאלה: 
(1) מועד פירעונה הסופי של  ההלוואה  אינו מאוחר משלושה חודשים מהמועד בו ניתנה.
(2) ההלוואה ניתנה לתקופה שאינה עולה על 12 חודשים, ובלבד שסכומה אינו עולה על 75 אחוזים מהעמלות הנובעות מפוליסות שנמכרו בביטוח כללי ואשר חשבון העו"ש של הסוכן טרם זוכה בגינן.
(5)  מגבלות כמותיות
(1) על הלוואות לסוכן לווה בהתאם להוראות פסקה (3) יחולו המגבלות הבאות:
(1) סכום כל ההלוואות לסוכן לווה, המוחזקות כנגד כל התחייבויות המבטח, לא יעלה, בכל עת,  על 10 אחוזים מההון העצמי של המבטח. 
(2) סכום כל ההלוואות לכל הסוכנים הלווים, המוחזקות כנגד כל התחייבויות המבטח, לא יעלה, בכל עת,  על 25 אחוזים מההון העצמי של המבטח.
(2) על הלוואות לסוכן לווה בהתאם להוראות פסקה (4) יחולו המגבלות הבאות:
(1) סכום כל ההלוואות לסוכן לווה, המוחזקות כנגד כל התחייבויות המבטח, לא יעלה, בכל עת,  על 1 אחוז מההון העצמי של המבטח. 
(2) סכום כל ההלוואות לכל הסוכנים הלווים, המוחזקות כנגד כל התחייבויות המבטח, לא יעלה, בכל עת,  על 5 אחוזים מההון העצמי של המבטח. 
(3) סכום כל ההלוואות לסוכן ביטוח (לרבות כסוכן לווה) בהתאם להוראות פסקאות משנה (2)-(4) לא יעלה, בכל עת, על המגבלות הכמותיות שנקבעו בתקנות ההשקעה, לרבות המגבלות בנוגע להשקעה במנפיק בודד, לווה בודד וקבוצת לווים.
(4) מבטח יהא רשאי להעניק הלוואות נוספות לסוכן ביטוח שקיבל הלוואות לפני 1 בינואר 2005 אך ורק אם סכום כל ההלוואות לסוכן האמור לא יעלה על הסכומים המותרים בהוראות אלו.


5. [bookmark: _Toc502745011]כללי השקעה
(1) [bookmark: _Toc502745012]אנליזה כתובה שאושרה על ידי ועדת ההשקעות[footnoteRef:68] [68:  מקור: מהדורה שנייה של החוזר המאוחד- פרק ניהול נכסי השקעה, תחילה- 10 ביוני 2014.] 

גוף מוסדי רשאי להשקיע בנכס בהתקיים כל אלה: 
(1) נערכה אנליזה כתובה בהתאם לנוהל ולהיקף שאושר על ידי ועדת השקעות רלבנטית, לגבי סוגי נכסים שנדרשת להם הכנת אנליזה כתובה, והכול בהתאם להחלטת ועדת ההשקעות. לגבי אגרות חוב הכפופות להוראות סעיף קטן 4(ג) ("הוראות לעניין השקעת גופים מוסדיים באיגרות חוב לא ממשלתיות") לא יחולו הוראות סעיף זה, אלא יחולו הוראות פסקה 4(ג)(3) או (4) לפי העניין.
(2) ניתן יהיה לבצע את האנליזה גם באמצעות גורם שאינו עובד הגוף המוסדי ובלבד שהגוף המוסדי מוודא שהאנליזה עומדת בנוהל שאושר על ידי ועדת ההשקעות. 
(3) גוף מוסדי יהא רשאי, בכפוף לנוהל ועדת ההשקעות הרלבנטית, לרכוש נכס בשוק המשני שוועדת ההשקעות החליטה שיש להכין בגינו אנליזה, ללא הכנה של אנליזה כתובה ובלבד ששווי כלל הנכסים כאמור שלא הוכנה בגינם אנליזה, לא יעלה בכל עת על 5 אחוזים משווי סך הנכסים הסחירים שלגביהם החליטה ועדת ההשקעות שיש לבצע אנליזה. ביחס להתחייבויות שאינן תלויות תשואה – השווי כאמור לא יעלה על 5 אחוזים מן ההון העצמי של הגוף המוסדי.
(2) [bookmark: _Toc502745013] תיעוד[footnoteRef:69] [69:  מקור: מהדורה שנייה של החוזר המאוחד - פרק ניהול השקעות, תחילה- 10 ביוני 2014. הכוונה לכל העסקאות שבוצעו (לרבות דוחות ופרוטוקולים) לפי הוראות החוזר המאוחד- פרק ניהול נכסי השקעה.] 

גוף מוסדי ישמור תיעוד של עסקאות שביצע ושל דוחות ופרוטוקולים של דיונים הנדרשים על פי הוראות הממונה על שוק ההון והוראות הדין, לתקופה של שבע שנים לפחות.
(3) [bookmark: _Toc502745014]חריגה משיעורי השקעה[footnoteRef:70] [70:  מקור: חוזר 2016-9-17, תחילה- 29 בספטמבר 2017.] 

(1) משקיע מוסדי יתקן חריגה מהוראות שנקבעו בתקנות כללי השקעה או בהוראות סעיפים 5 ו- 6 ובהוראות סעיפים קטנים 4 (יב)- 4(יד) בהתאם לנוהל שיקבע המשקיע המוסדי לעניין זה. 
(2) נוהל כאמור יתייחס, בין היתר, לכל אלה: 
(1) דיווחים נדרשים לגורמים רלבנטיים אודות חריגה, לרבות התייחסות לסיבה שבגינה נוצרה, לסוג הנכס בגינו נוצרה, להיקפה ולגבי משך הזמן הדרוש לתיקונה.
(2) מדיניות לגבי הזמן הדרוש לתיקון חריגה, שלא יעלה על הקבוע בפסקה (3) להלן.
(3) משקיע מוסדי יתקן חריגה מהוראות שנקבעו בתקנות כללי השקעה או בהוראות סעיפים 5 ו -6 ובהוראות סעיפים קטנים 4(יב)-4(יד), כמפורט להלן:
(1) חריגה בשל השקעה חדשה (להלן - חריגה אקטיבית) - בתוך תקופה של חמישה ימי עסקים מהמועד בו התגלתה החריגה; 
(2) חריגה שאינה בשל השקעה חדשה (להלן - חריגה פאסיבית) -
(1) בפיקדון, בהלוואה לא סחירה או באיגרת חוב לא סחירה - עד מועד הפדיון, אלא אם קבעה אחרת וועדת ההשקעות; 
(2) בניירות ערך סחירים של צדדים קשורים - בתוך תקופה שאינה עולה על שלושה חודשים מהמועד שבו נוצרה החריגה;
(3) בהשקעה אחרת שאינה מנויה בפסקאות משנה (1) ו-(2) לעיל - בתוך תקופה שאישרה ועדת ההשקעות של המשקיע המוסדי. 
(4) משקיע מוסדי יתעד את כל סוגי החריגות (אקטיבית או פאסיבית) וישמור תיעוד זה לתקופה של שבע שנים; התיעוד יכלול לכל הפחות את המידע הנדרש לפי פסקת משנה (5)(ב) להלן.
(5) דיווח לממונה
(1) משקיע מוסדי ידווח לממונה על חריגה אקטיבית או חריגה פאסיבית מהותית בתוך עשרה ימי עסקים מהמועד שבו התגלתה החריגה לראשונה; "חריגה פאסיבית מהותית" - כפי שהוגדרה על ידי וועדת השקעות של המשקיע המוסדי. 
(2) הדיווח יתייחס, בין היתר, לכל אלה: 
(1) סוג החריגה - אקטיבית או פאסיבית מהותית;
(2) סוג הנכס שבגינו נוצרה החריגה;
(3) תיאור החריגה לרבות הפנייה לתקנה בתקנות שבגינה נוצרה החריגה;
(4) היקף החריגה;
(5) הסיבה לחריגה;
(6) מועד היווצרות החריגה ומועד תיקונה;
(7) סכום דמי הניהול שלא נגבו, לפי העניין, ממבוטחים או מעמיתים לפי הוראות פסקת משנה (6) להלן;
(8) סכום כספי שהוחזר למבוטחים או לעמיתים לפי הוראות פסקה (ז) להלן.
(6) החזר דמי ניהול 
(1) לגבי חריגה פאסיבית - לא תוקנה חריגה מהוראות שנקבעו בתקנות בתוך התקופה שנקבעה בפסקת משנה (3)(ב) לעיל, לא ייגבו דמי ניהול ממבוטחים או מעמיתים בעד הימים שמתום התקופה שנקבעה בפסקת משנה (3)(ב) ועד למועד שבו תוקנה החריגה, בגין האחזקות החורגות של המשקיע המוסדי או קבוצת המשקיעים, לפי העניין, בנכס שבו נוצרה החריגה; נגבו דמי ניהול כאמור, יוחזרו דמי הניהול לנכסי המשקיע המוסדי. 
(2) לגבי חריגה אקטיבית - לא תוקנה החריגה תוך 5 ימי עסקים מהמועד בו נוצרה החריגה, לא ייגבו דמי ניהול ממבוטחים או מעמיתים בעד הימים שמתום התקופה של 5 ימי עסקים מהמועד בו נוצרה החריגה ועד למועד שבו תוקנה החריגה, בגין האחזקות החורגות של המשקיע המוסדי או קבוצת המשקיעים, לפי העניין, בנכס שבו נוצרה החריגה; נגבו דמי ניהול כאמור, יוחזרו דמי הניהול לנכסי המשקיע המוסדי. 
(3) על אף האמור בפסקאות משנה (א) ו- (ב) לעיל, חברה מנהלת של קופת גמל ענפית תהיה רשאית לגבות דמי ניהול אך לא תצרף אליה עמיתים חדשים עד למועד שבו תוקנה החריגה.
(7) החזר כספי בעד הפסד 
נוצר למשקיע מוסדי הפסד בשל חריגה אקטיבית – תחזיר החברה המנהלת לנכסי קופות הגמל שבניהולה או המבטח לנכסים המוחזקים על ידו לכיסוי התחייבויות תלויות תשואה, לפי העניין, את סכום ההפסד הנומינלי בגין הנכס שיצר את החריגה כאשר חישוב הסכום בגין ההחזקות החורגות ייעשה החל מהמועד שבו נוצרה החריגה ועד למועד שבו תוקנה. פסקת משנה זו לא תחול על קופת גמל ענפית. 
(8) נכסים בהם השקיע מבטח כנגד התחייבויות שאינן תלויות תשואה שההשקעה בהם חורגת משיעורי ההשקעה וממגבלות ההשקעה המותרים לפי התקנות, ייחשבו כנכסים בלתי מוכרים כהגדרתם בתקנות הון עצמי של חברת ביטוח.
(4) [bookmark: _Toc502745015]מינוי דירקטור בתאגיד מכוח החזקת אמצעי שליטה של גוף מוסדי בתאגיד[footnoteRef:71] [71:  חוזר: 2016-9-7, תחילה- 29 בספטמבר 2017.] 

(1) גוף מוסדי רשאי למנות דירקטור בתאגיד מסוים מכוח החזקת אמצעי שליטה בו (להלן - דירקטור מטעם הגוף המוסדי), לאחר שהמינוי אושר על ידי ועדת ההשקעות הרלוונטית של הגוף המוסדי.
(2) שכר וכל טובת הנאה אחרת אשר הדירקטור מטעם הגוף המוסדי זכאי לקבל, הועברו לגוף המוסדי או למשקיע המוסדי ונוספו לנכסי הגוף המוסדי או לנכסי המשקיע המוסדי, לפי העניין; ואולם, מגבלה זו לא תחול לגבי דירקטור שאינו עובד הגוף המוסדי או נושא משרה בו או בתאגיד שהוא צד קשור לגוף המוסדי.
(3) גוף מוסדי רשאי להמליץ על זהות דירקטור שימונה על ידי בעל שליטה בתאגיד מסוים, מכוח הסכם הצבעה להגנת זכויות מיעוט גרידא. דהיינו, הסכם הצבעה חד צדדי שבו התחייב בעל שליטה לתמוך במועמד לדירקטוריון שיומלץ על ידי גוף מוסדי, ללא התחייבות מקבילה מצד הגוף המוסדי להצביע בעד דירקטורים שיומלצו על ידי בעל השליטה, לא ייחשב כשלעצמו כיוצר שליטה של גוף מוסדי בתאגיד.
(5) [bookmark: _Toc502745016]מסלול השקעה מתמחה[footnoteRef:72] [72:  חוזר: 2016-9-7, תחילה- 29 בספטמבר 2017.] 

במסלול השקעה מתמחה, רשאי משקיע מוסדי להחזיק בניירות ערך של תאגיד מסוים, להפקיד פיקדונות באותו תאגיד או להעניק לו הלוואות עד 10 אחוזים מהשווי המשוערך של נכסי המסלול ורשאי הוא להחזיק בניירות ערך של קבוצת תאגידים, להפקיד פיקדונות באותה קבוצה או להעניק לה הלוואות עד 15 אחוזים מהשווי המשוערך של נכסי המסלול. 
(6) [bookmark: _Ref502744791][bookmark: _Toc502745017]מסלול השקעה מתמחה מחקה מדד [footnoteRef:73] [73:  חוזר: 2016-9-7, תחילה- 29 בספטמבר 2017.] 

בסעיף קטן זה, "מסלול השקעה" – מסלול השקעה מתמחה מחקה מדד.
(1) משקיע מוסדי רשאי להשקיע כספי מבוטחים או עמיתים במסלול השקעה בהתקיים כל אלה:
(1) ועדת ההשקעות של המשקיע המוסדי אישרה מראש את התנאים על פיהם יושקעו כספי המבוטחים או העמיתים במסלול ההשקעה.
(2) החזקה בניירות ערך של תאגיד מסוים, אינה עולה על חלקו של התאגיד במדד.
(3) החזקה בניירות ערך של קבוצת תאגידים, אינה עולה על חלקה של קבוצת התאגידים במדד. 
(4) החזקה בתעודות סל שהונפקו על ידי תאגיד מסוים, תאגידים הנשלטים על ידו, בעל שליטה בו ותאגידים הנשלטים על ידי בעל השליטה, אינו עולה על 25 אחוזים מהשווי המשוערך של נכסי המסלול.
(5) החזקה ביחידות בקרן מסוימת או בקרן חוץ מסוימת אינה עולה על 15 אחוזים מהשווי המשוערך של נכסי המסלול ובלבד שסך כל ההשקעה בכל היחידות של מנהל קרנות מסוים כמשמעותו בסעיף 4 לחוק השקעות משותפות בנאמנות או בקרנות חוץ של מנהל השקעות קרנות חוץ מסוים או של תאגיד שהנפיק את קרנות החוץ, אינו עולה 25 אחוזים מהשווי המשוערך של נכסי המסלול.
(6) החזקה במזומנים ובשווה מזומנים בשיעור שלא יעלה על 40 אחוזים מסך כל נכסיו המשוערכים של המסלול ובלבד שיופקדו בבנק בישראל שמדורג בדירוג AA- לפחות.
(7) המדד המהווה בסיס למעקב (להלן - מדד הייחוס) הוא מדד פומבי המפורסם על ידי הבורסה, בורסת חוץ, שוק מוסדר, מערכת מידע אלקטרונית "בלומברג" או "רויטרס" או מערכת מידע מוכרת אחרת המפרסמת שערי מדדים אשר הנכסים הכלולים בהם נסחרים בבורסה, בבורסת חוץ או בשוק מוסדר. 
(8) מדד הייחוס אינו כולל ניירות ערך שהונפקו על ידי המשקיע המוסדי עצמו או על ידי קבוצת המשקיעים שבה נכלל המשקיע המוסדי, אם ניירות הערך כאמור מהווים יותר מ-20 אחוזים מהרכב המדד.
(9) השקעת הכספים היא בהתאם להרכב המדד. השקעות בניירות ערך של צדדים קשורים למשקיע המוסדי הכלולים במדד הייחוס יבוצעו רק במסגרת בורסה, בורסת חוץ או שוק מוסדר.
(2) על אף האמור בסעיף קטן 6(ב)(2)(א)-(ג) ("השקעה בצד קשור ובבעל עניין") להלן, משקיע מוסדי רשאי להשקיע את כספי מסלול ההשקעה בניירות ערך הכלולים במדד הייחוס שהונפקו על ידי תאגיד המנוי להלן: 
(1) השולט או המחזיק ב- 20 אחוזים או יותר מסוג מסוים של אמצעי שליטה במשקיע המוסדי.
(2) המנהל את השקעותיו של המשקיע המוסדי.
(3) השולט או המחזיק ב- 20 אחוזים או יותר מסוג מסוים של אמצעי שליטה באדם המנהל את השקעותיו של המשקיע המוסדי.
(3) השקיע משקיע מוסדי בנייר ערך כאמור בפסקת משנה 1(ח) או בפסקה (2) לעיל, לא יהיה רשאי המשקיע המוסדי להשתתף באסיפת בעלי מניות ומחזיקי אג"ח של תאגיד שבו למשקיע המוסדי קיימת זכות הצבעה מכוח החזקת נייר ערך זה.
(4) הוראות פסקאות 6(ב)(1) ו-(3) ("השקעה בצד קשור ובבעל עניין") להלן לא יחולו על מסלול השקעה מתמחה מחקה מדד.
(7) [bookmark: _Ref502744650][bookmark: _Toc502745018]השקעה בשותפות ובזכות במקרקעין באמצעות תאגיד שאינו שותפות[footnoteRef:74] [74:  חוזר: 2016-9-7, תחילה- 29 בספטמבר 2017.] 

(1) גוף מוסדי או קבוצת משקיעים רשאים להשקיע בשותפות בשיעור העולה על 20 אחוזים מהזכויות בשותפות ועד שיעור של 49 אחוזים מהזכויות בשותפות וכן רשאים להחזיק בזכויות במקרקעין או לנהל את הזכויות במקרקעין המוחזק על ידי הגוף המוסדי באמצעות תאגיד שאינו שותפות (להלן - תאגיד נדל"ן) בשיעור העולה על 20 אחוזים מסוג מסוים של אמצעי שליטה בתאגיד נדל"ן ועד שיעור של 49 אחוזים מסוג מסוים של אמצעי שליטה בתאגיד נדל"ן, ובלבד שהתקיימו התנאים הבאים: 
(1) השווי המשוערך הכולל של ההשקעות בשותפויות ובתאגידי נדל"ן אינו עולה, לפי העניין, במצטבר על 6 אחוזים, מאחד מאלה:
(1) השווי המשוערך של נכסי משקיע מוסדי.
(2) הכספים המוחזקים כנגד כל סוג התחייבות 10, 40 או 70 בנפרד.
(3) ההון העצמי המזערי הנדרש של חברה מנהלת.
(2) התקיים אחד מאלה:
(1) לגבי תאגיד נדל"ן - 
(1) הגוף המוסדי או קבוצת המשקיעים אינם שולטים בתאגיד הנדל"ן. 
(2) הגוף המוסדי או קבוצת המשקיעים רשאים - 
(1) לקבל החלטות הקשורות להגנה על זכויותיהם;
(2) להטיל וטו לגבי החלטות עסקיות מהותיות הנוגעות לתאגיד הנדל"ן.
(2) לגבי שותפות – 
(1) השותפים המוגבלים אינם חייבים בחובות השותפות או השותפויות שנשלטות על ידי השותפות, מעבר לסכום שהתחייבו להשקיע בשותפות והסכומים שקיבלו מהשותפות.
(2) הגוף המוסדי הוא שותף מוגבל בשותפות והוא אינו שותף בקבלת החלטות ההשקעה של השותפות ואינו שותף בניהולה, למעט החלטות שעניינן הוא הגנה על זכויות הגוף המוסדי בשותפות ולמעט הטלת וטו לגבי החלטות עסקיות מהותיות הנוגעות לשותפות.
(3) הגוף המוסדי אינו מחזיק בסוג מסוים של אמצעי שליטה בשותף הכללי שהוא תאגיד, ואולם רשאי הגוף המוסדי להחזיק בזכות להשתתף ברווחי השותף הכללי או בזכות לקבל מיתרת נכסי השותף הכללי בעת פירוק.
(2) גוף מוסדי רשאי לבצע השקעה החורגת מהשיעור האמור בפסקת משנה (1)(א) לעיל ובלבד שיראו את ההשקעות שעשתה השותפות או תאגיד הנדל"ן כאמור, לעניין התקנות והוראות סעיף 5 כאילו נעשו במישרין בידי הגוף המוסדי או קבוצת המשקיעים, לפי העניין[footnoteRef:75]. יובהר כי גוף מוסדי רשאי לקבוע כי יראו בהשקעה מסוימת כאמור בפסקה (1) לעיל כאילו נעשתה במישרין בידי הגוף המוסדי והשקעה כאמור לא תיכלל במגבלת 6 אחוזים שנקבעה בפסקת משנה (1)(א) לעיל.  [75:  לדוגמא, אם היקף ההשקעות בשותפויות שעומדות בתנאים הקבועים בסעיף 5.6(א) הוא 2 אחוזים מהשווי המשוערך של נכסי גוף מוסדי והיקף ההשקעות בתאגידי נדל"ן שעומדים בתנאים הקבועים בסעיף 5.6(א), הוא 3 אחוזים מהשווי המשוערך של נכסי הגוף המוסדי, שיעור ההשקעה הכולל הוא 5 אחוזים. לכן, ההשקעה האחרונה שביצע הגוף המוסדי בשותפות או בתאגיד הנדל"ן חורגת ממגבלת 6 אחוזים. לפיכך, יש לראות את ההשקעה האחרונה שביצע הגוף המוסדי בשותפות או בתאגיד הנדל"ן לעניין התקנות וההוראות השונות כאילו נעשו במישרין על ידי הגוף המוסדי או קבוצת המשקיעים. כך למשל, יש לבדוק שנכסי השותפות או תאגיד הנדל"ן נקיים משעבוד, כאמור בתקנה 21 לתקנות כללי השקעה ושעל נכסי התאגיד יחולו הוראות העוסקות באשראי. יובהר כי בדוחות השונים (לדוגמא דוחות כספיים או רשימת נכסים רבעונית) שמציג גוף מוסדי יש להציג את השותפות או את תאגיד הנדל"ן ולא את נכסי השותפות או נכסי תאגיד הנדל"ן. גם כאשר הגוף המוסדי בחר "לשקף" את השקעתו בשותפות או בתאגיד נדל"ן על מנת לא להכליל השקעה זו במסגרת מגבלת 6 אחוזים, עליו לוודא שהשקעות השותפות או תאגיד הנדל"ן מקיימות את הוראות התקנות והחוזר, אך בדוחות השונים הוא יציג את השותפות או את תאגיד הנדל"ן.] 

(3) גוף מוסדי ידווח לממונה על השקעה כאמור בפסקה (2) בתוך עשרה ימי עסקים מהמועד שבו בוצעה ההשקעה. הדיווח יתייחס, בין היתר, לתיאור ההשקעה, לסכום ההשקעה ולאחוז ההשקעה בשותפות או בתאגיד הנדל"ן, להעדר קבלת אשראי מכל סוג שהוא ולהעדר שעבוד על נכסי השותפות או תאגיד הנדל"ן. 
(4) עלה שיעור ההשקעה של גוף מוסדי או קבוצת משקיעים בשותפות או בתאגיד נדל"ן בשל השקעה חדשה על 49 אחוזים מהזכויות בשותפות או מאמצעי שליטה בתאגיד הנדל"ן, יראו את ההשקעות שעשתה השותפות או תאגיד הנדל"ן כאמור, לעניין התקנות והוראות הממונה, כאילו נעשו במישרין בידי הגוף המוסדי או קבוצת המשקיעים, לפי העניין, לרבות הצגת השקעות השותפות או תאגיד הנדל"ן כהשקעות הגוף המוסדי או קבוצת המשקיעים, לפי העניין, באופן יחסי להחזקותיו בשותפות או בתאגיד הנדל"ן.
(5) השקעה בקרן השקעה לא סחירה המורכבת ממספר תאגידים או שותפויות
(1) גוף מוסדי או קבוצת משקיעים רשאים להשקיע בקרן השקעה לא סחירה המורכבת ממספר תאגידים או שותפויות (להלן - הקרן), כך שחלקם יימדד באופן יחסי לסך הכספים שגייסה הקרן, אם התקיימו התנאים הבאים:
(1) פעילות הקרן במסגרת של מספר תאגידים או שותפויות נעשית משיקולים רגולטוריים או משפטיים;
(2) לכל התאגידים או השותפויות המרכיבים את הקרן קיים אותו שותף כללי או צד קשור אליו.
(3) אין הבדלים מהותיים בין הסכמי השותפויות (למעט הבדלים הנובעים מסביבה חוקית שונה של המשקיעים ושל השותפויות או משונות באופן חישוב דמי ניהול או באופן חישוב דמי הצלחה);
(4) על פי הסכמי השותפות כל השותפויות המרכיבות את הקרן פועלות ומשקיעות בכל עת ביחד, בהתאם לאותה מדיניות השקעות, לפי חלקם היחסי של השותפים בסך נכסי הקרן, למעט אם לא ניתן לעשות כן בגלל מגבלה של אחד או יותר מהשותפים;
(5) הגוף המוסדי אינו שותף בקבלת החלטות ההשקעה של הקרן ואינו שותף בניהולה למעט החלטות שעניינן הוא הגנה על זכויות הגוף המוסדי כשותף מוגבל;
(6) השותפות בה משקיע הגוף המוסדי רשומה כדין בישראל או במדינת חוץ מאושרת.
(2) לא התקיימו התנאים המפורטים בפסקת משנה (א) לעיל, תחושב ההשקעה לפי חלקו של הגוף המוסדי בשותפות הבודדת ולא בסך השקעות הקרן.
(3) עלה שיעור ההשקעה של הגוף המוסדי או קבוצת המשקיעים על 20 אחוזים מהכספים המנוהלים על ידי הקרן, יחולו על השקעות אלה ההוראות הקבועות בסעיף קטן 5(ז) פסקאות (1) עד (4) ("השקעה בשותפות ובזכות במקרקעין באמצעות תאגיד שאינו שותפות") לעיל, לפי העניין. 
(6) האמור בפסקאות (5)(א) ו- (ב) לעיל, יחול בשינויים המחויבים, על השקעת גוף מוסדי או קבוצת משקיעים בקרן חוץ המנפיקה יחידות או מניות מסוגים שונים, לרבות באמצעות תאגידים שונים. עלה שיעור ההחזקה של הגוף המוסדי או קבוצת המשקיעים על 20 אחוזים מהיחידות בקרן יחולו הוראות תקנה 12(ב) לתקנות כללי השקעה.
(8) [bookmark: _Toc502745019]ראה עמדת ממונה – איסדא [footnoteRef:76] [76:  מקור: מסמך שה. 2016-1782 מיום 19 בינואר 2016.] 



6. [bookmark: _Toc502745020]צדדים קשורים[footnoteRef:77] [77:  מקור: חוזר כללי השקעה החלים על גופים מוסדיים, תחילה – 29 בספטמבר 2016.] 

בסעיף זה, "עסקה  עם צד קשור או באמצעותו" - למעט עסקאות אלה: (1) שכירת נכס מצד קשור או השכרת נכס לצד קשור והוצאות נלוות בגין שכירה או השכרה כאמור ובלבד שלעסקה זו התקבל אישור מראש ובכתב של רוב הנציגים החיצוניים שחברים בוועדת השקעות; (2) עסקאות המוסדרות בדין ספציפי; (3) עסקאות שאינן בתחום ההשקעות.
(1) [bookmark: _Toc502745021]עסקה עם צד קשור או באמצעותו 
(1) משקיע מוסדי רשאי לעשות עסקה עם צד קשור או באמצעותו, כאמור בתקנה 23 לתקנות כללי השקעה ובלבד שלאותה עסקה ניתן אישור מראש ובכתב של רוב הנציגים החיצוניים שחברים בוועדת ההשקעות של המשקיע המוסדי. 
(2) במסגרת תהליך האישור יתייחסו הנציגים החיצוניים, בין היתר, לאלה: 
(1) היקף העסקאות שבוצעו במהלך השנה הקלנדארית שבה מאושרת העסקה, עם כל הצדדים הקשורים הרלוונטיים לעסקה;
(2) השתתפות משקיעים מוסדיים אחרים שאינם נמנים על קבוצת המשקיעים של המשקיע המוסדי בעסקה האמורה ואם השתתפו משקיעים מוסדיים אחרים - אחידות התנאים החלים על כל המשתתפים לרבות לחוסר אחידות, ככל שקיימת.
(3) פסקאות (1) ו- (2) לעיל לא יחולו על עסקה עם צד קשור כאשר העסקה עם צד קשור היא גם השקעה בצד קשור כאמור בסעיף קטן 6(ב)(4)(א)ו-(ב) ("השקעה בצד קשור ובבעל עניין") להלן.
(4) על אף האמור בפסקאות (1) ו-(2) לעיל, משקיע מוסדי לא יעשה עסקה עם צד קשור ולא ישאיל ניירות ערך לצד קשור או באמצעותו, הנמנה על אחד מאלה:
(3) ששולט במשקיע המוסדי או מי שמחזיק עשרה אחוזים או יותר מאמצעי השליטה בו;
(4) גוף מוסדי אחר[footnoteRef:78] הנמנה על אותה קבוצת משקיעים של המשקיע המוסדי; ואולם רשאי יהיה לעשות עם גוף מוסדי כאמור עסקת ביטוח לנכסי המשקיע המוסדי בתנאי שוק ובכפוף לאישור כאמור בפסקת משנה (5)(ב) להלן ורשאי יהיה לנכות את פרמיית הביטוח מנכסי המבוטחים או העמיתים; [78:  לדוגמה, אסור לבצע עסקאות בין שני מסלולים או בין שתי קופות גמל באותה קבוצת משקיעים.] 

(5) גוף מוסדי שהשקעותיו מנוהלות על ידי אותו אדם שמנהל את השקעות המשקיע המוסדי וביחס לכספים שמנוהלים על ידי אותו אדם עבור המשקיע המוסדי. 
(5) על אף האמור בפסקה (4) לעיל, משקיע מוסדי רשאי לעשות עסקה עם חברה מנהלת או עם מבטח לגבי כספים המוחזקים כנגד התחייבויות שאינן תלויות תשואה הנמנים על אותה קבוצת המשקיעים ובהתקיים כל אלה: 
(1) מטרת העסקה היא מכירת נכס של המשקיע המוסדי לחברה המנהלת או למבטח;
(2) התקבל אישור מראש ובכתב של רוב הנציגים החיצוניים החברים בוועדת ההשקעות;
(3) ועדת ההשקעות השתכנעה כי קיימות נסיבות חריגות והעסקה נעשית לטובת המבוטחים או העמיתים; 
משקיע מוסדי ידווח לממונה אחת לרבעון על עסקאות אלה; הדיווח יימסר לממונה תוך 10 ימי עסקים מתום הרבעון ויכלול, בין היתר, את המידע הבא: הסיבות לביצוע העסקה, סכום העסקה, המועד שבו בוצעה העסקה, זהות הנכס הנמכר ושמות הנציגים החיצוניים שאישרו את ביצוע העסקה. 
(6) הוראות פסקאות (1) עד (5) לא יחולו על חברה מנהלת של קופת גמל מרכזית לפיצויים, כאמור בסעיף 47ו(א) לחוק הבנקאות רישוי, ואולם אין באמור כדי לגרוע מתחולת הוראות תקנה 23 לתקנות כללי השקעה, על חברה מנהלת כאמור. 
(2) [bookmark: _Ref502743216][bookmark: _Ref502744614][bookmark: _Ref502744721][bookmark: _Toc502745022]השקעה בצד קשור ובבעל עניין 
משקיע מוסדי רשאי להשקיע בצד קשור, כאמור בתקנה 23 לתקנות כללי השקעה, בהתקיים כל אלה:
(1) סך ההשקעה של המשקיע המוסדי בכל הצדדים הקשורים לו אינו עולה על 5 אחוזים מהשווי המשוערך של נכסיו; לעניין זה "השקעה" – למעט בתעודות סל וביחידות בקרן.
(2) [bookmark: ב2א]ההשקעה אינה באחד מאלה:
(1) [bookmark: ס2א]אדם השולט במשקיע המוסדי או המחזיק ב- 20 אחוזים או יותר מסוג מסוים של אמצעי השליטה בו; 
(2) אדם המנהל את השקעותיו של המשקיע המוסדי - ביחס לכספי המשקיע המוסדי שמנוהלים על ידו;
(3) אדם השולט או המחזיק ב- 20 אחוזים או יותר מסוג מסוים של אמצעי שליטה באדם המנהל את השקעותיו של המשקיע המוסדי - ביחס לכספי המשקיע המוסדי שמנוהלים על ידו;
(4) עובד או נושא משרה במשקיע המוסדי, למעט מתן הלוואה לעובד או נושא משרה שהוא מבוטח או עמית של המשקיע המוסדי, בהתקיים התנאים המפורטים בסעיף קטן 4(יג) ("הלוואה למבוטח או לעמית") לעיל; 
ואולם, חברה מנהלת של קופת גמל מרכזית לפיצויים, כאמור בסעיף 47ו(א) לחוק הבנקאות (רישוי), רשאית -
(1) להשקיע בפיקדונות, בחוזים עתידיים לא סחירים ובאופציות לא סחירות של בנק השולט בחברה המנהלת ובלבד ששווי הבטוחות בשל עסקאות בחוזים עתידיים ובאופציות לא סחירות אינו עולה, בכל עת, על שיעור של 2 אחוזים מהשווי המשוערך של נכסי המשקיע המוסדי. 
(2) להשאיל נכסים לבנק השולט בחברה המנהלת ובלבד שהיקף הנכסים המושאלים לא יעלה על 5 אחוזים משווי המשוערך של נכסי המשקיע המוסדי.
(3) השקעה במי שמחזיק ב-10 אחוזים או יותר מסוג מסוים של אמצעי שליטה במשקיע המוסדי (להלן - בעל עניין) - אם ההשקעה נעשית בניירות ערך סחירים או בפיקדונות בלבד, ובתנאי שסך ההשקעה במניות סחירות לא יעלה על 5 אחוזים מאמצעי השליטה של בעל העניין. 
(4) השקעה במי שמוחזק מעל 20 אחוזים מסוג מסוים של אמצעי השליטה, על ידי אחד מהמנויים בפסקת משנה (2)(א) עד (ד) לעיל - בהתקיים אחד מאלה:
(1) לגבי השקעה בניירות ערך סחירים ובפיקדונות - לפי נוהל שקבעו הנציגים החיצוניים שחברים בוועדת ההשקעות של המשקיע המוסדי ואם ההשקעה בניירות ערך סחירים נעשתה במסגרת הנפקת ניירות ערך לציבור - התקבל לכך אישור מראש ובכתב של רוב הנציגים החיצוניים שחברים בוועדת ההשקעות. 
(2) לגבי השקעה בהלוואה לא סחירה - התקבל לכך אישור מראש ובכתב של רוב הנציגים החיצוניים שחברים בוועדת ההשקעות של המשקיע המוסדי ובלבד שקבוצת המשקיעים מחזיקה עד 20 אחוזים משווי ההלוואה, בתנאים הזהים לתנאי ההשקעה של יתר המחזיקים באותה הלוואה ושלפחות 70 אחוזים משווי ההלוואה מוחזקים על ידי גופים מוסדיים אחרים שאינם נמנים על קבוצת המשקיעים של המשקיע המוסדי או על ידי בנקים שאינם צד קשור לגוף המוסדי; 
(3) ההשקעה היא בקרן השקעה;
(4) ההשקעה היא ביחידות בקרן;
(5) ההשקעה היא במסלול השקעה מתמחה מחקה מדד, בהתאם למגבלות שנקבעו בסעיף קטן 5(ו) ("מסלול השקעה מתמחה מחקה מדד לעיל.


7. [bookmark: _Toc502745023]העברת זכויות עמיתים שלא במזומן[footnoteRef:79] [79:  מקור: 2009-9-8, תחילה – 7 במאי 2009.] 

(1) [bookmark: _Toc502745024]התנאים להעברת זכויות עמיתים שלא במזומן 
העברת זכויות מבוטחים או עמיתים (להלן - עמיתים) יכול שתיעשה שלא במזומן רק אם סך הסכומים המועברים באותו יום עסקים מקופת גמל אחת לקופת גמל אחרת או ממסלול השקעה אחד למסלול השקעה אחר בקופת גמל מסלולית עולים על 5 מיליון ש"ח או מעל ל- 1 אחוז מסך נכסי הקופה המעבירה או המסלול המעביר, לפי הנמוך מביניהם.
(2) [bookmark: _Toc502745025]קביעת כללים בהם ניתן להעביר זכויות עמיתים שלא במזומן 
ועדת ההשקעות של המשקיע המוסדי תקבע נוהל עבודה מפורט (להלן - הנוהל) לדרך ולתנאים בהם תבוצע העברת זכויות עמיתים שלא במזומן. במסגרת אישור הנוהל יובאו בחשבון, בין היתר, השיטה והתנאים להעברת נכסים שלא במזומן במטרה למנוע פגיעה בעמיתי הקופות או המסלולים המעורבים בתהליך ההעברה.
(3) [bookmark: _Toc502745026]העברת זכויות עמיתים שלא במזומן
(1) העברת זכויות עמיתים שלא במזומן תיבחן בהתאם לקריטריונים שנקבעו בנוהל כאמור בסעיף קטן 7(ב)לעיל.
(2) לפני כל העברת זכויות עמיתים שלא במזומן יגיש מנהל ההשקעות של המשקיע המוסדי לועדת ההשקעות הצעה מפורטת בכתב (להלן - הצעת ההעברה) בדבר הכוונה להעביר זכויות עמיתים שלא במזומן. 
הצעת ההעברה תכלול, בין היתר, את הפרטים הבאים:
(1) תמהיל תיק הנכסים בקופה המעבירה או במסלול המעביר, לעומת תמהיל תיק הנכסים בקופה המקבלת או במסלול המקבל.
(2) רשימת הנכסים אשר מוצע להעבירם שלא במזומן לקופה המקבלת או למסלול המקבל.
(3) הצהרה בכתב של מנהל ההשקעות כי ההעברה עומדת בכל הקריטריונים שנקבעו בנוהל ובכל הכללים שלפי סעיף 7 ("העברת זכויות שלא במזומן")
(4) [bookmark: _Toc502745027]בדיקה תקופתית 
מבקר הפנים יבדוק במסגרת תוכנית הביקורת השנתית את ההעברות של זכויות העמיתים שבוצעו שלא במזומן.
(5) [bookmark: _Toc502745028]פרסום
משקיע מוסדי יפרסם באתר האינטרנט שלו את עקרונות הנוהל שקבעה ועדת ההשקעות שלו בקשר עם העברת זכויות עמיתים שלא במזומן, ויפרסם אחת לרבעון דווח על סכומי ההעברות שבוצעו בהתאם לנוהל האמור.  


8. [bookmark: _תנאים_למתן_הלוואות_1][bookmark: _Toc502745029][bookmark: _Toc429716990][bookmark: _Toc430155380]הצהרה מראש של משקיע מוסדי על מדיניות השקעה שלו[footnoteRef:80] [80:  מקור: חוזר 2009-9-13, תחילה- 1 בינואר 2010; לעניין פסקה (12): חוזר 2017-9-24, תחילה 3 בדצמבר 2017.] 

(1) [bookmark: _Toc502745030]הצהרה מראש על מדיניות השקעה ביחס למסלול השקעה לא מתמחה
משקיע מוסדי יצהיר על מדיניות השקעה, ביחס למסלול השקעה לא מתמחה, כמפורט להלן:
(1) משקיע מוסדי יצהיר אחת לשנה, ברבעון האחרון של כל שנה, על מדיניות ההשקעה הצפויה שלו לשנה הקלנדארית הקרובה. ההצהרה תכלול ציון מדדי ייחוס. 
(2) משקיע מוסדי יתייחס לאפיקי ההשקעה הבאים: מניות, אג"ח ממשלתי (תוך הבחנה בין אג"ח מיועדות לאג"ח סחירות ככל שהדבר רלוונטי) ואג"ח קונצרני. המשקיע המוסדי יציין את שיעורי החשיפה ומדדי הייחוס הרלוונטיים לכל אפיק. משקיע מוסדי יהיה רשאי להתייחס לאפיקי השקעה נוספים או לפצל אפיק השקעה מסוים למספר אפיקים.  לדוגמא, ניתן לפצל את אפיק המניות למניות בישראל ולמניות בחו"ל או לפצל השקעה באג"ח ממשלתי לאג"ח צמוד ולאג"ח שקלי וכיוצ"ב.
(3) שיעור החשיפה הכולל לאפיק המניות ולאפיק האג"ח הקונצרני יכלול חשיפה לנכסים סחירים ולא סחירים. שיעור החשיפה הכולל לאג"ח ממשלתי יכלול חשיפה לאג"ח ממשלתיות זרות.
(4) החשיפה לאפיקי ההשקעה השונים כאמור בפסקה (2) לעיל תכלול גם חשיפה באמצעות השקעה בחוזים עתידיים, באופציות, בתעודות סל וכיוצ"ב. 
(5) חשיפה לסוגי נכסים אחרים:
(1) חשיפה לסוגי נכסים אחרים שלא ניתן לסווג אותם מבחינת מאפייני הסיכון שלהם  במסגרת שלושת אפיקי ההשקעה המנויים בפסקה (2) יכללו במסגרת חשיפה לקטגורית "אחר". 
(2) המשקיע המוסדי יציין מהם סוגי הנכסים האחרים הנכללים במסגרת החשיפה לקטגורית "אחר".
(3) במידה ששיעור החשיפה של סוג נכס מסוים, שנכלל בקטגוריית "אחר", עולה על 5 אחוזים מהיקף תיק ההשקעות הכולל, הוא יצוין בנפרד. 
לדוגמא, אם המשקיע המוסדי משקיע כ- 6 אחוזים מהיקף התיק בנכסי נדל"ן. יצוין סוג זה בנפרד.
(6) משקיע מוסדי יציין את שיעור החשיפה הכולל של תיק ההשקעות למט"ח.
(7) בציון שיעור החשיפה יקבע המשקיע המוסדי טווחי סטייה. טווח הסטייה יתייחס להיקף הסטייה הצפוי מתוך כל תיק ההשקעות. לדוגמא, אם החשיפה לאפיק המניות היא בשיעור של 20 אחוזים, אזי שיעור החשיפה מתוך התיק ינוע בין 14 אחוזים ל- 26 אחוזים. 
להלן טווחי הסטייה המקסימאליים עבור כל אפיק השקעה:
	אפיק השקעה
	טווח סטייה מקסימאלי (בנקודות אחוז)

	מניות
	6

	אג"ח ממשלתי
	5

	אג"ח קונצרני
	6

	אחר
	5

	מט"ח
	6



(8) משקיע מוסדי יציין עבור כל אפיק השקעה את מדד הייחוס הרלוונטי התואם את מדיניות ההשקעה שנבחרה לדוגמא: ת"א 100, אג"ח ממשלתיות צמודות מדד 5-7 שנים, אג"ח קונצרני כללי. המשקיע המוסדי יפרסם מדדים מקובלים שמפורסמים באופן ציבורי. המשקיע המוסדי יתייחס במדדי הייחוס גם למדדים ארוכי טווח. 
(9) ההצהרה תפורט בטבלת אקסל בכפוף למבנה המוצג בטבלה א' שלהלן. 
(10) במקרה בו שונתה מדיניות ההשקעות, כולה או חלקה, במהלך השנה על ידי דירקטוריון החברה או וועדת ההשקעות, ידווח השינוי כמפורט בסעיף קטן 8(ג). ההצהרה החדשה תוצג במתכונת הקבועה בטבלה א' שלהלן. המשקיע המוסדי יציין את מועד השינוי.
(11) בכפוף לאמור בפסקה (10), משקיע מוסדי ידווח על שינוי, אם נוצרה סטייה באחד או יותר מאפיקי ההשקעה, שחוצה את גבולות שיעור החשיפה הצפוי.
להלן שתי דוגמאות, המתבססות על הטבלה שמופיעה בטבלה א' שלהלן: 
(1) משקיע מוסדי הצהיר שההשקעה במניות, לשנה הבאה תהא בשיעור של 25 אחוזים. במהלך השנה שונתה המדיניות לשיעור של 20 אחוזים. שיעור זה נמצא בטווח של גבולות החשיפה הצפויה (19 אחוזים- 31 אחוזים) ולכן המשקיע המוסדי רשאי שלא לפרסם את השינוי האמור.
(2) משקיע מוסדי הצהיר שההשקעה במניות, לשנת 2009 תהא בשיעור של 25 אחוזים. במהלך השנה שונתה המדיניות לשיעור של 15 אחוזים. שיעור זה נמצא מחוץ לגבולות החשיפה הצפויה (19 אחוזים- 31 אחוזים) ולכן יש לדווח על השינוי האמור. 
(12) משקיע מוסדי יצהיר במסגרת המדיניות שאותה הוא מפרסם, האם בקביעת מדיניות ההשקעה הוא מתייחס להיבטים של השקעות אחראיות, ואם כן יפרט היבטים אלה; לעניין זה, "השקעות אחראיות" - השקעות המתחשבות ברווחה חברתית בנוסף לשיקולי הרווח הכלכלי, ובמסגרת זאת כללי ממשל תאגידי התומכים בשמירה על איכות הסביבה, צדק חברתי ושמירה על זכויות אדם, לדוגמא:
(1) שילוב נושאי סביבה, חברה וממשל תאגידי בניתוחי ההשקעות ובתהליכי קבלת החלטות;
(2) שקיפות בנושאי חשיפות לסביבה, חברה וממשל תאגידי;
(3) דיווח על הפעילות הנוגעת ליישום העקרונות;
(4) שילוב השקעות הנועדות לממש תועלות חברתיות וסביבתיות חיוביות מדידות לצד תשואות פיננסיות תחרותיות (Impact investment).
(2) [bookmark: _Toc502745031]הצהרה מראש על מדדי ייחוס ביחס למסלול השקעה מתמחה 
משקיע מוסדי יצהיר על מדיניות השקעה, ביחס למסלול השקעה מתמחה, כמפורט להלן:
(1) משקיע מוסדי יצהיר אחת לשנה, ברבעון האחרון של כל שנה, על מדיניות ההשקעה לגבי כל מסלול השקעה מתמחה כפי שזו נקבעה בתקנון או בפוליסה. ההצהרה תכלול ציון מדדי ייחוס. 
(2) ההצהרה תפורט בטבלת אקסל בכפוף למבנה המוצג בטבלה ב' שלהלן.
(3) במקרה בו המשקיע המוסדי שינה את מדיניות ההשקעות (הקבועה בתקנון או בפוליסה), ידווח השינוי כמפורט בסעיף קטן 8(ג). ההצהרה החדשה תוצג  במתכונת הקבועה בטבלה ב' שלהלן.
(4) המשקיע המוסדי יפרסם מדדים מקובלים שמפורסמים באופן ציבורי. המשקיע המוסדי יתייחס במדדי הייחוס גם למדדים ארוכי טווח. 


(3) [bookmark: _Toc502745032]אופן ומועד הפרסום
(1) משקיע  מוסדי ידווח לממונה את ההצהרה על מדיניות השקעה הצפויה שלו באמצעות אתר האינטרנט שלו, זאת עד 30 ימי עסקים מהמועד בו נקבעה המדיניות על ידו ולא יאוחר מיום 31 בינואר בכל שנה. 
(2) הפרסום למבוטחים או לעמיתים על מדיניות ההשקעות הצפויה לשנה הקלנדארית הקרובה ייעשה בדוח השנתי למבוטח או לעמית.
(3) משקיע מוסדי ידווח לממונה על שינוי במדיניות השקעה, באמצעות אתר האינטרנט שלו, זאת עד 30 ימי עסקים מיום השינוי, תוך התייחסות למהות השינוי. 
(4) הפרסום על שינוי במדיניות ההשקעה, ידווח למבוטחים או לעמיתים בדוח הרבעוני העוקב תוך התייחסות למהות השינוי. 
(5) [bookmark: Adding03]משקיע מוסדי יציג באתר את ארבע ההצהרות האחרונות על מדיניות ההשקעה הצפויה, לרבות את השינויים שחלו בהן במהלך השנים.
טבלה א'

	דוגמא

	אפיק השקעה
	שיעור החשיפה ליום XX.31.12 
	שיעור חשיפה צפוי לשנת XX+1
	טווח סטייה
	גבולות שיעור החשיפה הצפויה
	מדד ייחוס


	מניות (תעודות סל, אופציות, קרנות נאמנות)
	20%
	25%
	6%-/+
	19%-31%
	90%- ת"א 100
10%- 500 S&P 

	מתוך זה:
מניות בישראל 
מניות בחו"ל
	
15%
5%
	
20%
5%
	
	
	

	אג"ח ממשלתי
	40%
	40%
	5%-/+
	35%-45%
	50%- ממשלתי שקלי 5+ שנים
50% -ממשלתי צמוד, 7-10 שנים.

	אג"ח קונצרני (קרנות נאמנות, תעודות סל)
	30%
	25%
	6%-/+
	19%-31%
	קונצרני כללי

	נדל"ן
	6%
	6%
	5%-/+
	1%-11%
	

	אחר (קרנות השקעה,XX)
	4%
	4%
	5%-/+
	0%-9%
	

	סה"כ
	100%
	100%
	
	
	

	חשיפה למט"ח
	15%
	20%
	6%
	14%-26%
	



 טבלה ב'

	דוגמא

	מדיניות השקעה
	מדד ייחוס

	מסלול מנייתי- לפחות 50% מהנכסים יושקעו במניות. יתרת הנכסים במסלול יושקעו על פי שיקול דעתו של הגוף המוסדי בכפוף למגבלות ולתנאים שנקבעו בתקנות ההשקעה. הנכסים במסלול זה יושקעו בארץ או בחו"ל.
	75%-ת"א 100 
25%- ממשלתי צמוד, 7-10 שנים.

	מסלול אג"חי- לפחות 50% מהנכסים יושקעו באג"ח מדינה, אג"ח מדורגות A ומעלה ופיקדונות בבנקים. בכל מקרה לא יושקעו יותר מ- 35% מהנכסים במניות. יתרת הנכסים במסלול יושקעו על פי שיקול דעתו של הגוף המוסדי בכפוף למגבלות ולכללים שנקבעו בתקנות ההשקעה. הנכסים במסלול זה יושקעו בארץ או בחו"ל
	80%- ממשלתי צמוד, 7-10 שנים.
10%- תל בונד 20
10%- ת"א 25.


9. [bookmark: _Toc502745033]
הוצאות ישירות[footnoteRef:81] [footnoteRef:82][footnoteRef:83] [81:  לעניין זה יובהר כי מנגנון חלוקת הרווחים (תשלום דמי הצלחה) אינו מהווה הוצאה שעליו חלות תקנות אלה, וניתן לגבות אותו מנכסי העמיתים. ]  [82:  מקור: חוזר 2012-9-4, תחילה – 1 במארס 2012 וחוזר 2014-9-8, תחילה- 10 ביוני 2014.]  [83:  מקור: מסמך רשות שוק ההון, ביטוח וחיסכון שמספרו 2015-7110, תחילה 8 במארס 2015. התחולה היא על הוצאות שנובעות מהשקעה חדשה בקרן של קרנות שהתבצעה החל מיום 8 במארס 2015.] 

(1) [bookmark: _Toc502745034]הוצאה הנובעת מהשקעה בתעודת סל
משקיע מוסדי יהיה רשאי לגבות מנכסי קופת גמל שבניהולו או מכספים העומדים כנגד התחייבויות תלויות תשואה את עמלת הניהול שגובה מנפיק תעודת סל, כפי שזו פורסמה על ידי מנפיק התעודה בדוח שפורסם בגין החודש הרלבנטי, ובלבד שהתקיימו התנאים הקבועים בפסקה (5)(ב) להגדרת "עמלת ניהול חיצוני" בתקנה 3 לתקנות הוצאות ישירות והתנאים הבאים:
(1) השיעור אותו ניתן לגבות מנכסי קופת גמל או מכספים העומדים כנגד התחייבויות תלויות תשואה, לפי העניין, בעד תעודת סל לא יעלה על 0.1 אחוז מהשווי ההוגן של התעודה, בהתאם לשיטת חישוב העמלות המפורטת בכל תעודה. 
(2) המדד שתעודת הסל עוקבת אחריו אינו נמנה על אחד מהמדדים הבאים[footnoteRef:84]: [84:  בשנת 2014 גוף מוסדי יהיה רשאי לגבות הוצאות מנכסי קופת גמל או מכספים העומדים כנגד התחייבויות תלויות תשואה, לפי העניין, גם בעד השקעה בתעודות סל העוקבות אחרי מדדים הנמנים בסעיף קטן (ב) ובלבד שהתעודות נרכשו לפני 1 באפריל 2014.] 

(1) מדד ת"א 25;
(2) מדד ת"א 100;
(3) מדד של איגרות חוב לרבות איגרות חוב להמרה;
(4) מדד שלפחות 75 אחוזים ממשקל ניירות הערך שמרכיבים אותו הם ניירות ערך של בנקים, מבטחים או תאגידים הנמנים על פי סיווג הבורסה בענף שירותים פיננסיים[footnoteRef:85]. [85:  לדוגמא: מדד ת"א – פיננסיים.  ] 

(5) מדד שכולל פחות מחמש עשרה חברות.
(6) משקל ניירות הערך של החברות במדד שאינם כלולים במדד ת"א 25, נמוך מחמישים אחוזים.
יובהר כי בחינת המדדים לפי פסקאות משנה (ד) ו- (ו) לעיל תתבצע במועד עדכון המדד הרלבנטי וניתן יהיה להמשיך ולגבות את עמלת הניהול עד למועד עדכון המדד הבא, גם אם במהלך התקופה שבין מועדי העדכון, השתנה משקל ניירות הערך כך שאינו ממלא אחר אחד מן התנאים המפורטים בפסקאות כאמור[footnoteRef:86]. [86:  לדוגמא: אם עדכון המדד התבצע ב-15.6 ובמועד זה, ניתן לגבות את עמלת הניהול בגין מדד מסוים - ניתן יהיה להמשיך ולגבות את עמלת הניהול לכל אורך התקופה עד ליום העדכון הבא, גם אם חלו שינויים במשקל ניירות הערך שמרכיבים את המדד במהלך התקופה.] 

ואולם בקרן ותיקה שמונה לה מנהל מיוחד לפי סעיף 78ד לחוק הפיקוח על הביטוח ניתן יהיה לגבות את עמלת הניהול שגובה מנפיק תעודת סל אף אם לא התקיימו התנאים המפורטים בפסקאות (1) ו- (2) לעיל.
כדי להקל על דרך התשלום, ניתן לשלם את עמלת הניהול מנכסי קופת גמל או מכספים העומדים כנגד התחייבויות תלויות תשואה ובלבד שנכסי הקופה או הכספים העומדים כנגד ההתחייבויות יזוכו בהחזר עמלת ניהול, לפחות פעם בחודש, ממנפיק תעודת הסל או הגוף המוסדי או משניהם.
(2) [bookmark: _Toc502745035]תביעה ותובענה
גוף מוסדי רשאי לגבות מנכסי קופת גמל או מכספים העומדים כנגד התחייבויות תלויות תשואה, לפי העניין, הוצאה המשולמת על ידו בעד ניהולה של תביעה או תובענה שהגיש הגוף המוסדי כמפורט בתקנה 2(9) לתקנות הוצאות ישירות, ובלבד שהתקיימו התנאים הבאים:
(1) ועדת השקעות אישרה מראש את סבירות ההוצאה, באופן יחסי לסכום ההשקעה בנכס נשוא התובענה או התביעה;
(2) נתקבלו החזרי הוצאות בידי הגוף המוסדי מאת התאגיד שנגדו הוגשה התביעה או התובענה, סכום החזר ההוצאות יחולק בין קופת הגמל או בין כספים העומדים כנגד התחייבויות תלויות תשואה לגוף המוסדי, בהתאם לחלקם היחסי במימון ההוצאות, ובכל מקרה לא יקבל הגוף המוסדי יותר מסכום ההוצאות ששילם בגין הוצאות התביעה או התובענה.
(3) [bookmark: _Toc502745036]מתן משכנתאות
גוף מוסדי רשאי לגבות מנכסי קופת גמל או מכספים העומדים כנגד התחייבויות תלויות תשואה, לפי העניין, הוצאה המשולמת על ידו בעד מתן משכנתא, כמפורט בתקנה 2(10) לתקנות הוצאות ישירות, גם אם ההוצאה משולמת לצד קשור, ובלבד שהתקיימו התנאים הבאים:
(1) סוגי ההוצאות יהיו אלה בלבד: עמלת פתיחת תיק ועמלה תפעולית בסכומים המקובלים במערכת הבנקאית. 
(2) התקבל אישור מראש של ועדת ההשקעות של הגוף המוסדי לגובה ההוצאות שבכוונת הגוף המוסדי לגבות בפועל.
יובהר, כי ניתן להעביר את תשלום ההוצאות האמורות בפסקה (1) ישירות לצד הקשור, מבלי להעבירן דרך חשבון הגוף המוסדי.
(4) [bookmark: _Ref502741727][bookmark: _Toc502745037]מסירת דיווחים לוועדת השקעות
גוף מוסדי ימסור לוועדת השקעות דיווחים רבעוניים אודות תשלום הוצאות ישירות בשל ביצוע עסקאות. הדיווח יימסר בחלוקה לפי סוגי ההוצאות המפורטים בתקנה 2 לתקנות הוצאות ישירות, בחלוקה לפי הסוגים השונים של עמלות הניהול החיצוני ולגבי כל סוג הוצאה יצוין היקפה בשקלים ושיעורה מתוך היקף הנכסים המנוהלים. כמו כן גוף מוסדי ידווח לגבי כל סוג הוצאה כאמור את סכום ההוצאות בגין השקעות שלמרות שאושרו עקרונית להשקעה לא יצאו לפועל. הדיווח יימסר לגבי כל מסלול השקעה או קופה בנפרד, וועדת ההשקעות תבחן את סבירות הוצאות ביחס להיקף הנכסים המנוהלים.
(5) [bookmark: _Toc502745038]ראה עמדת ממונה - הוצאות ישירות בשל השקעה בקרן של קרנות[footnoteRef:87] [87:  מקור: מסמך שה. שמספרו 2015-7110, תחילה 8 במארס 2015. התחולה היא על הוצאות שנובעות מהשקעה חדשה בקרן של קרנות שהתבצעה החל מיום 8 במארס 2015.] 



9.4 

10. [bookmark: _השתתפות_באספות_כלליות][bookmark: _Toc502745039][bookmark: _Toc429717024][bookmark: _Toc430155414]אספות כלליות[footnoteRef:88] [88:  חוזר- 2014-9-6, תחילה- 12 ביוני 2014 (עם כניסתן לתוקף של תקנות הפיקוח על שירותים פיננסיים (קופות גמל)(השתתפות חברה מנהלת באסיפה כללית)(תיקון), התשע"ד -2014) וחוזר 2014-9-7, תחילה – 1 באוגוסט 2014.
] 

(1) [bookmark: _Toc502745040] קביעת מדיניות הצבעה
(1) ועדת השקעות של משקיע מוסדי תקבע מדיניות הצבעה בנוגע להצעות החלטה לגביהן חלה על המשקיע המוסדי חובת השתתפות, לרבות בנוגע לענייניים הבאים: 
(1) הליכי בדיקה לצורך גיבוש עמדה ביחס להצעות ההחלטה;
(2) הליך ואופן קבלת החלטות ההצבעה בהצעות לגביהן קיים ניגוד עניינים העלול להשפיע על אופן ההצבעה;
(3) אופן הטיפול בפניות מצד הנהלות התאגידים או בעלי שליטה בהם שמטרתן להשפיע על אופן ההצבעה;
(4) סוגי הצעות החלטה לגביהן יתקשר המשקיע המוסדי עם גורם מקצועי לצורך גיבוש המלצות הצבעה.
(2) ועדת ההשקעות של המשקיע המוסדי תבחן באופן שוטף את מדיניות ההצבעה שלה כאמור ותעדכנה במידת הצורך.
(3) משקיע מוסדי לא יצביע בניגוד למדיניות ההצבעה שקבעה ועדת ההשקעות, אלא לאחר שקיבל את אישורה של הוועדה מראש.
(2) [bookmark: _Ref502742154][bookmark: _Toc502745041]פרסום מדיניות ההצבעה ואופן ההצבעה
(1) משקיע מוסדי יפרסם את מדיניות ההצבעה של ועדת ההשקעות שלו וכל עדכון שלה תוך 14 ימי עסקים ממועד העדכון.
(2) משקיע מוסדי יפרסם את אופן ההצבעה שלו בפועל בתאגידים שהוא בעל זכות הצבעה בהם ויציין לגבי כל הצעת החלטה את העניינים הבאים:
(1) האם ההצבעה הייתה בהתאם להמלצת הגורם המקצועי עימו התקשר;
(2) האם ההצבעה הייתה בנסיבות בהן קיים ניגוד עניינים העלול להשפיע על אופן ההצבעה. 
(3) משקיע מוסדי יפרסם את אופן ההצבעה שלו בפועל כאמור בסעיף זה תוך 7 ימי עסקים ממועד כינוסה 
של כל אסיפה כללית בה השתתף או ממועד ההצבעה בפועל, לפי המאוחר מביניהם. הפרסום יכלול גם נתונים לגבי מועד קיום האסיפה, פירוט הצעת ההחלטה, יחס הערך הנקוב של ניירות הערך המוחזקים על ידי המשקיע המוסדי ושמכוחן הוא השתתף באסיפה הכללית מתוך כלל בעלי זכות ההצבעה וכן ההחלטה שהתקבלה והרוב בו היא התקבלה.
(4) משקיע מוסדי ידווח לוועדת ההשקעות שלו על אופן הצבעתו בפועל בהתאם לאמור בסעיף זה בתדירות שתקבע ועדת ההשקעות ואשר לא תפחת מדיווח אחד בכל 60 יום. הדיווח יכלול, בין היתר, את הסיבות בעטיין המשקיע המוסדי לא פעל בהתאם להמלצת ההצבעה של הגורם המקצועי. 
(3) [bookmark: _Toc502745042]חובת פרסום אמות מידה ביחס לאיכות הממשל התאגידי 
על משקיע מוסדי לפרסם את אמות המידה ביחס לאיכות הממשל התאגידי, המנחות את ועדת ההשקעות שלו בבואה להחליט על השקעות בניירות ערך. 
ועדת ההשקעות של משקיע מוסדי תבחן באופן שוטף את אמות המידה כאמור, תעדכנן במידת הצורך והמשקיע המוסדי יפרסם את העדכונים בהתאם תוך 14 ימי עסקים ממועד העדכון.
(4) [bookmark: _Toc502745043] התקשרות משקיע מוסדי עם גורם מקצועי
בהתקיים התנאים המפורטים להלן, חזקה כי המשקיע המוסדי וועדת השקעות שלו קיימו את חובתם לפי תקנה 5(א)(1) לתקנות אספות כלליות:
(1) הגורם המקצועי הצהיר כי הוא עומד במסמך עקרונות ראויים לפעילות חברת יעוץ בנוגע להצבעה באסיפות כלליות שפרסמה הרשות לניירות ערך (להלן - מסמך העקרונות).
(2) ההתקשרות עם הגורם המקצועי אושרה על ידי ועדת ההשקעות של המשקיע המוסדי לאחר שבחנה את כשירותו של הגורם המקצועי ואת עמידתו בעקרונות המפורטים במסמך העקרונות.
(3) ועדת ההשקעות קבעה עקרונות בדבר מידת ההסתמכות על המלצות ההצבעה של הגורם המקצועי, ונוהל לבחינת ההמלצות, הכוללים בין היתר התייחסות לעניינים אלה:
· מהותיות ההחזקות של המשקיע המוסדי בנייר הערך אליו מתייחסת ההצבעה;
· פוטנציאל ההשפעה של נושא ההצבעה על הערך הכלכלי של ניירות הערך אליהם ההצבעה מתייחסת;
· ניגוד עניינים פוטנציאלי בו נמצא הגורם המקצועי ביחס להחלטת ההצבעה, ככל שקיים; ניגוד עניינים פוטנציאלי בו נמצא המשקיע המוסדי ביחס להחלטת ההצבעה, ככל שקיים; 
· מקרים בהם מבקש המשקיע המוסדי להחליט באופן שאינו עולה בקנה אחד עם מדיניות ההצבעה של הגורם המקצועי;
· סדרי העבודה מול הגורם המקצועי, לרבות מועד קבלת המלצה ונסיבות בהן יהיה צורך לקיים דיונים עם הגורם המקצועי או בדיקות אחרות לפני קבלת החלטה.
(4) על פי מסמך ההתקשרות עם הגורם המקצועי, המשקיע המוסדי זכאי לקבל עדכונים שוטפים על שינוים מהותיים בעקרונות פעילותו של הגורם המקצועי ויקיים עמו פגישה לצורך אלה לפחות פעם בשנה.
(5) ככל שהמשקיע המוסדי בוחר להסתייע בחברת ייעוץ בינלאומית, על ועדת ההשקעות לבחון כי חלף התנאים הקבועים בפסקאות (א), (ב) ו-(ד) לעיל, נעשית עבודתה לפי סטנדרטים המקובלים בפעילותה.
(5) [bookmark: _Toc502745044]  אופן הפרסום
[bookmark: _Toc302284241]הפרסום הנדרש יופיע באתר האינטרנט של הגוף המוסדי.


11. [bookmark: _תנאים_למתן_הלוואות][bookmark: _Toc502745045]חברות מדרגות[footnoteRef:89] [89:  מקור: חוזר- 2004/1, תחילה – 26 בינואר 2004.] 

(1) [bookmark: _Toc502745046]הגדרת דירוג 
בתקנה 1 לתקנות כללי השקעה הוגדר "דירוג" כך: "דירוג חוב בישראל או במדינת חוץ מאושרת, שקבעה  חברה מדרגת שאישר הממונה או הרשות לניירות ערך או דירוג חוב לתאגיד על פי מודל דירוג פנימי שאישר הממונה; נקבעו לחוב כמה דירוגים, יראו את הנמוך ביותר כדירוג;
(2) [bookmark: _Toc502745047] רשימת חברות מדרגות מאושרות:
(1) לדירוג חוב בישראל:
(1) מידרוג בע"מ ( להלן- "מידרוג").
(2) סטנדרד & פורס מעלות בע"מ (להלן - "מעלות").
לעניין זה, "חוב בישראל": חוב שהונפק בישראל ע"י תאגיד  תושב  ישראל.

(2) לדירוג חוב מחוץ לישראל:
(א) מידרוג
(ב)  מעלות
(3) )  A.M Best Company, Inc להלן " BEST").
(4) Fitch Investors Service, L.P. (להלן " FITCH ").
(5)   Moody's Investor Service (להלן ""MOODYS).
(6)   Standard & Poor's Corporation להלן " "S&P).
 לעניין זה, "חוב מחוץ לישראל" –אחד מאלה:
· חוב שהונפק בישראל ע"י  תאגיד שאינו תושב ישראל.
· חוב שהונפק מחוץ לישראל.

(3) לדירוג חוב שהונפק ע"י תאגיד שחלות עליו הוראות פרק ה3 לחוק ניירות ערך   התשכ"ח-1968:
(1) מידרוג
(2) מעלות
(3) BEST
(4) FITCH
(5) MOODYS
(6) Pַ&S
(3) [bookmark: _Toc502745048] טבלאות השוואה
(1)   טבלת השוואה בין חברת מעלות לחברת מידרוג
	מידרוג
	מעלות

	Aaa
	AAA

	Aa1
	AA+

	Aa2
	AA

	Aa3
	AA-

	A1
	A+

	A2
	A

	A3
	A-

	Baa1
	BBB+

	Baa2
	BBB

	Baa3
	BBB-

	Ba1
	BB+

	Ba2
	BB

	Ba3
	BB-

	B1
	B+

	B2
	B

	B3
	B-

	Caa1
	CCC+

	Caa2
	CCC

	Caa3
	CCC-

	Ca
	CC

	C
	D



(2) טבלת השוואה חוב לטווח ארוך
הכללים הרלוונטיים שנקבעו בתקנות מתייחסים לסולם הדירוג שלP & Sלהשקעות בחו"ל. לצורך השוואת דירוגים של חברות אחרות מצורפת הטבלה הבאה:

	BEST
	MOODYS
	FITCH
	S&P

	A++,A+
	Aaa
	AAA
	AAA

	A++,A+
	Aa1
	AA+
	AA+

	A++,A+
	Aa2
	AA
	AA

	A++,A+
	Aa3
	AA-
	AA-

	A-,A 
	A1
	A+
	A+

	A-,A
	A2
	A
	A

	A-,A
	A3
	A-
	A-

	B++,B+
	Baa1
	BBB+
	BBB+

	B++,B+
	Baa2
	BBB
	BBB

	B++,B+
	Baa3
	BBB-
	BBB-



(3) חוב לטווח קצר
להלן מצורפות טבלאות קורלציה בין טווח ארוך לטווח קצר לגבי כל אחת מהחברות המדרגות.
על מנת להשתמש בטבלאות אלו, יש להיעזר תחילה בטבלת ההשוואה לטווח ארוך. 
 לדוגמא: אם ההשקעה מדורגת בדירוג BBB אז המרת הדירוג המקביל בחברת MOODYS לטווח קצר  יתבצע  כך:
(1) בטווח הארוך- דירוג BBB- בחברת S&P מקביל לדירוג Baa3 בחברת MOODYS.
(2) דירוג Baa3 בחברת MOODYS בטווח הארוך, מקביל  לדירוג P3 בחברת MOODYS בטווח הקצר.


דירוג "מידרוג"

	טווח ארוך
	טווח קצר

	Aaa
	P1

	Aa1
	

	Aa2
	

	Aa3
	

	A1
	P1,P2

	A2
	

	A3
	

	Baa1
	P2, P3

	Baa2
	P3

	Baa3
	



דירוג מעלות
	" מעלות "-
לטווח ארוך
	" מעלות "-טווח קצר

	AAA
	A-1+, A-1

	AA
	A-1

	A 
	A-2

	BBB
	A-3



דירוג  BEST
	טווח ארוך
	טווח קצר

	A++
	AMB-1+

	A+
	AMB-1+,AMB-1

	A 
	AMB-1,AMB-2

	A-
	

	B++
	AMB-2

	B+
	



דירוג  FITCH

	טווח ארוך
	טווח קצר

	AAA
	F1

	AA+
	

	AA
	

	AA-
	

	A+
	

	A
	

	A-
	

	BBB+
	F2,F3

	BBB
	

	BBB-
	




דירוג  MOODYS
	טווח ארוך
	טווח קצר

	Aaa
	P1

	Aa1
	

	Aa2
	

	Aa3
	

	A1
	P1,P2

	A2
	

	A3
	

	Baa1
	P2, P3

	Baa2
	P3

	Baa3
	



דירוג S&P 
	טווח ארוך
	טווח קצר

	AAA
	A-1+

	AA+
	

	AA
	

	AA-
	

	A+
	A-1, A-1+

	A
	A-1,A-2

	A-
	A-1,A-2

	BBB+
	A-2

	BBB
	A-2,A-3

	BBB-
	A-3

